ഇന്ത്യൻ വംശജനായ പതിനഞ്ചുകാരൻ ബ്രിട്ടനിലെ ഏറ്റവും പ്രായം കുറഞ്ഞ അക്കൗണ്ടന്‍റ്. സ്കൂൾ പഠനകാലത്തുതന്നെ അക്കൗണ്ടൻസി സ്ഥാപനം തുടങ്ങിയാണ് രണ്‍വീർ സിംഗ് സന്ധു റിക്കാർഡിന് അർഹനായത്. ഇരുപത്തഞ്ച് വയസ് ആകുന്പോഴേക്കും മില്യണയർ ആകുകയാണ് രണ്‍വീറിന്‍റെ ലക്ഷ്യം. 12-ാം വയസിലാണ് ബിസിനസ് രംഗത്തേക്കുള്ള രണ്‍വീറിന്‍റെ ചുവടുവയ്പ്പ്.\nഅക്കൗണ്ടന്‍റ് ആകുക എന്ന ലക്ഷ്യത്തിനൊപ്പം യുവാക്കളായ സംരംഭകർക്ക് സാന്പത്തികോപദേശം നല്കാനും തനിക്ക് പദ്ധതിയുണ്ടെന്ന് ഈ കൊച്ചു മിടുക്കൻ പറയുന്നു. ഇപ്പോൾ പത്ത് ക്ലയന്‍റുകളാണ് രണ്‍വീറിനുള്ളത്. ഓരോരുത്തരിൽനിന്നും മണിക്കൂറിന് 12 മുതൽ 15 വരെ പൗണ്ട് ചാർജ് ആയി ലഭിക്കുന്നുമുണ്ട്.\nഓണ്‍ലൈൻ ആയി അക്കൗണ്ടിംഗ് കോഴ്സ് പഠിച്ച രണ്‍വീർ 12 വയസുള്ളപ്പോൾ പ്രാഥമിക അക്കൗണ്ടിംഗ് സർട്ടിഫിക്കറ്റ് നേടി. പ്രധാനമായും വീട്ടിലിരുന്നാണ് ജോലി ചെയ്യുന്നതെങ്കിലും സമീപത്തുള്ള കുടുംബ വസ്തുവിൽ ഒരു ഓഫീസ്മുറിയും രണ്‍വീറിനുണ്ട്. പിതാവ് അമൻസിംഗ് സന്ധു ബിൽഡറും മാതാവ് ദൽവീന്ദർ കൗർ സന്ധു എസ്റ്റേറ്റ് ഏജന്‍റുമാണ്.\nസ്വന്തമായി വികസിപ്പിച്ച സോഫ്റ്റ്‌വേർ ഉപയോഗിച്ചാണ് തന്‍റെ ക്ലയന്‍റുകളുടെ അക്കൗണ്ടുകൾ രണ്‍വീർ കൈകാര്യം ചെയ്യുന്നത്. ഏതാനും വർഷങ്ങൾക്കു മുന്പ് അൾട്രാ എഡ്യുക്കേഷൻ കിഡ്സ് ബിസിനസ് അവാർഡ്സിൽ ടെക് ബിസിനസ് അവാർഡും ലഭിച്ചിട്ടുണ്ട്.


Higher Secondary First Year Allotment on June 19 | :\nHigher Secondary First Year Allotment on June 19\nഒന്നാംവർഷ ഹയർസെക്കൻഡറി അലോട്മെന്റ് 19നു പ്രസിദ്ധീകരിക്കും. 28നു ക്ലാസ് ആരംഭിക്കും. 12ന് ആണു ട്രയൽ അലോട്മെന്റ്. മുഖ്യ അലോട്മെന്റ് 27ന് അവസാനിക്കും. ജൂലൈ ഒൻപതിന് അഡ്മിഷൻ അവസാനിക്കും. സപ്ലിമെന്ററി ഘട്ടം ജൂലൈ ആറു മുതൽ ഓഗസ്റ്റ് ഒൻപതു വരെ നടക്കും.\nസേ പരീക്ഷ പാസായവരെ മുഖ്യ അലോട്മെന്റിനു ശേഷമുള്ള സപ്ലിമെന്ററി അലോട്മെന്റിലായിരിക്കും പരിഗണിക്കുക. 2707 പേർ ഈ വിഭാഗത്തിൽ അപേക്ഷിച്ചിട്ടുണ്ടെങ്കിലും മാർക്ക് വച്ച് ഇവർ ആദ്യ അലോട്മെന്റിൽ പരിഗണിക്കപ്പെടാൻ സാധ്യതയില്ലെന്ന് അധികൃതർ അറിയിച്ചു.\nഏകജാലക രീതിയിലുളള പ്ലസ് വണ് പ്രവേശനത്തിന്റെ ട്രയല് അലോട്ട്‌മെന്റ് റിസള്‍ട്ട് ജൂണ് 12ന് പ്രസിദ്ധീകരിക്കും. സ്‌കൂളുകളില് നിന്നും വെരിഫിക്കേഷന് പൂര്‍ത്തിയാക്കിയ അപേക്ഷകളും അവയുടെ സാധ്യതയുളള ഓപ്ഷനുകളുമാണ് അലോട്ട്‌മെന്റിനായി പരിഗണിച്ചിട്ടുളളത്. www.hscap.kerala.gov.in എന്ന വെബ്‌സൈറ്റില് അപേക്ഷാ നമ്പരും ജനനതീയതിയും ജില്ലയും നല്‍കി ട്രയല് റിസള്‍ട്ട് പരിശോധിക്കാം. ട്രയല് റിസള്‍ട്ട് 13 വരെ വിദ്യാര്‍ത്ഥികള്‍ക്ക് പരിശോധിക്കാം. അപേക്ഷാ വിവരങ്ങള് പരിശോധിക്കുന്നതിനും തിരുത്തലുകള് വരുത്തുന്നതിനും ജൂണ് ഏഴു വരെ വിദ്യാര്‍ത്ഥികള്‍ക്ക് അവസരം നല്‍കിയിരുന്നു. ട്രയല് അലോട്ട്‌മെന്റിനുശേഷവും ഓപ്ഷനുകള് ഉള്‍പ്പെടെയുളള തിരുത്തലുകള് ആവശ്യമുണ്ടെങ്കില് വരുത്താം. തിരുത്തലിനുളള അപേക്ഷകള് ജൂണ് 13ന് വൈകുന്നേരം നാല് മണിക്ക് മുമ്പ് ആദ്യം അപേക്ഷ സമര്‍പ്പിച്ച സ്‌കൂളുകളില് നല്‍കണം. തെറ്റായ വിവരങ്ങള് നല്‍കി ലഭിക്കുന്ന അലോട്ട്‌മെന്റ് റദ്ദാക്കും. അപേക്ഷയില് തിരുത്തലുകള് വരുത്താനുളള അവസാന അവസരമാണിത്. ഇത് സംബന്ധിച്ച് പ്രിന്‍സിപ്പല്‍മാര്‍ക്കുളള വിശദ നിര്‍ദേശങ്ങളും വെബ്‌സൈറ്റില് ലഭ്യമാണ്. ഇനിയും കൗണ്‍സിലിങ്ങിന് ഹാജരാകാത്ത ഭിന്നശേഷി വിഭാഗത്തിലെ വിദ്യാര്‍ത്ഥികള് വൈകല്യം തെളിയിക്കുന്ന സര്‍ട്ടിഫിക്കറ്റ് ജില്ലാതല കൗണ്‍സിലിംഗ് സമിതിക്ക് മുന്നില് ജൂണ് 13നകം പരിശോധനയ്ക്ക് നല്‍കി റഫറന്‍സ് നമ്പര് അപേക്ഷയിലുള്‍പ്പെടുത്തണം. ഓണ്‍ലൈന് അപേക്ഷ അന്തിമമായി സമര്‍പ്പിച്ച ശേഷം വെരിഫിക്കേഷനായി അപേക്ഷകള് സമര്‍പ്പിക്കാത്തവര്‍ക്ക് ഏതെങ്കിലും സര്‍ക്കാര്/എയ്ഡഡ് ഹയര്‍സെക്കന്ററി സ്‌കൂളിലതിന് അവസാന അവസരം നല്‍കും. ജൂണ് 13ന് വൈകിട്ട് നാല് മണിക്കുളളില് ഈ അപേക്ഷകള് അനുബന്ധരേഖകള് സഹിതം പരിശോധനയ്ക്ക് നല്‍കണം. അപേക്ഷകര് ട്രയല് റിസള്‍ട്ട് പരിശോധിക്കണമെന്നും ഇതിനായി ഹയര്‍സെക്കന്ററി സ്‌കൂളുകളിലെ ബ്രോഡ്ബാന്റ് ഇന്റര്‍നെറ്റ് സൗകര്യങ്ങള് ഉപയോഗിക്കാമെന്നും ഹയര്‍സെക്കന്ററി ഡയറക്ടര് അറിയിച്ചു.


ഭർത്താവിന് കൊടുക്കുന്ന പ്രതിഫലം തന്നെ വേണം! ചിത്രത്തിൽ നിന്നു ദീപിക പുറത്ത് : Bollywood News\nWednesday, August 11, 2021 5:03 PM IST\nബോളിവുഡിലെ മുൻനിര താരമാണ് ദീപിക പദുകോണ്. രണ്‍വീർ സിംഗുമായുള്ള വിവാഹശേഷവും താരമൂല്യം തെല്ലു പോലും ഇടിയാതെ ബോളിവുഡിൽ മുന്നിൽ തന്നെയാണ് ദീപിക. ഓം ശാന്തി ഓം എന്ന ചിത്രത്തിലൂടെ അരങ്ങേറ്റം കുറിച്ച നടി പിന്നീടു തിരക്കേറിയ നായികയായി മാറി.\nസൂപ്പർ താരങ്ങളുടെയെല്ലാം നായികയായി ദീപിക അഭിനയിച്ചു. വിവാഹത്തിന് മുന്പ് രണ്‍വീർ സിംഗിനൊപ്പം അഭിനയിച്ച ദീപികയുടെ സിനിമകളും വലിയ വിജയം നേടി. സംവിധായകൻ സഞ്ജയ് ലീല ബൻസാലി ഒരുക്കിയ സിനിമകളാണ് ദീപികയുടെയും രണ്‍വീറിന്‍റെയും കരിയറിൽ വലിയ വഴിത്തിരിവായത്.\nരണ്‍വീർ സിംഗിനെ നായകനാക്കിയാണ് സഞ്ജയ് ലീല ബൻസാലി പുതിയ ചിത്രം എടുക്കുന്നത്. ബൈജു ബവ്ര എന്നാണ് സിനിമയ്ക്ക് പേരിട്ടിരിക്കുന്നത്. ചരിത്ര പശ്ചാത്തലത്തിലുളള കഥ പറയുന്ന സിനിമയാണ് ഇതെന്നാണ് റിപ്പോർട്ടുകൾ.\n1952-ൽ ഇതേപേരിൽ പുറത്തിറങ്ങിയ ബോളിവുഡ് ചിത്രത്തിന്‍റെ റീമേക്കാണ് ബൻസാലി ഒരുക്കുന്നതെന്നാണ് സൂചനകൾ. മുഗൾ ഭരണാധികാരി അക്ബറിന്‍റെ കൊട്ടാരത്തിൽ സംഗീത മാന്ത്രികൻ ടാൻസനെ വെല്ലുവിളിച്ച ഒരു യുവ സംഗീതജ്ഞന്‍റെ കഥയാണ് ചിത്രം പറയുന്നത്.\nതന്‍റെ പുതിയ ചിത്രത്തിലും നായികയായി ദീപികയെ ആണ് ബൻസാലി പരിഗണിച്ചത്. എന്നാൽ ദീപിക ആവശ്യപ്പെട്ട പ്രതിഫലം നൽകാൻ നിർമാതാക്കൾ വിസമ്മതിച്ചതിനാൽ നടി പുറത്തായതായി ബോളിവുഡ് മാധ്യമങ്ങൾ റിപ്പോർട്ട് ചെയ്യുന്നു.\nരണ്‍വീർ സിംഗിന് കൊടുക്കുന്ന അത്രയും പ്രതിഫലം തനിക്കും നൽകണമെന്നാണ് ദീപിക പദുകോണ് ആവശ്യപ്പെട്ടത്. എന്നാൽ നിർമാതാക്കൾ അതിന് തയാറായില്ല. നിലവിൽ ബോളിവുഡിൽ എറ്റവും കൂടുതൽ പ്രതിഫലം വാങ്ങുന്ന താരമാണ് ദീപിക പദുകോണ്.\nഭർത്താവ് രണ്‍വീറിനേക്കാൾ തനിക്ക് ഒരു പൈസ കൂടുതലോ കുറവോ വേണ്ടെന്ന് ദീപിക ആവശ്യപ്പെട്ടതായി റിപ്പോർട്ടുകൾ സൂചിപ്പിക്കുന്നു. സിനിമയിൽ തുല്യവേതനം ഉറപ്പാക്കുന്നതിലെ പ്രാധാന്യം സംബന്ധിച്ച് മുന്പു തന്‍റെ നിലപാട് വ്യക്തമാക്കിയിട്ടുളള ആളാണ് ദീപിക. ദീപികയെ പോലെ തന്നെ നിരവധി നടിമാർ ഇതേക്കുറിച്ച് പ്രതികരിച്ച് രംഗത്തെത്തിയിരുന്നു.\nരണ്‍വീറിന്‍റെ നായികയായി അഭിനയിച്ച 83യാണ് ദീപികയുടെതായി റിലീസിനൊരുങ്ങുന്ന പുതിയ ചിത്രം. കൂടാതെ തെലുങ്കിൽ പ്രഭാസ് നായകനാവുന്ന ബിഗ് ബജറ്റ് ചിത്രത്തിലും ദീപിക നായികയാവുന്നു. ദീപിക ആദ്യമായി തെലുങ്കിൽ അഭിനയിക്കുന്ന ചിത്രം കൂടിയാണിത്. നാഗ് അശ്വിൻ സംവിധാനം ചെയ്യുന്ന സിനിമയാണിത്.


തിങ്കള്,4ജനുവരി 2021 (12:53 IST)\nഒരു വർഷം കൂടി അവസാനിച്ചിരിയ്ക്കുന്നു. 2020 ൽ നിന്നും 2021ലേക്ക് എത്തുമ്പോൾ പുതുവർഷം സന്തോകരവും ഭാഗ്യദായകവുമാക്കുന്നതിന് ഈ വർഷം തങ്ങൾക്കെങ്ങനെ എന്ന് ഓരോ രാശിക്കാരും അറിഞ്ഞിരിയ്ക്കണം. എങ്കിൽ മാത്രമെ പ്രതിന്ധികളെ തരണം ചെയ്യാനും ജീവിതത്തെ അതിനനുസരിച്ച് ക്രമീകരിയ്ക്കാനും മുന്നൊരുക്കങ്ങൾ നടത്താനുമെല്ലാം സാധിയ്ക്കു 2021 മേടം രാശിക്കാർക്ക് എങ്ങനെ എന്നാണ് ഇനി പറയുന്നത്.\nമേടം രാശിക്കാർക്ക് ഏറെ പ്രത്യേകതകൾ ഉള്ള വർഷമായിരിയ്ക്കും 2021. ജോലി സംബന്ധമായ കാര്യങ്ങളിൽ ഈ വർഷം അനുകുലമാണ് സാമ്പത്തികമായും ഉയർച്ച ഉണ്ടാകും. എന്നാൽ ചിലവുകൾ വർധിയ്ക്കാൻ സാധ്യത ഉണ്ട് എന്നതിനാൽ ഇക്കാര്യത്തിൽ പ്രത്യേക ശ്രദ്ധ നൽകുക. വിദ്യാഭ്യാസ കാര്യങ്ങളിൽ ഫലം സമിശ്രമയിരിയ്ക്കും. മത്സര പരീക്ഷകളിൽ വിജയം സ്വന്തമാക്കാൻ അവസരങ്ങൾ ഉണ്ടാകും.\nവിദേശത്ത് പഠനം നടത്താൻ ആഗ്രഹിയ്ക്കുന്നവർക്ക് ആഗ്രഹ സഫലീകരണത്തിന് ആവസരം കൈവന്നേയ്ക്കാം. ഏപ്രിൽ മുതൽ സെപ്തംബർ വരെയുള്ള കാലയളവ് പ്രണയികൾക്ക് ഏറെ അനുകൂലമായിരിയ്ക്കും. എന്നാൽ ആരോഗ്യ കാര്യത്തിൽ മേടം രാശിക്കാർ ഈ വർഷം പ്രത്യേക ശ്രദ്ധ നൽകണം. ഉദരസംബന്ധമായ രോഗങ്ങൾ, നടുവേദന, മാനസിക സമ്മർദ്ദം തുടങ്ങിയ പ്രശ്നങ്ങൾ അനുഭവപ്പെടാം.\nമുന്നണി തീരുമാനമെടുക്കട്ടെ: പാലാ സീറ്റിൽ പൊതു ചർച്ചയുടെ ആവശ്യമില്ലെന്ന് ജോസ് കെ മാണി\n24 മണിക്കൂറിനിടെ 16,505 പേർക്ക് രോഗബാധ, രാജ്യത്ത് കൊവിഡ് ബാധിതർ 1,03,40,470


Gangtok Tourism, Travel Guide & Tourist Places in Gangtok-NativePlanet Malayalam\nഹോം » സ്ഥലങ്ങൾ» ഗാംഗ്ടോക്\nഗാംഗ്ടോക് - ഉയരങ്ങളിലെ സുന്ദരി\nകിഴക്കന് ഹിമാലയ നിരയില് ശിവാലിക് പര്‍വതത്തിന് മുകളില് സമുദ്രനിരപ്പില് നിന്ന് 1676 മീറ്റര് ഉയരത്തില് സ്ഥിതി ചെയ്യുന്ന ഗാംഗ്ടോക് സിക്കീമിലെ ഏറ്റവും വലിയ പട്ടണമാണ്. സിക്കീം സന്ദര്‍ശിക്കുന്നവരുടെ പ്രിയ നഗരങ്ങളിലൊന്നായ ഗാംഗ്ടോക് പ്രമുഖ ബുദ്ധമത തീര്‍ഥാടന കേന്ദ്രം കൂടിയാണ്. 1840ല് നിര്‍മാണം പൂര്‍ത്തീകരിച്ച എന്‍ചേ മൊണാസ്ട്രിയാണ് ബുദ്ധമത തീര്‍ഥാടന കേന്ദ്രം.\nഗാംഗ്ടോകിന്‍െറ ചരിത്രത്തിന് 18 നൂറ്റാണ്ടോളം പഴക്കമുണ്ട്. 1894ല് അന്ന് ഇവിടം ഭരിച്ചിരുന്ന സിക്കീമീസ് ചോഗ്യാല്, തുതുബ് നാംഗ്യാല് രാജാവ് ഗാംഗ്ടോകിനെ സിക്കീമിന്‍െറ തലസ്ഥാന നഗരമായി പ്രഖ്യാപിച്ചു. ഇന്ത്യന് സ്വാതന്ത്ര്യം കിട്ടുന്ന സമയം വരെ ഗാംഗ്ടോക് തലസ്ഥാനമാക്കിയുള്ള പ്രത്യേക രാജ്യമായിരുന്നു ഇവിടം. 1975ലാണ് ഇരുപത്തി രണ്ടാമത്തെ സംസ്ഥാനമായി സിക്കീം ഇന്ത്യന് യൂനിയനില് ചേരുന്നത്.\nഇന്ന് കിഴക്കന് സിക്കീമിന്‍െറ തലസ്ഥാനവും വിനോദസഞ്ചാര കേന്ദ്രവും എന്നതിലുപരിയായി തിബറ്റന് ബുദ്ധമത സംസ്കാരത്തിന്‍െറ അഥവാ തിബറ്റോളജിയുടെ പ്രമുഖ കേന്ദ്രം കൂടിയാണ് ഇവിടം. തിബറ്റോളജിയെ കുറിച്ച് കൂടുതല് അറിയാന് ആഗ്രഹിക്കുന്നവര്‍ക്കായി നിരവധി മൊണാസ്ട്രികളും മത വിദ്യാഭ്യാസ സ്ഥാപനങ്ങളും ഇവിടെയുണ്ട്.\nസിക്കീമിലെ മറ്റ് നഗരങ്ങളെ പോലെ ഗാംഗ്ടോക്കിന്‍െറ ചരിത്രത്തെ കുറിച്ചും കാര്യമായ അറിവില്ല. 1716ല് ഗാംഗ്ടോക്കില് ഹെര്‍മിറ്റിക്ക് ഗാംഗ്ടോക് മൊണാസ്ട്രി നിര്‍മിച്ചതിനെ കുറിച്ച് ചരിത്രത്തില് ചില പരാമര്‍ശങ്ങളുണ്ട്. 1840ല് നിര്‍മാണം പൂര്‍ത്തീകരിച്ച എന്‍ചേ മൊണാസ്ട്രിയെ കുറിച്ചാണ് പിന്നീട് ചരിത്ര പുസ്തകങ്ങളില് കാണുന്നത്. ചുരുക്കിപറഞ്ഞാല് സിക്കീമീസ് ചോഗ്യാല്, തുതുബ് നാംഗ്യാല് രാജാവ് 1894ല് ഗാംഗ്ടോക്കിനെ രാജ്യ തലസ്ഥാനമായി പ്രഖ്യാപിക്കുന്നത് വരെ ഉയരങ്ങളിലെ മനോഹര ഭൂമി ആരാലും അറിയപ്പെടാതിരുന്നു എന്ന് വേണം കരുതാന്. ഒരു മലയുടെ ഒരു വശത്തായാണ് ഗാംഗ്ടോക് നഗരം സ്ഥിതി ചെയ്യുന്നത്. ചില പ്രകൃതിദുരന്തങ്ങള് നടന്നിട്ടുള്ള സ്ഥലമാണ് ഇവിടം. 1977ല് ഗാംഗ്ടോകില് നടന്ന മണ്ണിടിച്ചിലില് 38 പേരാണ് മരിച്ചത്. നിരവധി കെട്ടിടങ്ങളും അന്ന് തകര്‍ന്നു.\nലോവര് ഹിമാലയന് മേഖലയില് സമുദ്രനിരപ്പില് നിന്ന് 1676 മീറ്റര് ഉയരത്തില് ഒരു മലയുടെ വശത്തായാണ് ഗാംഗ്ടോക് നഗരം സ്ഥിതി ചെയ്യുന്നത്. നഗരത്തിന്‍െറ ഒരറ്റത്ത് ഗവര്‍ണറുടെ വസതിയും മറ്റേ അറ്റത്ത് കൊട്ടാരവുമാണ് സ്ഥിതി ചെയ്യുന്നത്. കിഴക്കോട്ടും പടിഞ്ഞാറോട്ടും ഒഴുകുന്ന റോറോ ചു, റാണി ഖോല എന്നീ നദികളും ഗാംഗ്ടോക്ക് നഗര മധ്യത്തിലൂടെ ഒഴുകുന്നുണ്ട്. ഈ രണ്ട് നദികളും തെക്കോട്ട് ഒഴുകുന്ന റാണിപുള് നദിയില് ചെന്ന് ചേരുകയും ചെയ്യുന്നു. മണ്ണടിച്ചിലിന് ഏറെ സാധ്യതകളുള്ളതാണ് സിക്കീമിലെ മറ്റെല്ലാ പ്രദേശങ്ങളെയും പോലെ ഗാംഗ്ടോക്കും. പാറക്കെട്ടുകളുടെ ദുര്‍ബലാവസ്ഥക്കൊപ്പം നദികളുടെ സമ്മര്‍ദവും മനുഷ്യനിര്‍മിത കിണറുകളും മറ്റും ഗാംഗ്ടോക്കിലെ മണ്ണിടിച്ചില് സാധ്യതകള് വര്‍ധിപ്പിക്കുന്നു. ലോകത്തിലെ മൂന്നാമത്തെ വലിയ കൊടുമുടിയായ കാഞ്ചന്‍ജംഗയുടെ പൂര്‍ണരൂപം ഗാംഗ്ടോക്ക് നഗരത്തിന്‍െറ പടിഞ്ഞാറ് ഭാഗത്ത് നിന്നാല് കാണാം.\nവര്‍ഷത്തില് ഏത് സമയത്തും സന്ദര്‍ശിക്കാവുന്ന തരത്തില് സുഖമുള്ള കാലാവസ്ഥയാണ് ഇവിടെ അനുഭവപ്പെടാറ്. മണ്‍സൂണ് സ്വാധീനം ചൊലുത്തുന്ന ഉഷ്ണമേഖലാ കാലാവസ്ഥയാണ് ഇവിടെ. സമീപപ്രദേശങ്ങളെ പോലെ വേനല്‍ക്കാലവും തണുപ്പുകാലവും മഴക്കാലവും വസന്തകാലവും ശിശിരകാലവും ഇവിടെ അനുഭവപ്പെടാറുണ്ട്. തണുപ്പുകാലത്ത് സാധാരണയിലും കവിഞ്ഞ തണുപ്പനുഭവപ്പെടുന്ന ഇവിടെ 1990, 2004, 2005, 2011 വര്‍ഷങ്ങളിലായി മഞ്ഞുവീഴ്ചയും ഉണ്ടായിരുന്നു. മഴക്കാലത്തും തണുല്‍്പുകാലത്തും ഇവിടെ മൂടല്‍മഞ്ഞും ഉണ്ടാകാറുണ്ട്.\nമനോഹരവും വേറിട്ടതുമായി സാംസ്കാരിക പൈതൃകം പിന്തുടരുന്നവരാണ് ഇവിടത്തുകാര്. ഹിന്ദു ഉല്‍സവങ്ങളായ ദീപാവലി, ദസറ, ഹോളി എന്നിവക്കൊപ്പം ക്രിസ്തുമസും ഏറെ പൊലിമയോടെയാണ് ഇവിടത്തുകാര് കൊണ്ടാടുന്നത്. പ്രാദേശിക ഉല്‍സവങ്ങളും ജാതി മത വര്‍ഗ ഭേദമന്യേ എല്ലാവരും ഒരുമിച്ചാണ് കൊണ്ടാടുക. ഇവിടെയുള്ള തിബറ്റന് നിവാസികള് ജനുവി,ഫെബ്രുവരി മാസങ്ങള്‍ക്കിടയിലാണ് പുതുവര്‍ഷം കൊണ്ടാടുക. പരമ്പരാഗതമായ ‘ഡെവിള് ഡാന്‍സോ’ടെയുള്ള ലോസര് എന്നറിയപ്പെടുന്ന ആഘോഷം കാണാന് സഞ്ചാരികള് നിരവധി എത്താറുണ്ട്. ലെപ്ച,ഭൂട്ടിയ വിഭാഗക്കാരുടെ പുതുവര്‍ഷാഘോഷമാകട്ടെ ജനുവരിയിലാണ്. നേപ്പാളി ഉല്‍സവങ്ങളായ മാഗേ സംക്രാന്തിയും രാം നവമിയും ഏറെ പ്രാധാന്യത്തോടെയാണ് ഇവിടത്തുകാര് കൊണ്ടാടുക. ദ്രുപ്ക തേഷി, ദലൈലാമയുടെ ജന്‍ഗദിനം, ചോത്രുല് ദുച്ചെന്, ബുദ്ധ ജയന്തി, ലൂസോംഗ്, സാഗാ ദാവാ, ലബാബ് ദൂച്ചെന്, ബുംച്ചു എന്നിവയാണ് ഇവിടത്തുകാര് കൊണ്ടാടുന്ന മറ്റു ചില ഉല്‍സവങ്ങള്.\nഭക്ഷണപ്രിയരാണ് ഇവിടത്തുകാര്. ബീഫും പന്നിയിറച്ചിയും പാചകം ചെയ്ത പച്ചക്കറിയും കുഴച്ച മാവില് പൊതിഞ്ഞ ശേഷം ആവിയില് വേവിച്ച് സൂപ്പിനൊപ്പം നല്‍കുന്ന മോമോയാണ് ഇവിടത്തെ പ്രധാന ഭക്ഷണം. ന്യൂഡില്‍സ് ഉപയോഗിച്ച് നിര്‍മിക്കുന്ന വാവായിയും ആരും രണ്ടാമതൊന്ന് കൂടി രുചിച്ച് നോക്കും. തുപ്ക, ചൗമീന്, താന്തുക്, ഫക്തു, വാന്‍ഡന്, ഗ്യാതുക് തുടങ്ങി ന്യൂഡില്‍സ് ഭക്ഷണങ്ങളും നാവില് വെള്ളമോടിക്കുന്നതാണ്. എല്ലാവര്‍ഷവും ഡിസംബറില് സിക്കീം ടൂറിസം വകുപ്പ് ഗാംഗ്ടോക്കില് സംഘടിപ്പിക്കുന്ന ഭക്ഷണ സാംസ്കാരിക മേള സഞ്ചാരികളെ ആകര്‍ഷിക്കുന്നതാണ്. പരമ്പരാഗത വസ്ത്രമണിഞ്ഞ ആളുകള് അവതരിപ്പിക്കുന്ന സംഗീത നൃത്തപരിപാടികളും നഗരഹൃദയത്തില് എം.ജി മാര്‍ഗില് ടൈറ്റാനിക്ക് പാര്‍ക്കില് നടക്കുന്ന മേളയുടെ ഭാഗമായി നടക്കാറുണ്ട്.\n2011ലെ സെന്‍സസ് പ്രകാരം 98658 ആണ് ഗാംഗ്ടോക്കിലെ ജനസംഖ്യ. 53 ശതമാനമാണ് പുരുഷന്‍മാരുടെ ജനസംഖ്യ. ബ്രിട്ടീഷ് ഭരണകാലത്ത് താമസമുറപ്പിച്ച നേപ്പാളി വംശജരാണ് ഇവിടത്തെ താമസക്കാരില് ഭൂരിപക്ഷവും. പ്രദേശവാസികളായ ലെപ്ചകളും ഭൂട്ടിയകളുമാണ് ജനസംഖ്യയില് അടുത്ത വിഭാഗക്കാര്. നിരവധി തിബറ്റന് നിവാസികളും ഇവിടെ താമസമുറപ്പിച്ചിട്ടുണ്ട്. ഉയര്‍ന്ന സാക്ഷരതാ നിരക്കാണ് ഇവിടത്തെ പ്രത്യേകത. ദേശീയ ശരാശരിയായ 74 ശതമാനത്തിന്‍െറ സ്ഥാനത്ത് 82.17 ശതമാനമാണ് ഇവിടത്തെ സാക്ഷരതാ നിരക്ക്.\nചരിത്രപ്രാധാന്യമുള്ളതും വിനോദസഞ്ചാര പ്രാധാന്യമുള്ളതും മതപരമായ പ്രാധാന്യമുള്ളതുമായ നിരവധി കാഴ്ചകളാണ് ഇവിടെയുള്ളത്. എന്‍ചെ മൊണാസ്ട്രി, നാഥുലാ പാസ്, നാംഗ്യാല് ഇന്‍സ്റ്റിറ്റ്യൂട്ട് ഓഫ് തിബറ്റോളജി, ദോ ദ്രുല് ചോര്‍ട്ടെന്, ഗണേഷ് തോക്, ഹനുമാന് തോക്, വൈറ്റ് വാള്, റിഡ്ജ് ഗാര്‍ഡന്, ഹിമാലയന് സൂ പാര്‍ക്ക്, എം.ജി മാര്‍ഗ്, ലാല്‍ബസാര്, റൂംതെക് മൊണാസ്ട്രി എന്നിവയാണ് ഗാംഗ്ടോക്കിലും പരിസരത്തുമുള്ള കാഴ്ചകള്.\nകാണാം ഗാംഗ്ടോക് ഹോട്ടലുകള്\nസന്ദര്‍ശിക്കാന് പറ്റിയ സമയം ഗാംഗ്ടോക്\nകാണാം ഗാംഗ്ടോക് കാലാവസ്ഥ\nഎങ്ങിനെ എത്തിച്ചേരാം ഗാംഗ്ടോക്\nസിലിഗുരി ബസ് സ്റ്റാന്‍റില് നിന്ന് നിരവധി ബസുകള് ഗാംഗ്ടോക്കിലേക്ക് സര്‍വീസ് നടത്തുന്നുണ്ട്. ടാക്സി സര്‍വീസുകളും ധാരാളം ഉണ്ട്. ആറു മണിക്കൂറാണ് സിലിഗുരിയില് നിന്ന് ഗാംഗ്ടോക്കിലത്തൊന് വേണ്ട സമയം.\nസിലിഗുരിയിലെ ന്യൂ ജയ്പാല്‍ഗുരിയാണ് ഏറ്റവുമടുത്ത റെയില്‍വേ സ്റ്റേഷന്. ഇവിടെ നിന്ന് കൊല്‍ക്കത്തയിലേക്കും ന്യൂ ദല്‍ഹിയിലേക്കും ട്രെയിന് സര്‍വീസുകള് ഉണ്ട്. കൊല്‍ക്കത്തയില് നിന്ന് 12 മണിക്കൂര് യാത്രയാണ് ഗാംഗ്ടോക്കിലേക്ക് ഉള്ളത്.\nബഡോഗ്രയാണ് ഏറ്റവുമടുത്ത വിമാനത്താവളം. ഇവിടെ നിന്ന് ഗാംഗ്ടോക്കിലേക്ക് ടാക്സി വാഹനങ്ങള് ലഭ്യമാണ്.\nവീക്കെന്‍ഡ് ഗെറ്റ് എവേ ഗാംഗ്ടോക്\n63 km From ഗാംഗ്ടോക്\n137 km From ഗാംഗ്ടോക്\n113 km From ഗാംഗ്ടോക്\n68 km From ഗാംഗ്ടോക്\n110 km From ഗാംഗ്ടോക്\nഎല്ലാം കാണാം ഗാംഗ്ടോക് വീക്കെന്‍ഡ് ഗെറ്റ് എവേ


Posted by ഷാജി നായരമ്പലം at 12:15 AM\nമൂദേവിയും ശ്രീദേവിയും നമ്മുടെ ആത്മാവിൽ തന്നെ വസിക്കുന്ന സഹോദരിമാർ. രണ്ടു പേരും നമ്മുടെ വിളിക്ക് കാതോർത്ത് ഇരിക്കുന്നവരാണ്. അവരിൽ ആരെ ഉപാസിക്കണമെന്ന് തീരുമാനിക്കേണ്ടത് നമ്മൾ തന്നെ. ഈ കവിതയുടെ സാരാംശം ഇതാണെന്നാണ് എനിക്ക് മനസ്സിലായത്. തെറ്റിയില്ലല്ലോ. ഓരോ വർഷവും വിജയദശമി ദിനത്തിൽ ഹരിശ്രീ കുറിക്കുമ്പോൾ മനസ്സിൽ നിന്ന് അജ്ഞാനവും അഹന്തയും ആകുന്ന മൂദേവിയെ ഇറക്കി വിട്ട് വിവേകവും വിനയവും ആകുന്ന ശ്രീദേവിയെ കുടിയിരുത്തുന്ന തോന്നലാണ് ഉണ്ടാകാറ്. ഒരു നല്ല കവിത വായിച്ച സന്തോഷം പങ്കു വയ്ക്കുന്നു.\nസന്തോഷം ടീച്ചർ. കുറിപ്പിനു് നന്ദി. ഞാൻ ക്ഷേത്രങ്ങളിൽ പോകാറില്ല. കഴിഞ്ഞ ദിവസം ഒരു ഒരാൾ എന്നോടു പറഞ്ഞു ചോറ്റാനിക്കര ക്ഷേത്രത്തിൽ ( അതോ മറ്റേതെങ്കിലും ക്ഷേത്രത്തിലോ?) ഒരു മൂലയിൽ മൂത്ത ദേവിയെ കുടിയിരുത്തിയിട്ടുണ്ടെന്നു.അദ്ദേവിയാണു മൂദേവിയായത് ...!ഈ കവിത വീണു കിട്ടിയത് അങ്ങനെയാണു്. ( എല്ലാ കവിതയ്ക്കും കാണും അങ്ങനെയൊരു ചരിത്രം!)തീർച്ചയായും ടീച്ചർക്ക് തോന്നിയതു തന്നെ എന്റെ മനസ്സിലും തോന്നിയ കാവ്യം!


റവന്യൂ ചെലവ് — വികാസ്പീഡിയ\nഹോം പേജ് / സാമൂഹ്യ ക്ഷേമം / സാമ്പത്തിക സമന്വയം / റവന്യൂ ചെലവ്\nശമ്പളം, പെന്‍ഷന്, കടബാധ്യതകള്, തദ്ദേശ ഭരണ സ്ഥാപനങ്ങള്‍ക്കുള്ള വിഹിതം, സബ്സിഡി എന്നീ ഇനങ്ങളിലുള്ള ചെലവുകളാണ് പ്രധാനമായും സംസ്ഥാനത്തിന്റെ റവന്യൂ ചെലവില് ഉള്‍പ്പെടുന്നത്.\nശമ്പളം, പെന്‍ഷന്, കടബാധ്യതകള്, തദ്ദേശ ഭരണ സ്ഥാപനങ്ങള്‍ക്കുള്ള വിഹിതം, സബ്സിഡി എന്നീ ഇനങ്ങളിലുള്ള ചെലവുകളാണ് പ്രധാനമായും സംസ്ഥാനത്തിന്റെ റവന്യൂ ചെലവില് ഉള്‍പ്പെടുന്നത്. പൂര്‍ത്തീകരിച്ച പ്രോജക്ടുകളുടെയും പരിപാടികളുടെയും നടത്തിപ്പും പരിപാലന ചെലവുകളും റവന്യൂ അക്കൌണ്ടില് ഉള്‍പ്പെടുത്തിയിരിക്കുന്നു. സർവകലാശാലകൾ, സ്വയംഭരണ സ്ഥാപനങ്ങള് എന്നിവിടങ്ങളിലെ ജീവനക്കാരുടെ ശമ്പളം, പെന്‍ഷന് ബാധ്യത, പഞ്ചായത്തീരാജ് സ്ഥാപനങ്ങളിലെ ജീവനക്കാരുടെ പെന്‍ഷന് ബാധ്യതകള് എന്നിവ റവന്യൂ ചെലവിലുള്‍പ്പെടും. തദ്ദേശഭരണ സ്ഥാപനങ്ങള്‍ക്ക് സംസ്ഥാന സര്‍ക്കാര് നല്‍കിവരുന്ന വിഹിതത്തിന്റെ സിംഹഭാഗവും സ്ഥായിയായ മൂലധന ആസ്തി സൃഷ്ടിക്കുന്നതിന് ഉപയോഗിക്കുന്നു. അതുപോലെ സർവകലാശാലകള്‍ക്കും സ്വയംഭരണ സ്ഥാപനങ്ങള്‍ക്കും നീക്കിവയ്ക്കുന്ന ഗ്രാന്റിന്റെ ഗണ്യമായ വിഹിതം മൂലധന ആസ്തികള് സൃഷ്ടിക്കുന്നതിന് വിനിയോഗിക്കുന്നു.\nസാമൂഹ്യ ചെലവുകളും സാമ്പത്തിക സേവന ചെലവുകളും കൂടി ചേര്‍ന്നതാണ് വികസന ചെലവുകള്. ആസ്തികള് വര്‍ദ്ധിപ്പിക്കുന്നതിനും പരിപാലിക്കുന്നതിനുമായി തദ്ദേശഭരണ സ്ഥാപനങ്ങള്‍ക്ക് നല്‍കുന്ന വിഹിതം വികസനചെലവിലുള്‍പ്പെടുന്നു. സംസ്ഥാനത്തിന്റെ മാനവ വികസന സൂചകങ്ങളെ ഉയര്‍ന്ന തലത്തില് നിലനിര്‍ത്തുന്നതിന് സാമൂഹ്യ സാമ്പത്തിക മേഖലകളില് പണം ചെലവഴിച്ചതിലൂടെ സംസ്ഥാനത്തിന്റെ സമ്പദ് ഘടനയുടെ ദീര്‍ഘകാല പ്രതീക്ഷകളെ സജീവമാക്കാന് കഴിഞ്ഞിട്ടുണ്ട്. സംസ്ഥാനത്തിന്റെ സാമൂഹ്യ സാമ്പത്തിക മേഖലകളില് സര്‍ക്കാര് നല്‍കുന്ന മുന്‍ഗണന കഴിഞ്ഞ വര്‍ഷങ്ങളിലെ വികസന ചെലവുകളിലെ വര്‍ദ്ധിച്ചുവരുന്ന പ്രവണതയില് നിന്ന് വ്യക്തമായി മനസ്സിലാക്കാന് കഴിയും. കടബാധ്യത, പെന്‍ഷന് ചെലവുകള്, ഭരണ സേവനങ്ങള് എന്നിവ ഉള്‍പ്പെടുന്നതാണ് പ്രധാനമായും സംസ്ഥാനത്തിന്റെ വികസനേതര ചെലവുകള്.\n2010-11 മുതല് 2015-16 വരെയുള്ള കാലയളവില് സംസ്ഥാനത്തിന്റെ റവന്യൂ ചെലവുകളുടെ വളര്‍ച്ച ഇരട്ടിയിലധികം വര്‍ദ്ധിച്ചു. 2015-16 ലെ ആകെ റവന്യൂ ചെലവായ 78689.47 കോടി രൂപയില് 12078.50 കോടി രൂപ പദ്ധതി ചെലവുകളും 66610.97 കോടി രൂപ പദ്ധതിയേതര ചെലവുകളുമാണ്. റവന്യൂ ചെലവും സംസ്ഥാനത്തിന്റെ മൊത്തം ആഭ്യന്തര ഉല്പാദനവും തമ്മിലുള്ള അനുപാതം 2011-12 മുതല് 2014-15 വരെയുള്ള കാലയളവില് സ്ഥിരതയുടെ സൂചനകള് കാണിക്കുന്നു. ഇത് 2015-16ല് നേരിയ തോതില് കുറയുന്ന പ്രവണത കാണിക്കുന്നു. 2010-11 മുതല് 2016-17 (ബജറ്റ് എസ്റ്റിമേറ്റ്സ്) വരെയുള്ള റവന്യൂ ചെലവുകളുടെ പ്രവണത ചിത്രം 1.12 ലും അനുബന്ധം 1.36 ലും കൊടുത്തിരിക്കുന്നു.\nറവന്യൂ ചെലവിന്റെ പ്രവണത\nറവന്യൂ ചെലവുകളിന്മേലുള്ള ഒഴിവാക്കാനാവാത്ത ചെലവുകളുടെ വിഹിതം 2015-16ല് നേരിയ തോതില് കുറഞ്ഞു. ശമ്പളം, പെന്‍ഷന്, പലിശ അടവ്, സബ്സിഡികള്, തദ്ദേശ ഭരണ സ്ഥാപനങ്ങള്‍ക്കുള്ള വിഹിതം എന്നീ ഒഴിവാക്കാനാവാത്ത ബാധ്യതകള് 2014-15 ല് റവന്യൂ ചെലവിന്റെ 69.74 ശതമാനമായിരുന്നു. എന്നാല് ഇത് 2015-16ല് 68.61 ശതമാനമായി കുറഞ്ഞു. പ്രസ്തുത ഒഴിവാക്കാനാവാത്ത ചെലവുകള്‍ക്കായി സംസ്ഥാനത്തിന്റെ റവന്യൂ വരുമാനത്തിന്റെ 76.58 ശതമാനം ഈ കാലയളവില് ഉപയോഗിച്ചു. നിത്യോപയോഗ സാധനങ്ങളുടെ വിലക്കയറ്റം തടയുന്നതിന് നടത്തിയ ഇടപെടലുകള്, എല്ലാ ദുര്‍ബല വിഭാഗങ്ങളുടെയും സാമൂഹ്യ സുരക്ഷിതത്വം ഉറപ്പാക്കുന്നതിന് നടത്തിയ നയപരമായ ഇടപെടലും ആരോഗ്യ വിദ്യാഭ്യാസ മേഖലകളില് ഗുണമേന്മയുള്ള സേവനം ലഭ്യമാക്കുന്നതിന് സര്‍ക്കാര് നല്‍കിയ മുന്‍ഗണനാ ക്രമവും റവന്യൂ ചെലവ് വര്‍ദ്ധിക്കുന്നത് പ്രധാന കാരണമായിട്ടുണ്ട്.\nആകെ റവന്യൂ ചെലവില് ശമ്പള ചെലവിന്റെ അനുപാതം 2014-15 ല് 29.75 ശതമാനമായിരുന്നത് 2015-16 ല് 29.80 ശതമാനമായി. 2014-15ല് പെന്‍ഷന് ചെലവ് ആകെ റവന്യൂ ചെലവിന്റെ 15.69 ശതമാനമായിരുന്നത് 2015-16ല് 16.60 ശതമാനമായി പലിശ അടവ് 2014-15ല് 13.64 ശതമാനമായിരുന്നത് 2015-16ല് 14.12 ശതമാനമായി ഉയര്‍ന്നു.\nശരണ്യ വായ്പാ പദ്ധതി


‘മാവോവാദത്തെ അനുകൂലിച്ച് ലഘുലേഖ വിതരണം ചെയ്യുന്നതും നിലപാട് എടുക്കുന്നതും രാജ്യദ്രോഹപരമാണ്.’\n‘മാവോയിസ്റ്റുകളുടെ മനുഷ്യാവകാശത്തിന് വാദിക്കുന്നത് രാജ്യദ്രോഹം’; അട്ടപ്പാടി കൊലകളില് മുഖ്യമന്ത്രിയെ പിന്തുണച്ച് ബിജെപി\nPublished on : 02 Nov, 2019 , 4:51 pm\nഅട്ടപ്പാടി മഞ്ചിക്കണ്ടിയില് പൊലീസ് മാവോയിസ്റ്റുകളെ വെടിവെച്ചുകൊന്ന സംഭവത്തില് മുഖ്യമന്ത്രി പിണറായി വിജയനെ പിന്തുണച്ച് ബിജെപി. മാവോവാദികളെ അനുകൂലിച്ചുകൊണ്ട് മുഖ്യധാരാ രാഷ്ട്രീയ പാര്‍ട്ടികള് രംഗത്തുവരുന്നത് അങ്ങേയറ്റം അപടകരമാണെന്ന് ബിജെപി സംസ്ഥാന ജനറല് സെക്രട്ടറി എംടി രമേശ് പറഞ്ഞു. മാവോവാദികള്‍ക്ക് ഗുഡ് സര്‍ട്ടിഫിക്കറ്റ് കൊടുക്കുന്നതും മനുഷ്യാവകാശത്തിന്റെ പരിവേഷം ചാര്‍ത്തിക്കൊടുക്കുന്നതും മാവോവാദത്തെ മഹത്വവല്‍ക്കരിക്കുന്നതുമായ നിലപാട് ഏത് മുഖ്യധാരാ പാര്‍ട്ടി സ്വീകരിച്ചാലും മാവോവാദം പോലെ തന്നെ രാജ്യദ്രോഹപരമാണ്. സര്‍ക്കാര് ഇക്കാര്യത്തില് ധവളപത്രമിറക്കണം. കോഴിക്കോട് വിദ്യാര്‍ത്ഥികളെ അറസ്റ്റ് ചെയ്ത് യുഎപിഎ ചുമത്തിയതിനേയും എംടി രമേശ് ന്യായീകരിച്ചു.\nനേരിട്ട് വെടിവെച്ചാല് മാത്രം യുഎപിഎ മതിയോ? മാവോവാദത്തെ അനുകൂലിച്ച് ലഘുലേഖ വിതരണം ചെയ്യുന്നതും നിലപാട് എടുക്കുന്നതും രാജ്യദ്രോഹപരമാണ്.\nമാവോവാദികളെ അറസ്റ്റ് ചെയ്ത പൊലീസുകാരെ നിര്‍വീര്യമാക്കുന്ന തരത്തിലും കേസ് ചുമത്തിയത് വലിയ കുറ്റമായി എന്ന രീതിയിലും, അവരുടെ മനോധൈര്യം തകര്‍ക്കാന് ശ്രമം നടക്കുകയാണ്. ഇന്ന് മാവോവാദികളെ അനുകൂലിച്ച് രംഗത്ത് വന്നിട്ടുള്ളവരെല്ലാം ബിജെപിക്കെതിരെയാണ് രംഗത്ത് വന്നിട്ടുള്ളതെന്നും എംടി രമേശ് വാര്‍ത്താസമ്മേളനത്തില് പ്രതികരിച്ചു.\nപൊലീസ് തോക്കിന്റെ ബലത്തില് നാടുഭരിക്കാമെന്നാണോ കരുതുന്നത്?\nഅട്ടപ്പാടിയിലേത് വ്യാജ ഏറ്റുമുട്ടലാണോ അല്ലയോ എന്നതില് മറുപടി പറയേണ്ടത് ആഭ്യന്തര വകുപ്പിന്റെ ചുമതലയുള്ള മുഖ്യമന്ത്രിയാണ്. കോഴിക്കോട് യുഎപിഎ ചുമത്തപ്പെട്ട വിദ്യാര്‍ത്ഥികളുടെ പക്കല് നിന്നും മാവോ അനുകൂല പുസ്തകങ്ങളും രേഖകളും കിട്ടിയെന്ന് പൊലീസ് പറയുന്നു. അത് വസ്തുതാപരമായി ശരിയാണെങ്കില് അവര്‍ക്കെതിരെ ചുമത്തേണ്ടത് യുഎപിഎ തന്നെയാണ്. ലഘുലേഖ വിതരണം ചെയ്തതില് യുഎപിഎ ഉള്‍പ്പെടുത്തരുതെന്നാണ് പ്രതിപക്ഷ നേതാവ് രമേശ് ചെന്നിത്തല പറഞ്ഞത്. നേരിട്ട് വെടിവെച്ചാല് മാത്രം യുഎപിഎ മതിയോ? മാവോവാദത്തെ അനുകൂലിച്ച് ലഘുലേഖ വിതരണം ചെയ്യുന്നതും നിലപാട് എടുക്കുന്നതും രാജ്യദ്രോഹപരമാണ്. മാവോവാദികളെ അറസ്റ്റ് ചെയ്ത പൊലീസുകാരെ നിര്‍വീര്യമാക്കുന്ന തരത്തിലും കേസ് ചുമത്തിയത് വലിയ കുറ്റമായി എന്ന രീതിയിലും അവരുടെ മനോധൈര്യം തകര്‍ക്കുന്ന നിലപാടുകള് സിപിഐഎമ്മും മുഖ്യമന്ത്രിയും സ്വീകരിക്കുന്നത് കള്ളി വെളിച്ചത്തായതുകൊണ്ടാണ്. മുഖ്യമന്ത്രിയുടെ പൊതുനിലപാടിനെ തള്ളിപ്പറയുന്ന മന്ത്രിമാരുള്ള മന്ത്രിസഭയില് കൂട്ടുത്തരവാദിത്തമുണ്ടോ? മുഖ്യമന്ത്രിയും കാനം രാജേന്ദ്രനും ഒത്തുകളി നടത്തുകയാണ്. ഇന്ന് മാവോവാദികളെ അനുകൂലിച്ച് രംഗത്ത് വന്നിട്ടുള്ളവരെല്ലാം ബിജെപിക്കെതിരെയാണ് രംഗത്ത് വന്നിട്ടുള്ളത്. പുല്‍പ്പള്ളിയിലും ആറളം ഫാമിലും മാവോവാദത്തിന്റെ ശക്തമായ സാന്നിധ്യമുണ്ടെന്ന കേന്ദ്രത്തിന്റെ റിപ്പോര്‍ട്ട് മാധ്യമങ്ങളില് വന്നിട്ടുള്ളതാണെന്നും എംടി രമേശ് പറഞ്ഞു.\nയുഎപിഎ പിന്‍വലിക്കില്ലെന്നാവര്‍ത്തിച്ച് പൊലീസ്; സിപിഐഎമ്മും ആഭ്യന്തരവകുപ്പും രണ്ട് തട്ടില്\nമാവോയിസ്റ്റുകള് ലോകത്തെ ഏത് ഭീകരവാദികളേക്കാളും അപകടകാരികളാണ്. അവര് ഐഎസും അല്‍ഖ്വെയ്ദയും പോലെ ഇന്ത്യയുടെ അഖണ്ഡതയ്ക്ക് ഭീഷണിയുയര്‍ത്തുന്നവരാണ്. ചില സ്ഥലങ്ങളില് അവര് നേരിട്ട് ആയുധമെടുത്ത് കലാപം നടത്തും ചില സ്ഥലത്ത് തദ്ദേശീയരായ ആളുകളെ ഉപയോഗിപ്പെടുത്തി സായുധ സംഘര്‍ഷമുണ്ടാക്കും. മാവോയിസ്റ്റ് പ്രവര്‍ത്തനം കേരളത്തില് സജീവമാണെന്നാണ് കുറച്ചുനാളുകളായി പുറത്തുവരുന്ന വാര്‍ത്തകള് വ്യക്തമാക്കുന്നത്. പാലക്കാട് അട്ടപ്പാടിയിലുണ്ടായ സംഭവം അതുമായി ചേര്‍ത്തുവെച്ചാണ് വായിക്കേണ്ടതെന്നും എംടി രമേശ് കൂട്ടിച്ചേര്‍ത്തു.\nപൊലീസ് കെട്ടിച്ചമച്ച കേസെന്ന് അലനും താഹയും; യുഎപിഎ പിന്‍വലിക്കില്ലെന്ന് ഐജി\nരൂക്ഷ വിമര്‍ശനങ്ങള്‍ക്കിടയിലും അട്ടപ്പാടിയിലെ മാവോയിസ്റ്റുകള് കൊലകളെ ന്യായീകരിച്ചുകൊണ്ട് പൊലീസ് ഭാഷ്യം ആവര്‍ത്തിക്കുകയാണ് മുഖ്യമന്ത്രി. മാവോയിസ്റ്റുകള്‍ക്ക് വല്ലാത്തൊരു പരിവേഷം ചാര്‍ത്തിക്കൊടുക്കാനുള്ള ശ്രമം നടക്കുകയാണെന്നും 'അയ്യാ ലേശം അരി താ' എന്നു പറഞ്ഞു നടക്കുന്നവരല്ല മാവോയിസ്റ്റുകളെന്നും മുഖ്യമന്ത്രി നിയമസഭയില് പറയുകയുണ്ടായി. ഇന്നലെ നടന്ന സിപിഐഎം സംസ്ഥാന സെക്രട്ടേറിയറ്റ് യോഗത്തിലും മുഖ്യമന്ത്രി പൊലീസ് ഭാഷ്യം ആവര്‍ത്തിച്ചു. ആദ്യം വെടിവെച്ചത് മാവോയിസ്റ്റുകളാണെന്നും സ്വയരക്ഷക്ക് വേണ്ടിയാണ് തണ്ടര്‍ബോള്‍ട്ട് വെടിവെച്ചതെന്നും പിണറായി വാദിച്ചു. മജിസ്റ്റിരീയല് റിപ്പോര്‍ട്ട് വന്ന ശേഷം നിലപാട് വ്യക്തമാക്കാനാണ് സിപിഐഎം സംസ്ഥാന സെക്രട്ടേറിയറ്റിന്റെ തീരുമാനം.\n‘മണിവാസകത്തിന്റേത് കസ്റ്റഡികൊലപാതകം’; മരിക്കുന്നതിന് മുമ്പ് ക്രൂരപീഡനത്തിന് ഇരയായെന്ന് സിപിഐ


സാമൂഹ്യബോധമുള്ള യുവതലമുറയെ വാര്‍ത്തെടുക്കാന് വിദ്യാലയങ്ങള്‍ക്കാവണം: ഗവര്‍ണര് | Thrissur | Kerala | Deshabhimani | Saturday Jan 14, 2017\nസാമൂഹ്യബോധമുള്ള യുവതലമുറയെ വാര്‍ത്തെടുക്കാന് വിദ്യാലയങ്ങള്‍ക്കാവണം: ഗവര്‍ണര്\n# വിവേകോദയം സ്കൂള് ശതാബ്ദിയാഘോഷങ്ങള് ഉദ്ഘാടനം ചെയ്ത ഗവര്‍ണര് ജസ്റ്റിസ് പി സദാശിവം സ്കൂളിലെ പൂര്‍വ വിദ്യാര്‍ഥി ചിന്ന ടീച്ചറെ ആദരിക്കുന്നു\nതൃശൂര് > രാഷ്ട്രനിര്‍മാണപ്രകിയയില് പങ്കാളികളാക്കും വിധം സാമൂഹ്യബോധവും നൈതികതയുമുള്ള തലമുറകളെ സൃഷ്ടിക്കാന് വിദ്യാലയങ്ങള്‍ക്കു കഴിയണമെന്ന് ഗവര്‍ണര് പി സദാശിവം പറഞ്ഞു. ഇതിനായി വിദ്യാര്‍ഥികളെ അവരുടെ അടിസ്ഥാന കര്‍ത്തവ്യങ്ങളെക്കുറിച്ചും കടമകളെക്കുറിച്ചും പഠിപ്പിക്കാന് വിദ്യാഭ്യാസ സ്ഥാപനങ്ങള്‍ക്കു കഴിയണം. തൃശൂര് വിവേകോദയം സ്കൂളുകളുടെ ഒരു വര്‍ഷത്തെ ശതാബ്ദിയാഘോഷങ്ങളുടെ ഉദ്ഘാടനം നിര്‍വഹിക്കുകയായിരുന്നു ഗവര്‍ണര്. പഠിപ്പെല്ലാം കഴിഞ്ഞ് വലിയവരായി പുറത്തു പോയാലും പൂര്‍വ വിദ്യാലയത്തെയും പഠിപ്പിച്ച അധ്യാപകരെയും മറക്കരുത്. കഷ്ടപ്പെടുന്നവരെ സഹായിക്കാനുള്ള മനസ്സ് വളര്‍ത്തിയെടുക്കുക വിദ്യാഭ്യാസത്തില് പ്രധാനമാണ്.\nഇന്ത്യന് ജനതയുടെ 54 ശതമാനവും 25 വയസ്സില് താഴെയുള്ളവരാണ്. അടുത്ത 20 വര്‍ഷത്തേക്ക് ഈ സാഹചര്യം തുടരും. ഇവരിലൂടെയാണ് ഇന്ത്യയുടെ ഭാവി നിര്‍ണയിക്കപ്പെടുക. യുവാക്കള്‍ക്ക് ഉന്നതിയിലേക്ക് മുന്നേറാന് നിരവധി അവസരങ്ങളുണ്ട്. അത് പ്രയോജനപ്പെടുത്താനാവണം. വിദ്യാഭ്യാസകാലത്തുണ്ടാവുന്ന സ്വഭാവരൂപീകരണം പ്രധാനപ്പെട്ടതാണ്. മാനവികതയ്ക്കും മൂല്യങ്ങള്‍ക്കും വിലകല്‍പ്പിക്കാനാവണം. അതിനാല് കുട്ടികള്‍ക്ക് മൂല്യാധിഷ്ഠിത വിദ്യാഭ്യാസം ഉറപ്പുവരുത്താന് വിദ്യാലയങ്ങള്‍ക്കു കഴിയണം.\nതാനെല്ലാം അഭിഭാഷകനും ന്യായാധിപനുമെല്ലാമായപ്പോള് സുപ്രീംകോടതിയുടെ ഒരു വിധിപ്പകര്‍പ്പ് കിട്ടാന് ഡല്‍ഹിയില് പോകേണ്ട സ്ഥിതിയായിരുന്നു. ഇപ്പോള് ലാപ്ടോപില് വിരലമര്‍ത്തിയാല് ഏതു കേസിന്റെയും വിശദാംശങ്ങള് ലഭ്യമാകും.\nസാങ്കേതിക മാറ്റങ്ങള്‍ക്കനുസരിച്ച് കുട്ടികളും സ്വയം ശേഷിയാര്‍ജിച്ചു വരുന്നുണ്ടെങ്കിലും അതിന്റെ ദോഷവശങ്ങളില് അകപ്പെടാതിരിക്കാന് ശ്രദ്ധിക്കണമെന്നും ഗവര്‍ണര് പറഞ്ഞു.\nപ്രബുദ്ധകേരളം മാസിക എഡിറ്റര് സ്വാമി നന്ദാത്മജാനന്ദ പ്രഭാഷണം നടത്തി. നോര്‍ക്ക റൂട്ട്സ് വൈസ് ചെയര്‍മാന് അഡ്വ. സി കെ മേനോന്, കന്യാകുമാരി വിവേകാനന്ദ സ്മാരകം പ്രസിഡന്റ് ഡോ. ലക്ഷ്മികുമാരി എന്നിവര് സംസാരിച്ചു. സ്കൂള് മാനേജര് തേറമ്പില് രാമകൃഷ്ണന് സ്വാഗതവും സ്വാഗതസംഘം ചെയര്‍മാന് അഡ്വ. കെ എം ഉണ്ണി നന്ദിയും പറഞ്ഞു. ഗവര്‍ണര്‍ക്കുള്ള സ്കൂളിന്റെ ഉപഹാരം സമ്മാനിച്ചു. സ്കൂളിലെ പൂര്‍വവിദ്യാര്‍ഥികളായ ചിന്നടീച്ചര്, മാധവന്‍നായര് എന്നിവരെ ആദരിച്ചു. പൂര്‍വവിദ്യാര്‍ഥി സി കെ മേനോന് സ്കൂളിന്റെ വികസനത്തിന് ഒരു കോടി രൂപ സംഭാവന ചെയ്തു.


കള്ളം പൊളിഞ്ഞു; അവിവാഹിത കുഞ്ഞിനെ ശ്വാസംമുട്ടിച്ച് കൊന്നു; നടന്നത് | Murder | Crime | Kattappana\nകള്ളം പൊളിഞ്ഞു; അവിവാഹിത കുഞ്ഞിനെ ശ്വാസംമുട്ടിച്ച് കൊന്നു; നടന്നത്\nസ്വന്തം ലേഖകൻ August 24, 2020 11:43 PM IST\nഇടുക്കി കട്ടപ്പനയിൽ ബാങ്ക് ജീവനക്കാരിയായ യുവതി സ്വകാര്യ ഹോസ്റ്റലിൽ പ്രസവിച്ച കുഞ്ഞിന്റെ മരണം കൊലപാതകമെന്ന് പൊലീസ്. ശ്വാസം മുട്ടിയാണ് കുഞ്ഞിന്റെ മരണമെന്ന് പോസ്റ്റ്മോർട്ടം റിപ്പോർട്ടിലും വ്യക്തം. യുവതിക്കെതിരെ കൊലപാതക കുറ്റത്തിനടക്കം കേസെടുക്കും.\nകഴിഞ്ഞ വെള്ളിയാഴ്ച്ചയാണ് അവിവാഹിതയായ യുവതി കട്ടപ്പനയിലെ സ്വകാര്യ ഹോസ്റ്റലിൽ ആൺകുഞ്ഞിനു ജൻമം നൽകിയത്. യുവതി ഗർഭിണിയാണെന്ന വിവരം വീട്ടുകാർക്കും ഹോസ്റ്റലിലെ സഹവാസികൾക്കും അറിയില്ലായിരുന്നു.\nകട്ടപ്പനയിലെ സ്വകാര്യ ബാങ്ക് ജീവനക്കാരിയായ യുവതി ഗർഭാവസ്ഥ മറച്ചുവച്ച് ജോലിക്കും പോയിരുന്നു. എന്നാൽ വെള്ളിയാഴ്ച്ച പ്രസവ വേദനയെ തുടർന്ന് യുവതി ഹോസ്റ്റൽ മുറിയിൽ ആൺകുഞ്ഞിനു ജൻമം നൽകി.\nതുടർന്ന് യുവതി തന്നെയാണ് വിവരംപുറം ലോകത്തെ അറിയിച്ചത്. എന്നാൽ ആളുകൾ എത്തിയപ്പോഴേക്കും കുഞ്ഞ് മരിച്ച നിലയിലായിരുന്നു. പ്രസവത്തോടെ കുട്ടി മരിക്കുകയായിരുന്നുവെന്നാണ് യുവതി മൊഴി നൽകിയത്. ആരോഗ്യനില വഷ‍ളായ യുവതിയെ ഉടൻ തന്നെ നെടുങ്കണ്ടത്തെ ആശുപത്രിയിലും പിന്നീട് കോട്ടയം മെഡിക്കൽ കോളജിലും പ്രവേശിപ്പിച്ചു.\nഇതിനിടെ കുഞ്ഞ് മരിച്ച സംഭവത്തിൽ അസ്വാഭാവിക മരണത്തിനു കേസെടുത്ത പൊലീസ് കുട്ടിയുടെ മൃതദേഹം കോട്ടയം മെഡിക്കൽ കോളജിലേക്ക് പോസ്റ്റ് മോർട്ടത്തിനായി അയക്കുകയായിരുന്നു. പോസ്റ്റ് മോർട്ടം റിപ്പോർട്ടിലാണ് കുഞ്ഞിന്‍റെ മരണം കൊലപാതകമാണെന്ന് തെളിഞ്ഞത്. ആശുപത്രിയിൽ ചികിത്സയിലുള്ള യുവതിയെ പൊലീസ് അറസ്റ്റ് ചെയ്യും.


ബ്ലാസ്റ്റേഴ്‌സിലെ മലയാളി സൂപ്പര് താരത്തെ സ്വന്തമാക്കാന് കൊല്‍ക്കത്തയ്ക്ക് പിന്നാലെ ജംഷഡ്പൂര് എഫ്‌സിയും\nകേരള ബ്ലാസ്‌റ്റേഴ്‌സ് വിടുന്ന മലയാളി സൂപ്പര് താരം സി.കെ വിനീതിനെ സ്വന്തമാക്കാന് കൊല്‍ക്കത്തയ്ക്ക് പിന്നാലെ ജംഷഡ്പൂര് എഫ്‌സിയും രംഗത്ത്. മുന് ബ്ലാസ്‌റ്റേഴ്‌സ് പരിശീലകന് സ്റ്റീവ് കോപ്പല് പരിശീലികനായ ജംഷഡ്പൂര് എഫ്‌സിയുമായി വിനീത് പ്രഥാമിക ചര്‍ച്ച നടത്തി കഴിഞ്ഞതായാണ് റിപ്പോര്‍ട്ടുകള്. അതേസമയം, ട്രാന്‍സ്ഫറുമായി ബന്ധപ്പെട്ട വാര്‍ത്തകളോട് വിനീത് ഇതുവരെ പ്രതികരിച്ചിട്ടില്ല.\nകഴിഞ്ഞ സീസണില് ബ്ലാസ്‌റ്റേഴ്‌സിന്റെ പരിശീലകനായിരുന്ന കോപ്പല് പിന്നീട് ജംഷഡ്പൂരിലെത്തുകയും ബ്ലാസ്‌റ്റേഴ്‌സ് മാനേജ്‌മെന്റിനെതിരേ രംഗത്തു വരികയും ചെയ്തിരുന്നു. സികെ വിനീത്, സന്ദേശ് ജിങ്കാന് എന്നിവരെ നിലനിര്‍ത്തുന്നതിന് കോപ്പലിന് താല്‍പ്പര്യമുണ്ടായിരുന്നില്ലെന്നായിരുന്നു അന്ന് അദ്ദേഹം വ്യക്തമാക്കിയിരുന്നത്.\nകഴിഞ്ഞ സീസണില് ബംഗളൂരുവില് നിന്നും ലോണിലെത്തിയ വിനീത് വന്നതിനു ശേഷമാണ് ബ്ലാസ്‌റ്റേഴ്‌സിന്റെ പ്രകടനം മെച്ചപ്പെട്ടത്. ഈ വര്‍ഷത്തെ ഐഎസ്എല് ഡ്രാഫ്റ്റില് താരത്തെ നിലനിര്‍ത്താന് ബംഗളൂരുവിന് അവസരമുണ്ടായിട്ടും പകരം ഛേത്രിയേയും ഉദാന്ത സിംഗിനെയുമാണ് ബംഗളൂരു നിലനിര്‍ത്തിയത്. ഇതോടെ താരത്തെ ബ്ലാസ്‌റ്റേഴ്‌സ് സ്വന്തമാക്കുകയായിരുന്നു. എന്നാല് കഴിഞ്ഞ വര്‍ഷത്തെ തകര്‍പ്പന് പ്രകടനം ഈ വര്‍ഷം നിലനിര്‍ത്താന് താരത്തിനായില്ല. സീസണില് നിര്‍ണായക ഗോളുകള് ഉള്‍പ്പെടെ നാലു ഗോളുകള് നേടിയെങ്കിലും മത്സരങ്ങളില് പലതിലും വിനീതിന്റെ പ്രകടനം മോശമായിരുന്നു.\nവിനീത് ഈ സീസണു ശേഷം ഒഴിവാക്കപ്പെടുമെന്ന് ഗോള് റിപ്പോര്‍ട്ട് ചെയ്തിരുന്നു. ഐഎസ്എല്ലിലെ മറ്റു ടീമുകളുടെ ഫ്രാഞ്ചൈസികള്‍ക്ക് ട്രാന്‍സ്ഫര് ഫീസ് ഒന്നുമില്ലാതെ തന്നെ വിനീതിനെ കൈമാറ്റം ചെയ്യാന് ബ്ലാസ്‌റ്റേഴ്‌സ് മാനേജ്‌മെന്റ് തയ്യാറാണെന്നാണ് ഗോള് റിപ്പോര്‍ട്ട് ചെയ്തത്.


ശതകം നഷ്ടമായി രോഹിത് ശര്‍മ്മ, മുംബൈയ്ക്ക് 213 റണ്‍സ് | Fanport | Indian Premier League News Malayalam\nHome Cricket Indian Premier League ശതകം നഷ്ടമായി രോഹിത് ശര്‍മ്മ, മുംബൈയ്ക്ക് 213 റണ്‍സ്\nശതകം നഷ്ടമായി രോഹിത് ശര്‍മ്മ, മുംബൈയ്ക്ക് 213 റണ്‍സ്\nApril 17, 2018 - 9:54 PM\nഉമേഷ് യാദവ് എറിഞ്ഞ ആദ്യ രണ്ട് പന്തുകളില് സുര്യകുമാര് യാദവിനെയും ഇഷാന് കിഷനെയും നഷ്ടപ്പെട്ട് തകര്‍ന്നടിഞ്ഞ മുംബൈയുടെ ഗംഭീര തിരിച്ചുവരവ്. നായകന് രോഹിത് ശര്‍മ്മ ഫോമിലേക്ക് മടങ്ങിയെത്തിയ മത്സരത്തില് എവിന് ലൂയിസും-രോഹിത്തും ചേര്‍ന്നാണ് മുംബൈയുടെ രക്ഷാപ്രവര്‍ത്തനം നയിച്ചത്. കൃത്യം 11 ഓവറില് 108 റണ്‍സാണ് മൂന്നാം വിക്കറ്റില് കൂട്ടുകെട്ട് നേടിയത്. 11.2 ഓവറില് കോറെ ആന്‍ഡേഴ്സണാണ് കൂട്ടുകെട്ട് തകര്‍ത്തത്.\n42 പന്തില് നിന്ന് 65 റണ്‍സ് നേടിയ ലൂയിസ്6ബൗണ്ടറിയും5സിക്സും അടിച്ചിരുന്നു. ലൂയിസ് പുറത്തായ ശേഷം ക്രുണാല് പാണ്ഡ്യയുമായി ചേര്‍ന്ന് ഇന്നിംഗ്സിനു വേഗത കൂട്ടിയ രോഹിത് തന്റെ അര്‍ദ്ധ ശതകം തികച്ചു. 15 റണ്‍സ് നേടിയ ക്രുണാല് പാണ്ഡ്യ റണ്‍ഔട്ട് ആയി. 20 ഓവറില് മുംബൈ6വിക്കറ്റുകളുടെ നഷ്ടത്തില് 213 റണ്‍സ് നേടി.\n32 പന്തില് നിന്ന് 50 റണ്‍സ് പൂര്‍ത്തിയാക്കിയ രോഹിത് ഇന്നിംഗ്സ് അവസാനിക്കുമ്പോള് 94 റണ്‍സ് നേടി പുറത്തായി. 52 പന്തില് നിന്ന് രോഹിത് നേടിയത്.5പന്തില് 17 റണ്‍സ് നേടി ഹാര്‍ദ്ദിക് പാണ്ഡ്യയും മികവ് പുലര്‍ത്തി.\nക്രിസ് വോക്സ് ആണ് ബാംഗ്ലൂര് ബൗളര്‍മാരില് മികവ് പുലര്‍ത്തിയത്.3ഓവറില് 31 റണ്‍സിനു ഒരു വിക്കറ്റാണ് വോക്സിനു ലഭിച്ചത്. വിക്കറ്റ് ലഭിച്ചില്ലെങ്കിലും മുഹമ്മദ് സിറാജ് ആണ് കൂട്ടത്തില് റണ്‍സ് കുറവ് വിട്ടുകൊടുത്ത താരം.4ഓവര് എറിഞ്ഞ ഉമേഷ് യാദവ് 36 റണ്‍സ് വഴങ്ങി രണ്ട് വിക്കറ്റ് നേടി.\nPrevious articleട്രെബിൾ മോഹങ്ങളുമായി ബയേൺ ലെവർകൂസനെതിരെ\nNext articleആർസനലിന് ബെർക്യാമ്പ് അസുഖം, യാത്രാപ്പേടി


ഷഓമിയുടെ പദ്ധതി; 5,000 ഓഫ്‌ലൈന് സ്റ്റോറുകളും 15,000 തൊഴിലുകളും - FUTURE KERALA - Future Kerala\nബെംഗളൂരു: ഇന്ത്യയില് ഏറ്റവും കൂടുതല് സ്മാര്‍ട്‌ഫോണുകള് വില്‍ക്കുന്ന കമ്പനിയായ ഷഓമി 5,000 മി (Mi) സ്‌റ്റോറുകള് ആരംഭിക്കുന്നു. 2019 അവസാനമാകുമ്പോഴേക്കും പുതിയ സ്റ്റോറുകള് ആരംഭിക്കുന്നതോടെ 15,000 തൊഴിലുകളും സൃഷ്ടിക്കപ്പെടും. ഇന്ത്യന് ഗ്രാമങ്ങളെ കേന്ദ്രീകരിച്ചായിരിക്കും പുതിയ വികസന പദ്ധതി.\n2014ല് ഓണ്‍ലൈന് മാര്‍ക്കറ്റിലൂടെ ഇന്ത്യയില് രംഗപ്രവേശം ചെയ്ത ചൈനീസ് ബ്രാന്‍ഡായ ഷഓമി 2017 ആയപ്പോഴേക്കും ഓഫ്‌ലൈന് സ്‌റ്റോറുകളിലും ലഭ്യമായി തുടങ്ങി. ഒരു വര്‍ഷത്തിലധികമായി തങ്ങളുടെ ഉല്‍പ്പന്നങ്ങള് ഓഫ്‌ലൈനായി വില്‍പ്പന നടത്തുന്നതോടെ കാര്യമായ വളര്‍ച്ച നേടിയെന്ന് ഷഓമി വൈസ് പ്രസിഡന്റ് മനു ജെയ്ന് അറിയിച്ചു.\nകമ്പനി ഇതിനോടകം തന്നെ 500 ലധികം സ്‌റ്റോറുകള് ആരംഭിച്ചു കഴിഞ്ഞു. 2019 അവസാനം ആകുമ്പോഴേക്കും 14 സംസ്ഥാനങ്ങളിലായി 5000 സ്‌റ്റോറുകള് എന്ന തലത്തിലേക്ക് എത്തുകയാണ് ലക്ഷ്യം. നിലവില് പ്രവര്‍ത്തനക്ഷമമായ 500 മി സ്റ്റോറുകളും ഒക്‌റ്റോബര് 29ന് ഒരേ സമയത്തായിരുന്നു ഉദ്ഘാടനം ചെയ്യപ്പെട്ടത്. ഇതോടെ ഒരേ സമയത്ത് ഏറ്റവുമധികം സ്‌റ്റോറുകള് തുറന്ന റീട്ടെയ്ല് ശൃംഖല എന്ന ലോക ഗിന്നസ് റെക്കോര്‍ഡ് ഞങ്ങളുടെ പേരിലായി.\nഅതേസമയം, ഷഓമിയുടെ മി ഹോംസും സജീവമാകുകയാണ്. സ്മാര്‍ട് ഫോണുകള്, ടിവികള് തുടങ്ങി ഷഓമിയുടെ സകല ഉല്‍പ്പന്നങ്ങളും ലഭ്യമാക്കുന്ന സ്റ്റോറാണ് മി ഹോംസ്. 300 സ്‌ക്വയര്‍ഫീറ്റ് വ്യാപ്തി വരുന്ന രീതിയില് പണികഴിപ്പിച്ചിരിക്കുന്ന മി ഹോംസ് കൂടുതലായും രാജ്യത്തെ ഉള്‍പ്രദേശങ്ങളിലാണ് സ്ഥിതി ചെയ്യുന്നത്. ഇത് കൂടുതല് പേര്‍ക്ക് തൊഴിലവസരങ്ങള് സൃഷ്ടിക്കുമെന്ന് മനു ജെയ്ന് പറഞ്ഞു.


ഡൗൺസിൻഡ്രോമിനെ അതിജീവിച്ച് പഞ്ചാരി മേളത്തിൽ അരങ്ങേറ്റം കുറിച്ച് ജോയൽ|seventh standard boy overcome down syndrome and studies pancharimelam– News18 Malayalam\nSEVENTH STANDARD BOY OVERCOME DOWN SYNDROME AND STUDIES PANCHARIMELAM TV SVJ\nഡൗൺസിൻഡ്രോം മുട്ടുമടക്കി; പഞ്ചാരിമേളത്തിൽ അരങ്ങേറ്റം കുറിച്ച് ജോയൽ\nവായ്ത്താരി ചൊല്ലാൻ കഴിഞ്ഞിട്ടില്ലാത്ത ജോയൽ അമ്മയുടെ സഹായത്തോടെ ചൊല്ലുകൾക്ക് പകരം ' എണ്ണം' പ്രയോഗിച്ച് പഠനം മുന്നോട്ട് കൊണ്ടു പോകുകയായിരുന്നു.\nLast Updated : December 28, 2019, 10:07 IST\nകൊച്ചി: ഡൗൺസിൻഡ്രോമിനെപ്പോലും തോൽപ്പിച്ച് പഞ്ചാരിമേളത്തിൽ അരങ്ങേറ്റം കുറിച്ചിരിക്കുകയാണ് ഏഴാം ക്ലാസ് വിദ്യാർത്ഥിയായ ജോയൽ ജോസഫ്. പത്ത് വയസുമുതലാണ് ജോയലിന് മേളത്തിനോട് കമ്പം തോന്നി തുടങ്ങിയത് .\nമട്ടന്നൂർ ശങ്കരൻകുട്ടിമാരാരുടെ ട്രിപ്പിൾ തായമ്പകയുടെ വീഡിയോ ദിവസവും കണ്ട് തുടങ്ങി. 2016 ഒക്ടോബർ മുതലാണ് ജോയൽ ചെണ്ടമേളം അഭ്യസിച്ച് തുടങ്ങിയത്.\nalso read:'മാധുരി 'മാർക്കൊപ്പം സിനിമ കണ്ട് മഞ്ജു വാര്യർ\nപുത്തൻകുരിശ് സ്വദേശിയായ ശ്രീകാന്തായിരുന്നു ആദ്യ ഗുരു. . മാസത്തിൽ പത്ത് ദിവസം ഒരു മണിക്കൂർ വീതം പരിശീലനം തുടർന്നു. പിന്നീട് അഭിജിത്ത് നെച്ചൂരും ജോയലിന് പരിശീലനം നൽകി.\nവായ്ത്താരി ചൊല്ലാൻ കഴിഞ്ഞിട്ടില്ലാത്ത ജോയൽ അമ്മയുടെ സഹായത്തോടെ ചൊല്ലുകൾക്ക് പകരം ' എണ്ണം' പ്രയോഗിച്ച് പഠനം മുന്നോട്ട് കൊണ്ടു പോകുകയായിരുന്നു. മാസങ്ങൾ നീണ്ടു നിന്ന പരിഗീലനത്തിനൊടുവിൽ ജോയൽ യഥാർത്ഥ മേളക്കാരന്റെ വൈഭവത്തോടെയുള്ള പ്രകടനമാണ് കാഴ്ച്ചവെയ്ക്കുന്നത്.\nമട്ടന്നൂർ ശങ്കരൻകുട്ടി മാരാർ, പെരുവനം കുട്ടൻമാരാർ എന്നിവർക്ക് ദക്ഷിണവെച്ച് അനുഗ്രഹം തേടിയ ശേഷമാണ് ജോയൽ അരങ്ങേറ്റം കുറിച്ചത്. കുടുംബാംഗങ്ങളുടെയും അധ്യാപകരുടെയും സഹപാഠികളുടെയും വലിയ പിന്തുണയാണ് ജോയലിന് ഉള്ളത്.\nഎറണാകുളം എസ്ആർവി എൽ പി സ്കൂളിലാണ് ജോയൽ പഠിക്കുന്നത്. ചെണ്ട മേളം പരിശീലനം ശാരീരികവും മാനസികവുമായ വളർച്ചയുടെ കാര്യത്തിൽ വലിയ മാറ്റവും ജോയലിൽ ഉണ്ടാക്കിയിട്ടുണ്ട്. രവിപുരം സ്വദേശി രാജു വർഗീസിന്റെയും മെർലിൻ ഷീജയുടെയും മകനാണ് ജോയൽ.\nFirst published: December 28, 2019, 10:07 IST


14 November, 2021 09:56:08 PM\nമുംബൈ: റോണി സ്‌ക്രൂവാലയുടെ ആർഎസ്‌വിപി തങ്ങളുടെ പ്രോജക്റ്റ് പ്രഖ്യാപിച്ചതു മുതൽ രാകുൽ പ്രീത് സിംഗ് പ്രേക്ഷകർക്കിടയിൽ വലിയ ആകാംക്ഷ ജനിപ്പിച്ചിരിക്കുകയാണ്. ഛത്രിവാലി എന്ന് പേരിട്ടിരിക്കുന്ന സോഷ്യൽ ഫാമിലി എന്‍റർടെയ്‌നർ ചിത്രത്തിൽ രാകുൽ കോണ്ടം ടെസ്റ്ററുടെ വേഷമാണ് അവതരിപ്പിക്കുന്നത്. ഈയിടെ ലഖ്‌നൗവിൽ ചിത്രത്തിന്‍റെ ഷൂട്ടിംഗ് ആരംഭിച്ചിരുന്നു.\n'ഞങ്ങളുടെ സിനിമ ഒരു സോഷ്യൽ ഫാമിലി എന്‍റർടെയ്‌നറാണ്. ഇത് കോണ്ടം ഉപയോഗത്തെ സാധൂകരിക്കാൻ ലക്ഷ്യമിടുന്നു, ചിത്രം തിയേറ്ററുകളിൽ എത്തുമ്പോൾ ഞങ്ങൾക്ക് ആവേശമുണ്ട്. താൻ അവതരിപ്പിക്കുന്ന ഓരോ റോളിലും രാകുൽ പുതുമ കൊണ്ടുവരുന്നു. ഇതുപോലുള്ള സെൻസിറ്റീവ്, ചിന്തോദ്ദീപകമായ വിഷയത്തിൽ, പ്രേക്ഷകർ തീർച്ചയായും ഹാസ്യത്തിന്‍റെ മേമ്പൊടിയോടു കൂടി ആസ്വദിക്കും.' - രാകുലിന്‍റെ കഥാപാത്രത്തെക്കുറിച്ച് സംവിധായകൻ തേജസ് ദിയോസ്‌കർ പറയുന്നു.\nജോലിക്ക് വേണ്ടിയുള്ള ആഗ്രഹത്തോടെ, ചെറിയ പട്ടണമായ കർണാലിലെ കെമിസ്ട്രി ബിരുദധാരിയായ ഒരു യുവതി ഒരു കോണ്ടം ടെസ്റ്ററായി മാറുന്ന കഥയാണ് ചിത്രത്തിന്‍റെ ഇതിവൃത്തം. 'ഇത് തികച്ചും രസകരമായ ഒരു വിഷയമാണ്. എന്‍റെ കഥാപാത്രത്തിന്‍റെ യാത്ര ആരംഭിക്കുന്നതിൽ ഞാൻ വളരെ ത്രില്ലിലാണ്. ചില പ്രശ്നങ്ങൾ ലഘുവായ രീതിയിൽ എടുത്തുപറയേണ്ടത് പ്രധാനമാണ്, അത് എന്നെ വളരെ ആവേശഭരിതയാക്കി.' തന്‍റെ ആവേശം പങ്കുവെച്ചുകൊണ്ട് രാകുൽ പ്രീത് സിംഗ് മനസ് തുറന്നു. സമൂഹത്തില് വഴിത്തിരിവാകുന്ന വിഷയങ്ങൾ പ്രേക്ഷകരിലേക്ക് എത്തിക്കുന്ന രീതിയാണ് ഛത്രിവാലിയുടെ നിർമ്മാതാക്കൾ പിന്തുടരുന്നത്.


pornographic message to wife husband and the gang subjected\nഭാര്യയ്ക്ക് അശ്ലീല സന്ദേശമയച്ചതിന് യുവാവിനെ പ്രകൃതിവിരുദ്ധ പീഡനത്തിന് ഇരയാക്കി; ഭര്‍ത്താവും സംഘവും അറസ്റ്റിൽ\nതൊടുപുഴ: ഭാര്യയ്ക്ക് അശ്ലീല സന്ദേശമയച്ചതിന് യുവാവിനെ തട്ടിക്കൊണ്ടുപോയി പീഡിപ്പിച്ച കേസില് പ്രതികളായ യുവാവിനെയും മൂന്ന് കൂട്ടാളികളെയും പോലീസ് അറസ്റ്റുചെയ്തു. തന്നെ വിവസ്ത്രനാക്കി മര്‍ദിക്കുകയും പ്രകൃതിവിരുദ്ധ പീഡനത്തിന് ഇരയാക്കുകയും ചെയ്തതായി ഇരുപത്തിമൂന്നുകാരന് മൊഴിനല്‍കിയിട്ടുണ്ട്. ഗുരുതരമായി പരിക്കേറ്റ ഇയാളെ കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു.\nകാളിയാര് തച്ചമറ്റത്തില് അനുജിത്ത് (21), സഹോദരന് അഭിജിത്ത് (23), എറണാകുളം തൃക്കാരിയൂര് തങ്കളം വാലയില് ജിയോ (33), മുതലക്കോടം പഴുക്കാക്കുളം പഴയരിയില് അഷ്‌കര് (23) എന്നിവരെയാണ് തൊടുപുഴ പോലീസ് അറസ്റ്റുചെയ്തത്. രണ്ടുപേര്‍കൂടി അറസ്റ്റിലാകാനുണ്ട്.\nഒരു വ്യാജ ഇന്‍സ്റ്റഗ്രാം അക്കൗണ്ടില്‍നിന്നാണ് അനുജിത്തിൻ്റെ ഭാര്യയ്ക്ക് നിരന്തരം അശ്ലീല സന്ദേശങ്ങള് വന്നത്. ഇരുപത്തിമൂന്നുകാരനാണ് ഇത് അയച്ചതെന്ന് പ്രതികള് കണ്ടെത്തി. വെള്ളിയാഴ്ച വൈകീട്ട് തൊടുപുഴയില് ഇവര് യുവാവിനെ കണ്ടു. ബലമായി കാറില് കയറ്റിക്കൊണ്ടുപോയി ഒരുരാത്രി മുഴുവന് മര്‍ദിച്ചു. തുടര്‍ന്ന് മണക്കാടെത്തിച്ച് അനുജിത്ത് തന്നെ പ്രകൃതിവിരുദ്ധ പീഡനത്തിന് ഇരയാക്കിയെന്നുമാണ് യുവാവിൻ്റെ മൊഴി.\nശനിയാഴ്ച രാവിലെ സംഘം യുവാവിനെ പോലീസ് സ്റ്റേഷനില് ഹാജരാക്കി. അശ്ലീല സന്ദേശം അയച്ചെന്ന പരാതിയും നല്‍കി. എന്നാല് സംശയം തോന്നിയ പോലീസ് പ്രതികളെ തടഞ്ഞുവെയ്ക്കുകയും യുവാവിനെ വൈദ്യപരിശോധനയ്ക്ക് വിധേയനാക്കുകയുമായിരുന്നു. ഇതിനിടെ മകനെ കാണാനില്ലെന്ന പരാതിയുമായി യുവാവിൻ്റെ അമ്മയും പോലീസ് സ്റ്റേഷനിലെത്തി.\nപീഡനവിവരം യുവാവ് ഡോക്ടറോടും പറഞ്ഞു. പരിശോധിച്ചപ്പോള് ക്രൂരമര്‍ദനത്തിന് ഇരയായതായി കണ്ടെത്തി. അശ്ലീലസന്ദേശം അയച്ചെന്ന പരാതിയില് പീഡനത്തിനിരയായ യുവാവിനെതിരേയും പോലീസ് കേസെടുത്തിട്ടുണ്ട്. സി ഐ വി സി വിഷ്ണുകുമാറിൻ്റെ നേതൃത്വത്തിലാണ് അന്വേഷണം.


അമ്മയെയും രണ്ടു കുട്ടികളെയും കൊലപ്പെടുത്തിയ മനോരോഗിയെ നാട്ടുകാര് തല്ലിക്കൊന്നു\nറാഞ്ചി: ജാര്‍ഖണ്ഡില് മൂന്നുപേരെ കൊലപ്പെടുത്തിയ മനോരോഗിയെ രോഷാകുലരായ നാട്ടുകാര് തല്ലിക്കൊന്നു.\nഗുംല ജില്ലയില് രണ്ടു കുട്ടികളേയും അവരുടെ അമ്മയേയും കൊലപ്പെടുത്തിയ ഛോട്ടു മുണ്ഡ എന്ന യുവാവിനെയാണ് നാട്ടുകാര് ചേര്‍ന്ന് കൊലപ്പെടുത്തിയത്. ശനിയാഴ്ചയാണ് സംഭവം. 45കാരിയായ ഭന്‍ഡെയ്ന് മുണ്ഡെയ്ന്, അവരുടെ ഒരു മാസം മാത്രം പ്രായമുള്ള മകള്, മൂന്നു വയസ്സുകാരന് മകന് എന്നിവരെയാണ് ഛോട്ടു മുണ്ഡ എന്ന യുവാവ് ഒരു പ്രകോപനവും കൂടാതെ കുത്തിക്കൊലപ്പെടുത്തിയത്.\nഇതറിഞ്ഞ് സംഭവ സ്ഥലത്തെത്തിയ നാട്ടുകാര് ഛോട്ടുവിനെ കയ്യോടെ പിടികൂടുകയും അവിടെ വച്ചു തന്നെ തല്ലിക്കൊല്ലുകയുമായിരുന്നെന്ന് പോലീസ് പറയുന്നു. ഛോട്ടുവിന്റെ ആക്രമണത്തില് യുവതിയുടെ ഭര്‍ത്താവിനും അയല്‍ക്കാരനും പരിക്കേറ്റു. ഇവരെ ആശുപത്രിയില് പ്രവേശിപ്പിച്ചിരിക്കുകയാണ്.


ചെന്നൈ സൂപ്പര് കിംഗ്‌സിന്റെ തോല്‍വികള്; ധോണിയുടെ മകള്‍ക്കെതിരെ ബലാത്സംഗ ഭീഷണി | 5-Year-Old Ziva, Dhoni's daughter is Getting Rape Threats\nFirst Published Oct 9, 2020, 4:50 PM IST\nഐപിഎല്ലില് ചെന്നൈ സൂപ്പര് കിംഗ്‌സിന്റെ തോല്‍വിക്ക് പിന്നാലെ ക്യാപ്റ്റന് എംഎസ് ധോണിയുടെ അഞ്ചുവയസ്സുകാരിയായ മകളെ ബലാത്സംഗം ചെയ്യുമെന്ന് സോഷ്യല്‍മീഡിയയില് ഭീഷണി.\nഐപിഎല്ലില് ചെന്നൈ സൂപ്പര് കിംഗ്‌സിന്റെ തോല്‍വിക്ക് പിന്നാലെ ക്യാപ്റ്റന് എംഎസ് ധോണിയുടെ അഞ്ചുവയസ്സുകാരിയായ മകളെ ബലാത്സംഗം ചെയ്യുമെന്ന് സോഷ്യല്‍മീഡിയയില് ഭീഷണി. ടീമിന്റെ ആരാധകരെന്ന് അവകാശപ്പെടുന്ന ചിലരാണ് കുഞ്ഞിനെതിരെ മോശം പദപ്രയോഗങ്ങളും ഭീഷണിയുമായി രംഗത്തെത്തിയത്.\nധോണിയെയും കേദാര് ജാദവിനെതിരെയും ഇവര് അധിക്ഷേപിക്കുന്നുണ്ട്. ട്രോള് ധോണി എന്ന പേജുകളിലാണ് അധിക്ഷേപ കമന്റുകളും പോസ്റ്റുകളും പ്രത്യക്ഷപ്പെടുന്നത്. സംഭവത്തിനെതിരെ ട്വിറ്ററില് ചിലര് രംഗത്തെത്തി. ക്രിക്കറ്റ് കളി തോല്‍ക്കുന്നതിന് അഞ്ചുവയസ്സായ കുഞ്ഞിനെ ഭീഷണിപ്പെടുത്തുന്നവര്‍ക്കെതിരെ നടപടിയെടുക്കണമെന്ന് ചിലര് ആവശ്യപ്പെട്ടു.\nഎന്തുതരം മാനസികനിലയുള്ളവരാണ് ഇത്തരക്കാരെന്നും ഇവര് ചോദിച്ചു. ക്രിക്കറ്റ് താരങ്ങളുടെ ഭാര്യമാര്‍ക്കെതിരെയും മക്കള്‍ക്കെതിരെയും നേരത്തെയും സോഷ്യല്‍മീഡിയ അധിക്ഷേപങ്ങള് ഉണ്ടായിരുന്നു. വിരാട് കോലിയുടെ ഭാര്യ അനുഷ്‌ക ശര്‍മ്മക്കെതിരെയും അധിക്ഷേപമുണ്ടായി. കോലിയുടെ മോശം പ്രകടനത്തെ തുടര്‍ന്ന് കമന്റേറ്റര് സുനില് ഗാവസ്‌കറുടെ പരാമര്‍ശം വലിയ രീതിയില് വിമര്‍ശിക്കപ്പെട്ടു.\nകഴിഞ്ഞ മത്സരത്തില് 10 റണ്‍സിനാണ് മുന് ചാമ്പ്യന്മാര് കൊല്‍ക്കത്തയോട് അടിയറവു പറഞ്ഞത്. ഇന്നിംഗ്‌സിന്റെ പാതി ദൂരം വരെ ജയസാധ്യത നിലനിര്‍ത്തിയിരുന്ന ചെന്നൈ പിന്നീട് തുടരെ വിക്കറ്റുകള് നഷ്ടപ്പെടുത്തി പരാജയത്തിലേക്ക് കൂപ്പുകുത്തുകയായിരുന്നു.\n12 പന്തുകളില് 11 റണ്‍സെടുത്ത ധോണിക്കും തിളങ്ങാനായില്ല. പരാജയത്തിനു പിന്നാലെ ധോണിക്കും കേദാര് ജാദവിനും എതിരെ രൂക്ഷമായ വിമര്‍ശനവും ഉയര്‍ന്നിരുന്നു.\nമികച്ച ഫിനിഷര് എന്നറിയപ്പെടുന്ന ധോണിക്ക് ജയിക്കാവുന്ന കളി പോലും ജയിപ്പിക്കാനായില്ലെന്ന് ആരാധകരടക്കം വിമര്‍ശനമുന്നയിച്ചിരുന്നു.


പാലാരിവട്ടം: മുന്‍കൂര് പണം അനുവദിച്ചത് സൂരജിന്‍റെ ശുപാര്‍ശയിലെന്ന് വിജിലന്‍സ്, മന്ത്രിയുടെ പങ്ക് അന്വേഷിക്കുന്നു\nKochi, First Published 24, Sep 2019, 3:10 PM IST\nസൂരജിനെതിരായ കുരുക്ക് മുറുക്കി വിജിലന്‍സ്. പാലം നിര്‍മ്മാണത്തിനുള്ള തുക ആര്‍ഡിഎസ് പ്രോജക്ട്സിന് മുന്‍കൂര് നല്‍കാന് ഉത്തരവിട്ടത് അന്ന് മന്ത്രിയായിരുന്ന ഇബ്രാഹിം കുഞ്ഞാണെന്ന സൂരജിന്‍റെ വാദം വിജിലന്‍സ് തള്ളുകയായിരുന്നു.\nകൊച്ചി: പാലാരിവട്ടം അഴിമതിക്കേസില് മുന് മന്ത്രി വി കെ ഇബ്രാഹിം കുഞ്ഞിനെതിരെ മുന് പൊതുമരാമത്ത് സെക്രട്ടറി ടി ഒ സൂരജ് നടത്തിയ വാദം തള്ളി വിജിലന്‍സ്. ആര്‍ഡിഎസ് പ്രോജക്ട്സിന് പലിശരഹിത മുന്‍കൂര് പണം നല്‍കാന് മന്ത്രി ഉത്തരവിട്ടെന്ന സൂരജിന്‍റെ വാദം തെറ്റെന്നാണ് വിജിലന്‍സ് റിപ്പോര്‍ട്ടിലുള്ളത്. സൂരജിന്‍റെ ശുപാര്‍ശയിലാണ് മന്ത്രി മുന്‍കൂര് പണം അനുവദിച്ചത്.\nമന്ത്രിയുടെ നോട്ടിൽ പലിശ ഈടാക്കാനോ ഈടാക്കാതിരിക്കാനോ നിര്‍ദ്ദേശമില്ല. ഇതില് വ്യക്തത വരുത്താതെ സൂരജ് ഏഴ് ശതമാനം പലിശ നിശ്ചയിച്ച് മുന്‍കൂര് പണം അനുവദിച്ചെന്നാണ് വിജിലന്‍സ് കണ്ടെത്തല്. മന്ത്രിയുടെ പങ്കിനെക്കുറിച്ചും പരിശോധന നടക്കുകയാണെന്നും വിജിലന്‍സ് അറിയിച്ചു.\nപാലം നിര്‍മ്മാണത്തിനുള്ള തുക ആര്‍ഡിഎസ് പ്രോജക്ട്സിന് മുന്‍കൂര് നല്‍കാന് ഉത്തരവിട്ടത് അന്ന് മന്ത്രിയായിരുന്ന ഇബ്രാഹിം കുഞ്ഞാണെന്ന സൂരജിന്‍റെ മൊഴിക്ക് പിന്നാലെ വീണ്ടും സൂരജിനെ ചോദ്യം ചെയ്യാന് വിജിലന്‍സ് അനുമതി തേടുകയായിരുന്നു. നാളെ രാവിലെ പത്തുമണി മുതല് ഒരുമണി വരെ സൂരജിനെ ചോദ്യം ചെയ്യാന് വിജിലന്‍സിന് കോടതി അനുമതി നല്‍കിയിട്ടുണ്ട്. റോഡ്സ് ആൻഡ് ബ്രിഡ്ജസ് ഡെവലപ്പ്മെന്‍റ് കോർപ്പറേഷൻ കേരളയുടെ എംഡിയായിരുന്ന മുഹമ്മദ് ഹനീഷാണ് തുക അനുവദിക്കാൻ ശുപാർശ ചെയ്തതെന്നും സൂരജ് പറഞ്ഞിരുന്നു.\nകരാറിന് വിരുദ്ധമായി എട്ട് കോടി 25 ലക്ഷം രൂപ ആർഡിഎസ് കമ്പനിക്ക് നൽകിയെന്നത് ശരിയാണെന്ന് കോടതിയില് നല്‍കിയ സത്യവാങ്മൂലത്തില് സൂരജ് പറഞ്ഞിരുന്നു. എന്നാൽ ആ തീരുമാനം തന്‍റേതായിരുന്നില്ലെന്നും ചട്ടങ്ങൾക്കും വ്യവസ്ഥകൾക്കും വിരുദ്ധമായി ഇത്രയും കോടി രൂപ കമ്പനിക്ക് നൽകാൻ രേഖാമൂലം ഉത്തരവിട്ടത് അന്ന് മന്ത്രിയായിരുന്ന ഇബ്രാഹിം കുഞ്ഞാണെന്നും സത്യവാങ്മൂലത്തില് സൂരജ് പറഞ്ഞിരുന്നു.\nസൂരജ് അടക്കമുള്ള നാല് പ്രതികള് നല്‍കിയ ജാമ്യഹര്‍ജി ഹൈക്കോടതി ഇന്ന് പരിഗണിച്ചെങ്കിലും തീരുമാനമുണ്ടായിരുന്നില്ല. ഹര്‍ജി വീണ്ടും വെള്ളിയാഴ്ച പരിഗണിക്കും. അഴിമതിക്കേസിന്‍റെ അന്വേഷണത്തെ തടസ്സപ്പെടുത്താന് താല്‍പ്പര്യമില്ലെന്നാണ് കോടതി അഭിപ്രായപ്പെട്ടത്. അഴിമതി സംബന്ധിച്ച ഗൂഢാലോചനയില് ഉന്നത രാഷ്ട്രീയ നേതാക്കള്‍ക്കും പങ്കുണ്ടെന്ന് കഴിഞ്ഞ ദിവസം വിജിലന്‍സ് റിപ്പോര്‍ട്ട് നല്‍കിയിരുന്നു.\nകേസിലെ ഒന്നാം പ്രതിയായ സുമിത് ഗോയലിന് ആ ഉന്നതരെ അറിയാമെന്നും വിജിലന്‍സ് പറഞ്ഞിരുന്നു. ഇതിനു പിന്നാലെ, ആ ഉന്നതരില് താനുണ്ടാകാന് ഇടയില്ലെന്ന പ്രതികരണവുമായി ഇബ്രാഹിം കുഞ്ഞ് രംഗത്തുവരികയും ചെയ്തു. വിജിലൻസിന്‍റെ നീക്കത്തിൽ ആശങ്കയില്ല. ചോദ്യം ചെയ്യലിന് വിളിപ്പിച്ചാൽ വീണ്ടും ഹാജരാകുമെന്നും ഇബ്രാഹിം കുഞ്ഞ് വ്യക്തമാക്കിയിരുന്നു.\nപാലാരിവട്ടം പാലം അഴിമതി; ടി ഒ സൂരജിനെ ജയിലിൽ ചോദ്യം ചെയ്യാൻ അനുമതി\nLast Updated 24, Sep 2019, 6:23 PM IST


ആദ്യ ദിനം തന്റെ സിനിമ കാണാൻ ക്യൂ നിന്ന് ടിക്കറ്റ് എടുത്ത് ഗായത്രി, പടം സൂപ്പർ എന്ന് താരം - Movies Matinee\nമലയാളികൾക്ക് ഏറെ പ്രിയങ്കരിയായ താരമാണ് ഗായത്രി സുരേഷ്. ഇൻറർവ്യൂവിൽ തൻറെ നിലപാടുകളിൽ കുറച്ചു നിന്ന് ഏറെ പ്രേക്ഷക കയ്യടികളും സമൂഹമാധ്യമങ്ങളിൽ ഗായത്രി സുരേഷ് നേടിയെടുത്തിട്ടുണ്ട്. ഗായത്രിയുടെ പുതിയ ചിത്രമായ എസ്കേപ്പ് കഴിഞ്ഞദിവസമാണ് തിയേറ്ററുകളിൽ പ്രദർശനത്തിനെത്തിയത്. രാജമൗലിയുടെ പാൻ ഇന്ത്യൻ ബ്രഹ്മാണ്ഡ ചിത്രമായ ആർ ആർ ആർനൊപ്പമാണ് ചിത്രം തിയേറ്ററുകളിലെത്തിയത്.\nആദ്യദിവസം തന്നെ പ്രേക്ഷകർക്കൊപ്പം ഇരുന്ന് ചിത്രം കാണാൻ ഗായത്രി സുരേഷ് തീയേറ്ററിൽൽ എത്തിയിരുന്നു. കൊച്ചിയിലെ തിയേറ്ററിലെത്തിയ ഗായത്രി കൗണ്ടറിൽ പ്രത്യക്ഷപ്പെട്ടതും, വാദ്യമേളങ്ങൾക്കൊപ്പം താളം പിടിച്ചു നിൽക്കുന്ന കാഴ്ചകളും പ്രേക്ഷകരിൽ കൗതുകം ഉണർത്തുന്നതായിരുന്നു.\nനവാഗതനായ സർഷിക്ക് റോഷൻ സംവിധാനം ചെയ്യുന്ന സൈക്കോ ത്രില്ലർ ചിത്രം ‘എസ്കേപ്പ്’ കണ്ടശേഷം സൂപ്പർ എന്നാണ് ഗായത്രി അഭിപ്രായം രേഖപ്പെടുത്തിയത് . സ്ത്രീ പ്രാധാന്യമുള്ള ചിത്രത്തിൽ ഗായത്രി സുരേഷും ശ്രീവിദ്യ മുല്ലചേരിയും ആണ് പ്രധാന കഥാപാത്രങ്ങളായി എത്തുന്നത്. എസ്ആർബിഗ്സ്ക്രീൻ എന്റർടൈൻമെന്റ് നിർമിച്ചിരിക്കുന്ന ചിത്രത്തിൽ തിരക്കഥയും നിർവഹിച്ചിരിക്കുന്നത് സർഷിക്ക് റോഷനാണ്.\nലൂസിഫർ രണ്ടും മൂന്നും ഭാഗങ്ങൾ ഒരുമിച്ച് ഒരുങ്ങുന്നു. 1000 കോടി ലക്ഷ്യം വെച്ച് ലൂസിഫർ പരമ്പര, പ്രതീക്ഷകളോടെ മലയാള സിനിമ\nസോനാ വെറും മാസ്സ് അല്ല മരണമാസ്സ്! സൂര്യയുടെ ചിത്രത്തിൽ മമത എത്തുന്നു\nആണുങ്ങൾ ആണ് അവർ പലതും ചോദിക്കും, എന്നോടാണ് ചോദിച്ചതെങ്കിൽ ഞാൻ പ്രശ്നമാക്കില്ല വിനായകൻ വിവാദത്തിൽ ഗായത്രി\nകാറിൽ പോകുമ്പോ ബസിന്റെ പിന്നിലെ പേര് പ്രണവ്, ദൈവം തന്ന സിഗ്‌നൽ – ഗായത്രി സുരേഷ്


Assembly meets today; UDF will protest against govt's stand on sabarimala : നിയമസഭ സമ്മേളനം ഇന്ന് പുനരാരംഭിക്കും; പ്രതിപക്ഷ പ്രതിഷേധത്തിന് സാധ്യത\nശബരിമല: സഭാ കവാടത്തിൽ യുഡിഎഫിന്റെ സത്യാഗ്രഹ സമരം; നേരത്തെ പ്രതീക്ഷിച്ചതെന്ന് മുഖ്യമന്ത്രി\nകേരളത്തിലെ കോൺഗ്രസിന്റെ നേതാവ് രാഹുൽ ഗാന്ധിയല്ല, അമിത് ഷാ ആണെന്ന് മുഖ്യമന്ത്രി\nUpdated: December 3, 2018 11:51:05 am\nതിരുവനന്തപുരം: ശബരിമല വിവാദത്തിൽ സഭയ്ക്ക് മുന്നിൽ പ്രതിപക്ഷം സമരം തുടങ്ങി. മൂന്ന് യുഡിഎഫ് എംഎൽഎ മാരാണ് അനിശ്ചിതകാല സത്യാഗ്രഹ സമരം ആരംഭിച്ചിരിക്കുന്നത്.\n“യുഡിഎഫിന് രാഹുൽ ഗാന്ധിയല്ല, അമിത് ഷായാണ് നേതാവ് എന്ന നിലപാടിലേക്കാണ് അവർ പോയിരിക്കുന്നത്. അൽപം വിവേകം അവർക്ക് വന്നിട്ടുണ്ട്. എന്നാൽ സഭയ്ക്ക് അകത്തെ സമരം അവസാനിപ്പിച്ച് പുറത്ത് സമരം നടത്തുമെന്നാണ് ഇപ്പോൾ പറഞ്ഞിരിക്കുന്നത്.” പരിഹാസ സ്വരത്തിൽ മുഖ്യമന്ത്രി വിമർശിച്ചു.\nഇന്നും സഭയിൽ പ്രതിപക്ഷ ബഹളമുണ്ടായി. സർക്കാർ നിലപാടിനെ വിമർശിച്ച് പ്രതിപക്ഷ നേതാവ് പ്രസംഗിച്ചതിന് പിന്നാലെ മുഖ്യമന്ത്രിയും മറുപടി നൽകി. എന്നാൽ ചോദ്യോത്തര വേള തടസ്സപ്പെടുത്തിയ പ്രതിപക്ഷാംഗങ്ങൾ സ്പീക്കറുടെ ഡയസിന് മുന്നിൽ കറുത്ത ബാനർ ഉയർത്തി. പിന്നാലെ ഭരണകക്ഷി അംഗങ്ങൾ രോഷാകുലരായി സീറ്റിൽ നിന്നെഴുന്നേറ്റ് വന്നു.\nശബരിമല വിഷയത്തിലെ നിലപാടിൽ സർക്കാർ യാതൊരു മാറ്റവും വരുത്താത്ത സാഹചര്യത്തിൽ സഭയിൽ പ്രതിപക്ഷം പ്രതിഷേധിക്കുകയായിരുന്നു. ഇന്ന് സഭയിൽ സ്വീകരിക്കേണ്ട തന്ത്രങ്ങൾ ചർച്ച ചെയ്യാൻ രാവിലെ യുഡിഎഫിന്റെ പാർലമെന്ററി പാർട്ടി നേതാക്കൾ യോഗം ചേർന്നിരുന്നു. സ്പീക്കർ പക്ഷപാതപരമായി പെരുമാറുന്നുവെന്നടക്കം പ്രതിപക്ഷം കടുത്ത ആരോപണങ്ങളാണ് കഴിഞ്ഞ ദിവസം പ്രതിപക്ഷ നേതാവ് ഉന്നയിച്ചത്.\nതുടർച്ചയായി ഒരേ ആവശ്യം പ്രതിപക്ഷം ഉന്നയിക്കുന്നുവെന്നാണ് സ്പീക്കർ പി.ശ്രീരാമകൃഷ്ണൻ പറഞ്ഞു. ശബരിമല വിഷയവുമായി ബന്ധപ്പെട്ട് സർക്കാർ വനിത മതിൽ തീർക്കുന്നത് തേനിൽ പൊതിഞ്ഞ പാഷാണമാണെന്ന് ഇന്നലെ പ്രതിപക്ഷ നേതാവ് വിമർശിച്ചിരുന്നു.\nWeb Title: Kerala assembly opposition ldf udf sabarimala protest


കോൺഗ്രസ് മുങ്ങുന്ന കപ്പൽ!..കഴിവുകെട്ട പ്രസിഡന്റ് അമ്മയും മകനും കോൺഗ്രസിന്റെ ചരമഗീതം എഴുതുന്നു. | Daily Indian Herald\nSeptember 19, 2021 4:38 am By : Indian Herald Staff\nചണ്ഡീഗഡ്: അടുത്ത വർഷം ആദ്യം നിയമസഭ തെരഞ്ഞെടുപ്പ് നടക്കാനിരിക്കെ പഞ്ചാബ് മുഖ്യമന്ത്രി അമരീന്ദര് സിങ് രാജിവെച്ചു. രാജ്ഭവനിലെത്തി അമരിന്ദർ സിങ് രാജിക്കത്ത് ഗവർണർക്ക് കൈമാറി. ഹൈക്കമാൻഡ് നിർദേശപ്രകാരമാണ് രാജി. കഴിവുകെട്ട കോൺഗ്രസ് നേതൃത്വം ഉള്ളതിനാൽ കോൺഗ്രസിന്റെ കൈവശം ഉള്ള മൂന്നു സംസ്ഥാനത്ത് കൂടി ഭരണം നഷ്ടമാകും എന്നാണു ഹൈക്കമാന്റിനെ എതിർക്കുന്നവർ പറയുന്നത് .കോൺഗ്രസ് അതിന്റെ ഏറ്റവും ദയനീയമായ അവസ്ഥയിൽ ആണിപ്പോൾ .അപ്പോഴാണ് ഏറ്റവും ശക്തമായ സംസ്ഥാനത്ത് നേതൃത്വത്തിന്റെ കഴിവുകേട് കൊണ്ട് ഭരണം നഷ്ടമാകാൻ പോകുന്നത് .അതേസമയം പഞ്ചാബില് കോണ്‍ഗ്രസ് നാമവശേഷമായെന്ന് ആംആദ്മി ദേശീയ വക്താവും എം.എല്.എയുമായ രാഗവ് ചദ്ദ പറഞ്ഞു. പഞ്ചാബ് മുഖ്യമന്ത്രി അമരീന്ദര് സിംഗിന്റെ രാജിയുമായി ബന്ധപ്പെട്ട് മാധ്യമങ്ങളോട് പ്രതികരിക്കുകയായിരുന്നു അദ്ദേഹം. ‘ കോണ്‍ഗ്രസ് മുങ്ങിക്കൊണ്ടിരിക്കുന്ന കപ്പലാണ്. ജനങ്ങള് അവരുടെ വിലപ്പെട്ട സമ്മതിദാനവകാശം കോണ്‍ഗ്രസിന് വേണ്ടി പാഴാക്കരുത്. അധികാരത്തോടുളള ആസക്തിയാണ് കോണ്‍ഗ്രസിനെ ക്ഷയിപ്പിച്ചത്. അവര് ആത്മഹത്യാ മുനമ്പിലാണ്്. പഞ്ചാബില് കോണ്‍ഗ്രസ് അപ്രസക്തമാണ് ‘ രാഗവ് ചദ്ദ പറഞ്ഞു.\n2019 ലായിരുന്നു അമരീന്ദറും നവജ്യോത് സിംഗ് സിദ്ധുവും തമ്മിലുള്ള തർക്കങ്ങൾ പരസ്യമായ പൊട്ടിത്തെറിയിലേക്ക് നീങ്ങിയത്. അമരീന്ദർ മന്ത്രിസഭയിൽ അംഗമായിരുന്ന സിദ്ധുവിനെ മന്ത്രിസഭ അഴിച്ചുപണിയിൽ അമരീന്ദർ സുപ്രധാന വകുപ്പിൽ നിന്നും മാറ്റി. തദ്ദേശ ഭരണ വകുപ്പ് കൈകാര്യം ചെയ്തിരുന്ന സിദ്ധുവിന് വൈദ്യുതി വകുപ്പ് നൽകി കൊണ്ടായിരുന്നു പൊളിച്ചെഴുത്ത്. സിദ്ധുവിന് മികച്ച പ്രവർത്തനം നടത്താൻ സാധിച്ചില്ലെന്ന് ആരോപിച്ചായിരുന്നു നീക്കം. എന്നാൽ തിരുമാനത്തിൽ ചെടിച്ച സിദ്ധു വകുപ്പ് ഏറ്റെടുക്കാതെ രാജി സമർപ്പിച്ചു. ഇതിന് പിന്നാലെ സംസ്ഥാന രാഷ്ട്രീയത്തിൽ സിദ്ധു സജീവമായിരുന്നില്ല.\nഇതോടെ സിദ്ധു പാർട്ടി വിട്ടേക്കുമെന്നും ബിജെപിയിലേക്ക് മടങ്ങിയേക്കുമെന്നുള്ള അഭ്യൂഹങ്ങൾ ശക്തമായിരുന്നു. മാത്രമല്ല സിദ്ധുവിനെ ചാടിച്ച് സംസ്ഥാനത്ത് ഭരണം പിടിക്കാൻ ആം ആദ്മി ശ്രമിക്കുന്നതായുള്ള വാർത്തകളും പ്രചരിച്ചു എന്നാൽ സിദ്ധുവിനെ കൈവിട്ടാൽ തിരിച്ചടിയാകുമെന്ന തിരിച്ചറിവിൽ ഹൈക്കമാന്റ് നേതൃത്വം ഇടപെട്ട് അദ്ദേഹത്തിനെ തിരികെ എത്തിക്കാനുള്ള ശ്രമങ്ങൾ ആരംഭിച്ചു. സിദ്ധുവിന് ഉപമുഖ്യമന്ത്രി സ്ഥാനമായിരുന്നു ഹൈക്കമാന്റ് വാഗ്ദാനം. എന്നാൽ ഇതിനോട് സിദ്ധു താത്പര്യം പ്രകടിപ്പിച്ചില്ല. ഇതോടെ അദ്ദേഹത്തിനെ പാർട്ടി സംസ്ഥാന അധ്യക്ഷനാക്കാൻ ഹൈക്കമാന്റ് തിരുമാനിച്ചു.ഇതിൽ വലിയ ഉടക്കായിരുന്നു അമരീന്ദർ ഉയർത്തിയത്. ഒടുവിൽ ഏറെ ചർച്ചകൾക്ക് ശേഷം ക്യാപ്റ്റൻ വഴങ്ങി. പിസിസി അധ്യക്ഷനായി സിദ്ധു ചുമതലയേറ്റെടുക്കുന്ന ചടങ്ങിൽ ഒറ്റക്കെട്ടായി നീങ്ങുമെന്ന് അമരീന്ദർ പ്രഖ്യാപിച്ചെങ്കിലും ഇരുവരും തമ്മിലുള്ള തർക്കം പിന്നേയും മുറുകി.\nതന്റെ പക്ഷത്തുള്ള എംഎൽഎമാരെ അണിനിരത്തി അമരീന്ദറിനെതിരായ ചരടുവലി സിദ്ധു ശക്തമാക്കി. ഇതിനിടയിൽ കഴിഞ്ഞ ദിവസം 40 എംഎൽഎമാർ അമരീന്ദറിനെ മാറ്റണമെന്ന് ആവശ്യപ്പെട്ട് ഹൈക്കമാന്റിന് കത്ത് നൽകി. അമരീന്ദറിനെ മുൻനിർത്തി തിരഞ്ഞെടുപ്പിനെ നേരിട്ടാൽ തിരിച്ചടി സുനിശ്ചതമാണെന്നായിരുന്നു നേതാക്കൾ പരാതിപ്പെട്ടത്. മന്ത്രിമാർ ഉൾപ്പെടെയുള്ളവരായിരുന്നു മുഖ്യമന്ത്രിയ്ക്കെതിരെ തിരിഞ്ഞത്. ഹൈക്കമാന്റ് അനുകൂല നിലപാട് എടുത്തില്ലേങ്കിൽ തങ്ങൾ രാജിവെയ്ക്കുമെന്നും ആം ആദ്മിയിൽ ചേരുമെന്നും നേതാക്കൾ ഭീഷണി മുഴക്കി. ഇതോടെ നേതാക്കളുടെ സമ്മർദ്ദത്തിന് നേതൃത്വം വഴങ്ങുകയായിരുന്നു.\nകഴിഞ്ഞ ലോക്സഭ തിരഞ്ഞെടുപ്പിന് പിന്നാലെ അമരീന്ദറിനെ മുഖ്യമന്ത്രി സ്ഥാനത്ത് നിന്ന് മാറ്റാനുള്ള ആലോചന ഹൈക്കമാന്റിന് ഉണ്ടായിരുന്നു. പാർട്ടിയിൽ സ്വന്തം നിലയിൽ അമരീന്ദർ തിരുമാനം എടുക്കുന്നുവെന്ന ആക്ഷേപങ്ങളുടെ പശ്ചാത്തലത്തിലായിരുന്നു നീക്കം. ഹൈക്കമാന്റ് നിർദ്ദേശങ്ങൾ പാലിക്കാൻ അമരീന്ദർ തയ്യാറാകാതിരുന്നതും നേതൃത്വത്തെ ചൊടിപ്പിച്ചിരുന്നു. അമരീന്ദർ-സിദ്ധു തർക്കവും കോൺഗ്രസിന് തലവേദനയായി. അതേസമയം പഞ്ചാബ് കോൺഗ്രസിലെ അതിശക്തനായ അമരീന്ദറിനെ മാറ്റിയാൽ അത് വലിയ തിരിച്ചടിക്ക് കാരണമാകുമെന്ന് നേതൃത്വം ആശങ്കപ്പെട്ടു. ഇതോടെയായിരുന്നു തിരുമാനത്തിൽ നിന്നുള്ള പിൻമാറ്റം. എന്നാൽ ഏറ്റവും ഒടുവിലായുള്ള എഐസിസി സർവ്വേയിൽ ക്യാപ്റ്റന്റെ ജനപ്രീതി ഇടിഞ്ഞുവെന്ന കണ്ടെത്തൽ കടുത്ത നടപടികളിലേക്ക് നീങ്ങാൻ ഹൈക്കമാന്റിനെ പ്രേരിപ്പിച്ചുവെന്നാണ് വിവരം. മാത്രമല്ല സിദ്ധു പക്ഷത്തെ എംഎൽഎമാരുടെ നീക്കവും കൂടി ആയതോടെ നേതൃമാറ്റം എന്ന തിരുമാനത്തിലേക്ക് ഹൈക്കമാന്റ് എത്തുകയായിരുന്നു.തുടർന്ന് സോണിയ ഗാന്ധി അമരീന്ദരറിനെ നേരിട്ട് തിരുമാനം അറിയിച്ചു. ശനിയാഴ്ച വൈകീട്ട് നിയമസഭ കക്ഷി യോഗം ചേരാൻ ഹൈക്കമാന്റ് അനുവാദം നൽകുകയായിരുന്നു.\nഎഐസിസി നിരീക്ഷകരായ മുതിർന്ന നേതാക്കളെ സംസ്ഥാനത്തേക്ക് അയക്കുകയും ചെയ്തു. തനിക്കെതിരായ നീക്കം മനസിലാക്കിയ അമരീന്ദർ സോണിയയെ കണ്ട് അതൃപ്തി പ്രകടിപ്പിച്ച ശേഷം ഒടുവിൽ രാജി പ്രഖ്യാപിക്കുകയായിരുന്നു. അപമാനിക്കപ്പെട്ടുവെന്നായിരുന്നു ക്യാപ്റ്റൻ രാജിയ്ക്ക് പിന്നാലെ മാധ്യമങ്ങൾക്ക് മുന്നിൽ തുറന്നടിച്ചത്. അനുയായികളുമായി ചർച്ച ചെയ്ത ശേഷം ഭാവി കാര്യങ്ങൾ തിരുമാനിക്കുമെന്ന് പറഞ്ഞ അമരീന്ദർ തനിക്ക് മുന്നിൽ നിരവധി സാധ്യതകൾ ഉണ്ടെന്നും വ്യക്തമാക്കി. ഇതോടെ മുതിർന്ന നേതാക്കളേയും കൂട്ടി അമരീന്ദർ കോൺഗ്രസ് വിട്ടേക്കുമെന്നുള്ള ചർച്ചകൾ ശക്തമായിട്ടുണ്ട്. സിഖ് സമുദായത്തിനിടയിൽ വലിയ പിന്തുണയുള്ള അമരീന്ദറിന്റെ മുന്നോട്ടുള്ള നീക്കം സസൂക്ഷ്മം വിലയിരുത്തുകയാണ് നേതൃത്വം. അതേസമയം പുതിയ മുഖ്യമന്ത്രിയെ കണ്ടെത്താനുള്ള ചർച്ചകളും കോൺഗ്രസിൽ ആരംഭിച്ചിട്ടുണ്ട്.\nമുഖ്യമന്ത്രിയെ കണ്ടെത്താനുളള ചുമതല കോൺഗ്രസ് അധ്യക്ഷ സോണിയ ഗാന്ധിയ്ക്ക് നൽകി കൊണ്ടുള്ള പ്രമേയം നിയമസഭ കക്ഷിയോഗം പാസാക്കിയതായി സംസ്ഥാനത്തിന്റെ ചുമതലയുള്ള മുതിർന്ന നേതാവ് ഹരീഷ് റാവത്ത് പറഞ്ഞു. അതേസമയം മുഖ്യമന്ത്രി സ്ഥാനത്തേക്ക് നവജ്യോത് സിംഗ് സിദ്ധുവിനെ കോൺഗ്രസ് തിരഞ്ഞെടുക്കുമോയെന്നതാണ് ഇപ്പോഴത്തെ ചോദ്യം. അമരീന്ദറിന് പകരക്കാരനായി സിദ്ധു വരണമെന്നതാണ് സംസ്ഥാനത്തെ വലിയൊരു വിഭാഗം കോൺഗ്രസ് നേതാക്കളും ആവശ്യപ്പെടുന്നത്.\nഎന്നാൽ സിദ്ധുവിനെ വാഴിക്കാനുള്ള തിരുമാനത്തെ ഏത് വിധേനയും എതിർക്കുമെന്ന് അമരീന്ദർ വ്യക്തമാക്കി കഴിഞ്ഞു. സിദ്ധു വലിയൊരു ദുരന്തമാണെന്നായിരുന്നു അമരീന്ദർ പ്രതികരിച്ചത്. സിദ്ധുവിനെ മുഖ്യമന്ത്രി സ്ഥാനത്തേക്ക് നിർദ്ദേശിച്ചാൽ താൻ എതിർക്കും. സിദ്ധുവിന് പാക്കിസ്ഥാനുമായി ബന്ധമുണ്ട്. പാകിസ്ഥാൻ പ്രധാനമന്ത്രി ഇമ്രാൻ ഖാനുമായും പാക് സൈനിക മേധാവി ജനറൽ ഖമർ ജാവേദ് ബജ്വയുമായും സൗഹൃദം പുലർത്തുന്ന നേതാവാണ് സിദ്ധു. അതുകൊണ്ട് തന്നെ ദേശീയ സുരക്ഷയ്ക്ക് തന്നെ ഭീഷണിയാണ് അയാൾ എന്നും അമരീന്ദർ മാധ്യമങ്ങളോട് വ്യക്തമാക്കി. അതേസമയം സിദ്ധുവിനെ മുഖ്യമന്ത്രിയാക്കാനുള്ള ആലോചനകൾ ഹൈക്കമാന്റിന് ഇല്ലെന്നാണ് വിവരം. മറ്റ് മൂന്ന് പേരുകളാണ് ഇപ്പോൾ ഹൈക്കമാന്റ് പരിഗണിക്കുന്നത്. മുൻ പിസിസി അധ്യക്ഷൻ സുനിൽ ഝാക്കർ, പാര്‍ട്ടി മുന് സംസ്ഥാന അധ്യക്ഷന് പ്രതാപ് സിങ് ബജ്‌വ,എംപി രവ്നീത് സിംഗ് ബിട്ടു എന്നീ പേരുകളാണ് പ്രധാനമായും പരിഗണിക്കുന്നതെന്നാണ് വിവരം. സിഖ് നേതാവിന് പകരം ഹിന്ദു നേതാവെന്ന സാധ്യത പരിഗണിച്ചാൽ ഝാക്കറിനാകും നറുക്ക് വീഴുക..\nTags: Captain Amarinder Singh, high command Saturday asked Chief Minister, sonia gandhi, Step Down\nപ്രതിഷേധം പാര്‍ലമെന്റില് വേണ്ടെന്ന് എംപിമാരോട് സോണിയാ ഗാന്ധി


ധര്‍മ്മടം മണ്ഡലത്തില് 61. 92 കോടി രൂപയുടെ പദ്ധതികള്‍ക്ക് കിഫ്ബിയുടെ അംഗീകാരം\nകണ്ണൂര് : ധര്‍മ്മടം മണ്ഡലത്തില് നടപ്പാക്കുന്ന വിവിധ പദ്ധതികള്‍ക്ക് കിഫ്ബി അംഗീകാരം നല്‍കി. 61.92 കോടി രൂപയുടെ മൂന്ന് പദ്ധതികള്‍ക്കാണ് അംഗീകാരം ലഭിച്ചത്. പാറപ്രം റഗുലേറ്റര് പദ്ധതിക്ക് 46.37 കോടി രൂപയും ചേരിക്കല് കോട്ടം പാലത്തിന് 13.86 കോടി രൂപയും അണ്ടലൂര്‍ക്കാവ് പൈതൃക ടൂറിസം പദ്ധതിക്ക് 1.69 കോടി രൂപയുടെയും അനുമതിയാണ് ലഭിച്ചിരിക്കുന്നത്.\nപിണറായി പഞ്ചായത്തിലെ പാറപ്രം ഭാഗത്തേയും പെരളശ്ശേരി പഞ്ചായത്തിലെ മാവിലായി ഭാഗത്തേയും ബന്ധിപ്പിച്ചാണ് പാറപ്രം റെഗുലേറ്റര് നിര്‍മ്മിക്കുന്നത്. ഉപ്പ് വെള്ളം കയറി കൃഷി നശിക്കുന്നത് തടയുക, ശുദ്ധജലം സംഭരിച്ച് കാര്‍ഷിക ഉത്പാദനം വര്‍ധിപ്പിക്കുക, ഉപ്പുവെള്ളം കയറി കുടിവെള്ളം മലിനമാകുന്നത് തടയുക തുടങ്ങിയ ലക്ഷ്യങ്ങളോടെയാണ് പദ്ധതി നടപ്പാക്കുന്നത്. പിണറായി പഞ്ചായത്ത്, പെരളശ്ശേരി പഞ്ചായത്തിലെ മാവിലായി, മക്രേരി വില്ലേജുകള്, വേങ്ങാട് പഞ്ചായത്തിലെ പാതിരിയാട്, പടുവിലായി വില്ലേജുകള്, കീഴല്ലൂര് പഞ്ചായത്തിലെ ഭാഗങ്ങള് എന്നീ സ്ഥലങ്ങള് പദ്ധതിയുടെ കീഴില് വരും. 1500 ഏക്കര് സ്ഥലത്ത് നേരിട്ടും അത്രതന്നെ സ്ഥലത്ത് പരോക്ഷമായും പദ്ധതിയുടെ ഗുണം ലഭിക്കും. രണ്ടായിരത്തോളം വീടുകളിലെ കുടിവെള്ളം ഓരുജലം കയറി മലിനമാകുന്നതിനും പരിഹാരമാകും. പ്രദേശത്തെ ജനങ്ങളുടെ ഏറെക്കാലത്തെ ആവശ്യമായിരുന്നു റഗുലേറ്റര് നിര്‍മ്മാണം. മുഖ്യമന്ത്രി പിണറായി വിജയന്റെ താല്‍പര്യ പ്രകാരം പദ്ധതി സംസ്ഥാന ബഡ്ജറ്റില് ഉള്‍പ്പെടുത്തി കിഫ്ബി മുഖേന നടപ്പാക്കുമെന്ന് പ്രഖ്യാപിച്ചിരുന്നു. ജലസേചന വകുപ്പ് തയ്യാറാക്കിയ ഡി പി ആര് എല്ലാ പരിശോധനയും പൂര്‍ത്തിയാക്കിയതിന് ശേഷമാണ് കിഫ്ബി അംഗീകാരം ലഭിച്ചത്. റെഗുലേറ്റര് നിര്‍മ്മിക്കുന്നതിനോടനുബന്ധിച്ച് ഇരുകരകളും ഭിത്തികെട്ടി സംരക്ഷിക്കും. പ്രവൃത്തികള് സെപ്തംബറില് ആരംഭിക്കാനാണ് തീരുമാനം.\nപിണറായി പഞ്ചായത്തിലെ ചേരിക്കലിനെയും പെരളശ്ശേരി പഞ്ചായത്തിലെ കോട്ടത്തെയും ബന്ധിപ്പിക്കുന്ന ചേരിക്കല് കോട്ടം പാലത്തിന് 13.86 കോടി രൂപയുടെ അംഗീകാരമാണ് കിഫ്ബി നല്‍കിയിരിക്കുന്നത്. 230 മീറ്റര് നീളവും 12 സ്പാനോടുകൂടി 11 മീറ്റര് വീതിയില് രണ്ട് ഭാഗത്തും ഫുട്പാത്തും ഉള്‍പ്പെടുത്തിയാണ് പാലം നിര്‍മ്മാണം. ചേരിക്കല് ഭാഗത്ത് നിന്ന് 185 മീറ്റര് നീളത്തിലും കോട്ടം ഭാഗത്ത് നിന്ന് 335 മീറ്റര് നീളത്തിലും അപ്രോച്ച് റോഡ് നിര്‍മ്മിക്കും. സെപ്തംബറില് തുടങ്ങുന്ന പ്രവൃത്തി 18 മാസത്തിനുള്ളില് പൂര്‍ത്തിയാക്കാനാണ് പദ്ധതി തയ്യാറാക്കിയിരിക്കുന്നത്.\nതലശ്ശേരി പൈതൃക ടൂറിസം പദ്ധതിയുടെ ഭാഗമായ ധര്‍മ്മടം മണ്ഡലത്തിലെ അണ്ടലൂര്‍ക്കാവ് തീര്‍ത്ഥാടന പദ്ധതിക്ക് 1.69 കോടി രൂപയുടെ അനുമതിയാണ് ലഭിച്ചത്. ചുറ്റമ്പലം, മേല്‍ക്കൂര, ലൈറ്റിംഗ്, സ്ട്രീറ്റ് ഡവലപ്‌മെന്റ്, മുഖ്യകവാട വികസനം, ഫയര് അലാറാം, സെക്യൂരിറ്റി ക്യാമറ എന്നിവ പദ്ധതിയുടെ ഭാഗമായി നിര്‍മ്മിക്കും.\nKIIFB to approve projects worth Rs 61.92 crore in Dharmadam constituency


ഭരണങ്ങാനവും ഞാനും: ബെഞ്ചമിന്‍റെ പണിക്കാര് - 3\nപാലായിലെ വന്‍കിട ധനികരായ മണര്‍കാട് പാപ്പനും പടിഞ്ഞാറേക്കര ജോസുചേട്ടനും കട്ടക്കയം കുട്ടിച്ചന്‍ചേട്ടനും നടത്തുന്നതു പോലെ ഒരു സിനിമാ തീയേറ്റര്. അതും ഇത്തിരിപ്പോന്ന ഭരണങ്ങാനത്ത്.\nതമിഴ്പടം മാത്രമേ ഒാടിക്കൂ എന്ന പിടിവാശിയിലാണ് കോക്കാട്ട് അവിരാച്ചന്‍ചേട്ടന്റെ കെട്ടിടത്തിന്റെ രണ്ടാം നിലയില് പൂട്ടിപ്പോയ ട്യൂഷന്‍സെന്ററിന്റെ സ്ക്രീനുകള് തട്ടിനൂര്‍ത്ത് സിനിമാ കൊട്ടക തുടങ്ങിയത്. തനിനാട്ടുകാരുടെ ആശങ്കകളുടെ സ്ക്രീനിനു നേര്‍ക്കു പ്രൊജക്ടര് ഒാണാക്കി വച്ചതും ഒരു പാണ്ടിയായിരുന്നു.പതിറ്റാണ്ടുകള്‍ക്കു മുന്‍പേ, ഭരണങ്ങാനത്തു പശുക്കറവയ്ക്ക് എത്തി നാട്ടില് പില്ലറടിച്ച അണ്ണാച്ചി ഭൂമിരാജ് ആയിരുന്നു കൊട്ടകയുടെ ഉടമ.\nഭൂമിരാജിനു മക്കള് മൂന്ന്. നാഗരാജ്, ശെല്‍വരാജ്, ദൊരൈരാജ്....കൊട്ടകയുടെ മൂന്നുവാതിലുകളില് ടിക്കറ്റ് കലക്ഷനായി ദ്വാരപാലകന്മാരായി അവര് ചുമതലയേറ്റു.ബാല്‍ക്കണിയും ഫസ്റ്റ് ക്ളാസും എന്ന വ്യത്യാസമില്ലാത്ത പാണ്ടികള് പടം കാണാന് ഇടിച്ചുകയറി.\nഇംഗ്ലീഷ് സിനിമകളുടെ തമിഴ് മൊഴിമാറ്റപ്പടങ്ങളില് ഷ്വാര്‍സ്നെഗറും പിയേഴ്സ് ബ്രോസ്നനും അണ്ണാച്ചിമാരായി. എന്ന തമ്പി ഉനക്കു സ്യൌമാ എന്നു കുശലം ചോദിച്ചു. യിന്ത അമേരിക്കാവില് ഒരു പൈത്യക്കാരനെയും ബുഷ് അണ്ണന് വിടമാട്ടേ എന്ന് സുരേഷ് ഗോപി സ്റ്റൈലില് അവര് ആഞ്ഞടിച്ചു. ടൈറ്റാനിക്കിന്റെ മുകളില്‍നിന്ന് സെലീന് ഡിയോണ് തമിഴില് പാട്ടുപാടി.തമിഴന്മാര് അതുകണ്ട് ആവേശത്തില് നിലത്തും വയറത്തുമടിച്ച് ആഹ്ലാദം പങ്കുവച്ചു.\nസിനിമാ കൊട്ടക കൂടി വന്നതോടെ ഭരണങ്ങാനം പതിയെ തമിഴങ്ങാനമായി.\nപ്രേയസിയും അരുണും മനോരാജ്യങ്ങളില് തമിഴങ്ങാനത്തുകൂടി കൈകോര്‍ത്തു പിടിച്ചു നടന്നു. തങ്ങള് കണ്ട സ്വപ്നങ്ങളുടെ കായസഞ്ചിയും തൂക്കി യാഥാര്‍ഥ്യം എപ്പോഴാണു വരികയെന്നോര്‍ത്ത് ഇരുവര്‍ക്കും ഉറക്കം നഷ്ടമായി.പണ്ടേ ഉറക്കം നഷ്ടപ്പെട്ട നാട്ടുകാര് പാണ്ടി വിരോധത്തിന്റെ ചെന്തീയില് എരിഞ്ഞുകൊണ്ടിരുന്നു.\nബെഞ്ചമിനും ഉറക്കം നഷ്ടപ്പെട്ടു തുടങ്ങിയിരുന്നു. ഒരു നട്ടപ്പാതിരാവില് മൂത്രമൊഴിക്കാന് എഴുന്നേറ്റ ബെഞ്ചമിന് തന്റെ പൊന്നനിയന് ആറോണ് തലയിണയാക്കിയ സിമന്റ് ചാക്കും കെട്ടിപ്പിടിച്ച് പ്രേയസി പ്രേയസി എന്നു പിറുപിറുക്കുന്നതു കേട്ടതോടെ ഒഴിക്കാന് വന്ന മൂത്രം ആവിയായിപ്പോയി. ഹൌസ് ഒാണറുടെ വില്ലീസ് ജീപ്പ് തന്റെ ചങ്കില്‍ക്കൂടി കയറിപ്പോകുന്ന കാര്യമോര്‍ത്ത് ബെഞ്ചമിന് കിടുങ്ങി.\nഅരുണിനെ പിന്തിരിപ്പിക്കാന് മാത്രം തന്റേടം ബെഞ്ചമിനുണ്ടായിരുന്നില്ല. നാട്ടുകാരുടെ തല്ലിനെക്കാള് ഭയങ്കരമായിരിക്കും കിട്ടുകയെന്നുകൂടി ഒാര്‍ത്തതോടെ ബെഞ്ചമിന് രണ്ടിലൊന്നു തീരുമാനിച്ചു. - പിറ്റേന്നു തന്നെ സഞ്ചിയുമെടുത്ത് കുമളി, തേനി വഴി ബെഞ്ചമിന് മധുരയിലെ പൊണ്ടാട്ടിപ്പക്കമെത്തി.തമിഴങ്ങാനത്ത് അരുണ് കപ്പിത്താനായി. രാവിലെ കാപ്പിത്തോട്ടത്തില് കവാത്ത്, പ്രേയസിയുമൊത്തു സല്ലാപം, വൈകിട്ടുവരെ സിമെന്റില് ഡിസൈന് വര്‍ക്ക്, ഭൂമിരാജിന്റെ തീയേറ്ററില് സിനിമ, അല്‍പം മദ്യപാനം, തല്ല്, തെറിവിളി മുതലായവയായി അരുണിന്റെ ജീവിതം സിസ്റ്റമാറ്റിക്കായി.\nഅതിരാവിലെ കാപ്പിയുമായി വന്ന മകള് മനോരാജ്യത്തിലെന്ന പോലെ അതുമായി പശുത്തൊഴുത്തിലേക്കു പോകുന്നതു കണ്ടപ്പോളാണു ഹൌസ് ഒാണര്‍ക്കു താന് ചവിട്ടിനില്‍ക്കുന്ന മണ്ണിന്റെ ജൈവബന്ധത്തെക്കുറിച്ചും തിരിച്ചറിവുണ്ടായത്. പുഷ്പം പോലെ തനിമകളുടെ അയല്‍നാട്ടുപ്രേമം അപ്പന് പൊക്കിയെടുത്തു. കാമുകന് ആരെന്നറിഞ്ഞതോടെ അദ്ദേഹത്തിന്റെ സകല സന്ധിബന്ധങ്ങളിലും സന്നിബാധിച്ചു.\nരാവുണ്ണിയെ ഒറ്റയടിക്കു നിലത്തിട്ട, ഇന്നലെ വരെ താന് സ്വന്തം മകനെപ്പോലെ കരുതിയ അവന് തന്റെ മകളെയുമായി തെങ്കാശിക്കു വണ്ടികയറുമോയെന്നോര്‍ത്ത് ഹൌസ് ഒാണര്‍ക്ക് ഉറക്കം നഷ്ടമായി. മസില് പവറുകൊണ്ട് ആക്രമിച്ചാല് പാണ്ടികളേ ജയിക്കൂ. ബുദ്ധികൊണ്ട് ആക്രമിക്കണം. അതിനെന്താണു വഴിയൊന്നോര്‍ത്ത് ഹൌസ് ഒാണര് കാപ്പിയും ചോറും പോലും മറന്നു.പ്രേയസിയും അരുണും ഇതൊന്നുമറിയാതെ പ്രേമിച്ചുകൊണ്ടേയിരിക്കുകയായിരുന്നു. ഇൌ കഥയിലെ ചില ഏച്ചുകെട്ടുകള് പോലെ ശരീരത്തു മുഴ പൊങ്ങിയ നാട്ടുകാരുടെ പാണ്ടിവിരോധവും പാരമ്യത്തിലായിരുന്നു.\nഹൌസ് ഒാണര്- അരുണ്, പ്രേയസി- തനിനാട്ടുകാര്.....\nചെകുത്താനും കടലിനുമിടയില് എന്നപോലെ, ട്രാന്‍സ്പോര്‍ട്ട് ബസിനും ടിപ്പര് ലോറിക്കുമിടയില് എന്നപോലെ, അരുണും പ്രേയസിയും. പക്ഷേ, വരിയുടയ്ക്കാന് കെണിയില് നിര്‍ത്തിയ കാളയെപ്പോലെ, വരാനിരിക്കുന്ന ഭീകരവിധിയെക്കുറിച്ച് അരുണ് ഒന്നുമറിയുന്നുണ്ടായിരുന്നില്ല.\nഅടുത്ത ദിവസം തന്നെ മരങ്ങാടന് ജോയിച്ചേട്ടന്റെ ഒാട്ടോറിക്ഷയില് മറ്റൊരു അനൌണ്‍സ്മെന്റ് തമിഴങ്ങാനത്തിന്റെ വിരമാറിലൂടെ രോമാഞ്ചത്തോടെ കടന്നുപോയി. ഭരണങ്ങാനത്തെ രജനികാന്ത് ആരാധകര്‍ക്കായി ഒരു സിനിമാ തീയേറ്റര്. ദിവസവും രജനീകാന്ത് സിനിമകള് മാത്രം പ്രദര്‍ശിപ്പിക്കുന്ന ഒരു തീയേറ്റര്. തമിഴന്മാര്‍ക്കു തീയേറ്ററില് മുന്‍ഗണന. മലയാളികള്‍ക്കു ടിക്കറ്റിനു പത്തുരൂപ. അണ്ണാച്ചിമാര്‍ക്ക് അഞ്ചുരൂപ.\nതനിനാട്ടുകാര് നെഞ്ചില്‍കൈവച്ചു. ഭൂമിരാജ് മക്കളൊന്നിച്ചു വയറ്റത്തടിച്ചു.\nപുതിയ തീയേറ്ററിന്റെ ഉടമ ഹൌസ് ഒാണര് മാത്രം നിശബ്ദനായിരുന്നു. ഉദ്ഘാടനത്തിനു രജനീകാന്ത് വരുമെന്നും ഭരണങ്ങാനത്തു കിംവദന്തി പരന്നു. അതോടെ തമിഴ് വശം ഹൌസ് ഒാണര്‍ക്കു വാഴ്കെ വിളിച്ചു. തന്റെ ഭാവി അമ്മായിഅപ്പന്റെ വിശാലമനസ്കതയോര്‍ത്ത് അരുണിന്റെ മനസ്സു നിറഞ്ഞു. രജനീകാന്ത് തമിഴങ്ങാനത്തെത്തുമെന്ന വാര്‍ത്ത ഉണക്കമീന് വറക്കുന്നതിന്റെ മണം പോലെ നാടെങ്ങും പരന്നു. രജനീകാന്ത് ഭരണങ്ങാനത്തേക്ക്.... അരുണിന്റെ മനസ്സിലും രജനിയണ്ണന് പാട്ടുപാടി. രജനീ സ്റ്റൈലില് പ്രേയസിയെയുമായി നാടുവിടണമെന്നു നേരത്തെ തീരുമാനിച്ചുറപ്പിച്ചിരുന്ന അരുണിന് ഇതുതന്നെ പറ്റിയ സമയമെന്നു തോന്നിപ്പോയി....\nരജനീകാന്ത് വരുന്ന സ്ഥിതിക്ക് തമിഴന്മാര് മാത്രമല്ല, മലയാളികളായ സകല ഉൌച്ചാളികളും തീയേറ്ററിലും പരിസരത്തുമായിരിക്കും. ഹൌസ് ഒാണറും കുടുംബവും എന്തായാലും വരും. ആ സമയത്ത് പ്രേയസിയെ തന്ത്രത്തില് തപ്പിയെടുത്ത് നാടുവിട്ടാല് വലിയൊരു തല്ല് തല്ലാതെ രക്ഷപ്പെടാം. അരുണിന്റെ കോണ്‍ക്രീറ്റ് ബുദ്ധി കൂടുതല് തിളങ്ങി.\nരജനീകാന്തിന് ഇരിക്കാന് എസി മുറി വേണം, കുടിക്കാന് സ്കോച്ച് വിസ്കി, വലിക്കാന് ട്രിപ്പിള് ഫൈവ് സിഗററ്റ്... കുറിപ്പടികള്‍ക്ക് അനുസരിച്ച് ഹൌസ് ഒാണര് കാര്യങ്ങള് നീക്കിക്കൊണ്ടിരുന്നു. എസി മുറിയുടെ നിര്‍മാണച്ചുമതല അരുണിനായിരുന്നു. രാവിലെയും വൈകിട്ടും ഹൌസ് ഒാണര് അരുണിനൊപ്പം നിന്ന് നിര്‍ദേശങ്ങള് നല്‍കിക്കൊണ്ടിരുന്നു. തന്റെ ഭാവിയുടെ ഇഷ്ടികകളാണു താന് ഇവിടെ കെട്ടിക്കൊണ്ടിരിക്കുന്നത് എന്നോര്‍ത്ത് അരുണ് അറിയാതെ വല്ലപ്പോഴും പാട്ടുപാടി.അവന്റെ ഒടുക്കത്തെ കെട്ടല്ലേ എന്നോര്‍ത്ത് ഹൌസ് ഒാണറും നിശബ്ദനായി.\nഎഴുതിയത് SUNISH THOMAS at 11:39 PM\nഇൌ കഥയിലെ ചില ഏച്ചുകെട്ടുകള് പോലെ ശരീരത്തു മുഴ പൊങ്ങിയ നാട്ടുകാരുടെ പാണ്ടിവിരോധവും പാരമ്യത്തിലായിരുന്നു.\nഎവിടെയൊക്കെയോ അല്‍പം മുഴച്ചു നില്‍ക്കുന്നതായി തോന്നിയിരുന്നു... അതു സ്വയം സമ്മതിച്ചതില് അഭിനന്ദനം. എഴുത്തിനിയും നന്നാവാന് ഈ തിരിച്ചറിയല് തന്നെ ധാരാളം.. ആശംസകള്...\nഇങ്ങനെയായാല് തുടരാതെ തരമില്ലാ..\nസുനീഷെ രണ്ടാം ഭാഗം ആരാ മുക്കിയത്..കാണ്‍ഊന്നില്ലല്ലോ..\nതുടരാതെ ഒരു തരവുമില്ല. തുടരുക\nരജനികാന്ത് സ്കോച്ച് വിസ്കി കുടിക്കുമെന്ന് ഇപ്പോഴാ അറിഞ്ഞത്. ഇനിയിപ്പൊ തുടരാതെ വഴിയില്ലല്ലോ?\nപാലയും ഭരണങ്ങാനവും നമ്മുടെ നാട് തന്നെ തുടരുക\nചെകുത്താനും കടലിനുമിടയില് എന്നപോലെ, ട്രാന്‍സ്പോര്‍ട്ട് ബസിനും ടിപ്പര് ലോറിക്കുമിടയില് എന്നപോലെ, അരുണും പ്രേയസിയും.\nസുനീഷേ.. തുട രൂ... ;)\nആ അരുണിനെ പാലാ ഭാഗതേക്ക് ബസ് കാശ് കൊടുത്ത് വിട്ട് ബെര്‍ളിക്കെട്ട് രണ്ട് പൊട്ടിക്കാന് പറ. തമിഴന് മാരുടെ രണ്ട് പെട കിട്ടുമ്പൊ ബെര്‍ളിക്കു സുനീഷിനോടുള്ള കലിപ്പങ്ങ് മാറി കിട്ടും\nsatyam para suneeshe... Thomas pala thante aara???\nഎവിടെ രണ്ടാം ഭാഗം..?\nരണ്ടാം ഭാഗം വായിക്കാത്ത കാരണം ഈ ഭാഗം അത്ര സുഖമായി തോന്നിയില്ല, എന്നാല് ഒന്നാം ഭാഗം കസറി എന്നു പറയാതിരിക്കാനും വയ്യ..!\nഗീതാ ടാക്കീസിന്റെ ഒണർക്ക് കെട്ടിക്കാൻ പരുവത്തിൽ മോളില്ലാതെ പോയി. ഇല്ലെങ്കിൽ കാണായിരുന്നു. കഥ ഇനി തുരേണ്ടി വന്നേനില്ല.\nഇനിയിപ്പോ ഏതായാലും രണ്ടാം ഭാഗം വരുമല്ലോ!\n"തങ്ങള് കണ്ട സ്വപ്നങ്ങളുടെ കായസഞ്ചിയും തൂക്കി യാഥാര്‍ഥ്യം എപ്പോഴാണു വരികയെന്നോര്‍ത്ത് "\nതമിഴന്റെ മഞ്ഞ കാ‍യ സഞ്ചിയെ കഥയില് ഏച്ചുകെട്ടീയ എഴുത്തുകാരാ.. നിന്നെ നമിക്കതെ തരമില്ല..\nഇത് ഗംഭീരമായി. തുടരുക അല്ലാതെ തരമില്ല :)\nസുനീഷേട്ടാ.... പോസ്റ്റുകള് കലക്കി. നമ്മള് മലയാളികള് ആണ് ലോകത്തെ ഏറ്റവും വലിയ racists. ക്ഷമിക്കണം ...പക്ഷെ സത്യം അതാണ്. നമ്മള് മലയാളികള് എല്ലായിടത്തും പോകും, ജോലി ചെയ്യും ജീവിക്കും, എന്നാല് ഒരു പുറം നാട്ടുകാരന് പ്രത്യേകിച്ചും ഒരു തമിഴന് നമ്മുടെ നാട്ടില് കണ്ടാല് പിന്നെ അവന് പാണ്ടി, അണ്ണാച്ചി , ചാവാലി. അവനെ ഞോന്ടുക, മോണക്ക് കുത്തുക തുടങ്ങിയ കലാ പരിപാടികള് നമ്മളുടെ സ്ഥിരം സ്വഭാവം. എന്നാല് തമിഴ് നാട്ടില് പോയാലും നമ്മള് മലയാളികള് അഭിമാനത്തോടെ അവനെ നോക്കി കൊഞ്ഞനം കാണിച്ചു ജീവിക്കുന്നു. തമിഴനുള്ള ഒരുമയോ കൂട്ടായ്മയോ ഒന്നും നമുക്കില്ല. അവന്‍റെ മോണക്ക് കുത്ത്ന്നതിനോപ്പം തന്നെ നമ്മള് അവന്‍റെ കൂട്ടായ്മയും കൂടി പഠിച്ചാല് നന്നായിരുന്നു.\nthudaroo bhaii ......\nbinoy cbsaid...\nevide bakki kadhaaaaaaaaaaa\nReally,gud creativity...keeep it up,dear...........!!\nmanoramayil snapakayohannante thala vannathu shradhichu kanumallo suneesh allae. just to inform you.


"സ്ത്രീകള് പൊതുവെ അബലകളാണന്നാണു വെയ്പ്പ്. (അങ്ങനെയല്ലെങ്കിലും). ചോറും കറികളും വെയ്ക്കലും, പുരുഷന്റെ ഭോഗേഛകള്‍ക്കു വഴങ്ങിക്കൊടുക്കലും, വര്‍ഷാ വര്‍ഷം മക്കളെ പ്രസവിച്ചു കുടുംബം നിലനിര്‍ത്തലും, അതേ പുരുഷന്റെതന്നെ മൃഗീയമര്‍ദ്ദനങ്ങള്‍ക്കും, പീഡനങ്ങള്‍ക്കുമിരയാകുവാനുള്ള ബഹുമതികളെല്ലാം നിയതി സ്ത്രീക്കായി കല്‍പ്പിച്ചു തന്നിരിക്കുകയാണു. സ്ത്രീ അവളുടെ തന്നെ ശത്രുവാകുന്നതിനെകുറിച്ച് പുരുഷന്മാര് പ്രബന്ധമെഴുതിയും, സീരിയല് പിടിച്ചും, അമിതാഹ്ലാദത്തോടെ പ്രസംഗങ്ങള് നടത്തിയും ഏതു വേദിയിലും ഉറക്കെ പ്രസ്താവിച്ചും സ്ഥിരമായി കയ്യടി വാങ്ങാറുണ്ട്. കയ്യടിക്കുന്നവരുടെ കൂട്ടത്തില് മിക്കപ്പോഴും നാം സ്ത്രീകളുമുണ്ട്. ഏതു പുരുഷന്റെയും വിജയത്തിനു പിന്നിലെ സത്യം ഒരു സ്ത്രീയാണെന്നു കേട്ടു നാം കോരിത്തരിക്കയും, നിര്‍വൃതിയടയുകയും സ്വന്തം വ്യക്തിത്വത്തെ മറന്നുപോവുകയും ചെയ്യുന്നു.\nതോല്‍വിയിലേക്ക് അതിവേഗം കുതിച്ചുകൊണ്ടിരുന്ന ഒരു രഥചക്രത്തിന്റെ ഗതി വിജയത്തിലേക്കു തിരിച്ചുവിടാന് സ്വന്തം കൈവിരല് തന്നെ ദാനം നല്‍കി ഒരു മഹായുദ്ധത്തില് നിന്നു രാജ്യത്തെ രക്ഷിച്ച് ഭര്‍ത്താവിന്റെ അഭിമാനം സംരക്ഷിച്ചു കൈകേയി. വീരശൂരപരാക്രമികളായ അഞ്ചു ഭര്‍ത്താക്കമാരുടെ പട്ടമഹിഷിപദം അലങ്കരിച്ചിരുന്ന ദ്രൗപതി. മാനം കാക്കേണ്ട ഭര്‍ത്താക്കന്മാര് അവളെ ദുര്‍വ്യയം ചെയ്യുകയും പണയപണ്ടമാക്കുകയും ചെയ്ത ദുരവസ്ഥ. എന്നിട്ടും വനവാസത്തിലും, അജ്ഞാതവാസത്തിലുമെല്ലാം ഭര്‍ത്താക്കന്മാരെ അനുഗമിച്ച് ഒടുവില് വിരാട രാജ്ഞിയുടെ ദാസ്യപ്പണി വരെ ചെയ്യേണ്ടി വന്ന മഹാഭാരത കഥകളിലെ റാണി. ശ്രീരാമന്റെ പ്രിയപത്നി സീതയുടെ സ്ഥിതിയും വ്യത്യസ്ഥമല്ല. അവള്‍ക്കു വേണമെങ്കില് ഒഴിവാക്കാമായിരുന്ന വനവാസം, അതിലൂടെ എത്തിച്ചേര്‍ന്ന അപഹരിക്കപ്പെടലിന്റെ ദുരൂഹതകള്. തെളിയിക്കപ്പെടാനാവാതെപോയ പാതിവൃത്യം.\nഎന്തിനു പുരാണങ്ങള് ചിക്കിചികയണം? ബ്രിട്ടിഷ് പ്രധാന മന്ത്രിയായിരുന്ന മാര്‍ഗരറ്റ് താച്ചര് മുതല് ഇന്‍ഡ്യയുടെ എക്കാലത്തെയും അഭിമാനമായ ഇന്ദിരാഗാന്ധിയില് തുടങ്ങി, വര്‍ത്തമാനകാലത്തില്, ആദിവാസി ഗോത്ര മഹാസഭയുടെ, പണ്ട് നാം പടിപ്പുരക്കു പുറത്തുനിര്‍ത്തി സംസാരിക്കാനിഷ്ടപ്പെട്ടിരുന്ന ഒരു വര്‍ഗ്ഗത്തിന്റെ അവകാശങ്ങള്‍ക്കു വേണ്ടി ധീരധീരം പോരാടുന്ന സി.കെ.ജാനു വരെയുള്ള സ്ത്രീകളുടെ നീണ്ട നിരയെ ആരാധനയോടും, അഭിമാനത്തോടും കൂടെയല്ലാതെ എങ്ങനെ നോക്കിക്കാണും.\nഎന്നാല് സര്‍വ്വത്ര അവഗണിക്കപ്പെടുന്നു സ്ത്രീകള്, ക്രൂശിക്കപ്പെടുന്ന സ്ത്രീത്വം. അവള്‍ക്കുവേണ്ടി വാദിക്കുകയും, എഴുതുകയും അവളെ സംരക്ഷിക്കുകയും ചെയ്യുന്നവരെ മറന്നുകൊണ്ടല്ല ഈ എഴുത്ത്.\nമറുവശം അവളോ? എത്ര സ്ത്രീപക്ഷവാദിയാണെങ്കിലും ഉള്ളിന്റെ ഉള്ളില് പുരുഷമേധാവിത്വവും, അവനോടുള്ള വിധേയത്വവും, നൂറ്റാണ്ടുകളുടെ ആയുസ്സെത്തിയ ആല്‍മരത്തിന്റെ പ്രൗഡ്ഡിയോടെ വേരുറച്ചു വിലസുകയാണ്. സ്ത്രീയെ സ്വാധീനിക്കുന്ന ശക്തികള് അവള് ജനിക്കുന്നതിനു മുന്‍പ് രക്തത്തില് വേരോടിത്തുടങ്ങുന്നു. അവ മുത്തച്‌ഛന്, അച്‌ഛന്, സഹോദരന്, കാമുകന്, ഭര്‍ത്താവ്, മകന് എന്നീ പേരുകളില് അവളെ വേട്ടയാടുന്നു.\nദന്തരോഗവുമായി ആശുപത്രിയില് എത്തിയ അവള് പുരുഷ ഡോക്ടറെ കാണുന്നു. തുണിക്കടയില് സെയില്‍സ്‌മാനെ തിരയുന്നു, വക്കീലാഫീസില് പുരുഷ വക്കീലും, പുരുഷബോസുമാരും, എന്തിനേറെ, ഒരു രഹസ്യം പങ്കുവെക്കണമെങ്കില് കൂടി, ഹൃദയത്തോട് ഏറ്റം ചേര്‍ന്നു നില്‍ക്കുന്ന ഒരു സ്ത്രീയെ തഴഞ്ഞു പുരുഷനെ തിരഞ്ഞെടുക്കുവാനുള്ള വ്യഗ്രത. അങ്ങനെ സര്‍വ്വത്ര പുരുഷമയമായിത്തീരുന്നു അവളുടെ ജീവിതം.\nഒരു അനുഭവം ഇവിടെ കുറിക്കുകയാണു.ആദ്യപ്രസവത്തിനു ഹോസ്പിറ്റലില് അഡ്മിറ്റ് ചെയ്ത ദിവസം. കന്നിപ്രസവത്തിന്റെ സര്‍വ്വ ആകുലതകളുമായി അച്‌ഛന്,അമ്മ, ഭര്‍ത്താവ് സഹോദരന്, എന്നിവരെല്ലാം റിസപ്ഷനില് കാത്തുനില്‍ക്കുന്നു. ഒരു ദിനം നീണ്ട കഠിനനോവിനൊടുവില് ലേബര്‍റൂമിലേക്ക് കൊണ്ടുപോകുന്ന നേരമായി. അമ്മയോ, ഭര്‍ത്താവോ ആരെങ്കിലും ഒരാള് ലേബര് റൂമില് നില്‍ക്കാനുള്ള അനുമതി ഹോസ്പിറ്റല് അധികൃതര് തരുന്നതിനും എത്രയോ മുന്‍പു തന്നെ കൂടെ നില്‍ക്കാനുള്ള അമ്മയുടെ തീരുമാനം വളരെ വൈകിയാണു ഞാനറിഞ്ഞത്\nഎന്നാല് എനിക്കോ? ഒരു നിമിഷം പോലും ആലോചിക്കേണ്ടിവന്നില്ല ഒരു തീരുമാനമെടുക്കാന്. ഭര്‍ത്താവിനെ മതിയെന്നുപറഞ്ഞ്, വലിയ വയറും താങ്ങി അദ്ദേഹത്തിന്റെ കയ്യില് പിടിച്ച് വീല്‍ചെയറില് ലേബര് റൂമിലേക്കു പോയി. പിന്നെയും മക്കള് പിറന്നപ്പോള് അദ്ദേഹം തന്നെ മതിയെന്നു പറഞ്ഞ് കൂടെനിര്‍ത്തി.\nപില്‍ക്കാലത്ത് ഞാന് ഉള്ളുപിടഞ്ഞ് സങ്കടപ്പെട്ടിട്ടുണ്ട്. ഇരിക്കപ്പൊറുതിയില്ലാതെ, നെഞ്ചിലാളുന്ന തീയുമായി കണ്ണീരു മൂടിയ കണ്ണുകളുമായി പ്രാര്‍ത്ഥനാ മന്ത്രങ്ങളുരുവിട്ട് ലേബര്‍റൂമിനു പുറത്തുനിന്ന അമ്മയെ എത്രപെട്ടന്നാണു ഞാന് നിരാകരിച്ചത്.\nസത്യത്തില് പുരുഷന്റെ ആശ്രിതയല്ലാതെ എന്താണു ഞാന്? എന്നാണു ഈ ആശ്രിതമനോഭാവത്തില് നിന്ന് രക്ഷ നേടാന് കഴിയുന്നത്? ഒരു ശരാശരി സ്ത്രീയില് നിന്നു എത്രയോ താഴെയാണു ഞാന്. പടര്‍ന്നുകയറാന് പാകത്തിനു വൃക്ഷങ്ങളുടെ ചുവട്ടില് വീണു കിളിര്‍ക്കാന് ഇഷ്ടപ്പെടുന്നവള്. എന്നിലെ സ്ത്രീത്വം സടകുടഞ്ഞെഴുന്നേല്‍ക്കുന്ന ഒരു നാളെയും കാത്തിരിക്കുന്നു ഞാന്.\nPosted by ദേവസേന 21 comments:\nPosted by ദേവസേന 16 comments:\n15 വര്‍ഷങ്ങള്‍ക്കിടെ ഒരു ദിവസം,\nവെളുപ്പിനു ഉണരണം. 6.45-നു പെണ്മക്കള്‍ക്കുള്ള സ്കൂള്‍ബസ്സെത്തും. 8.45-നു പോകേണ്ട മകനെ തയ്യാറാക്കി നിര്‍ത്തണം. അദ്ദേഹത്തിനും എനിക്കും 8 മണിക്കു ഓഫീസുകളില് എത്തിപ്പെടണം.\nജോലിസ്ഥലത്തു വന്നുകഴിഞ്ഞാലും മകനെ വിളിച്ചോര്‍മ്മിപ്പിക്കണം ' ഇറങ്ങാറായി, പാലുകുടിക്കണേ, ടിഫിന് ബോക്സ് വെക്കണേ, സ്വിച്ചുകള് എല്ലാം ഓഫ് ആണോന്നു നോക്കണേ. കതകു പൂട്ടാന് മറക്കല്ലേ (ദിവസവും ഇതെല്ലാം സ്ഥിരമായി കേട്ടു കേട്ട് അവനു ഭ്രാന്തായിത്തുടങ്ങിയിട്ടുണ്ടു.)\nകിതച്ചു തളര്‍ന്നു നില്‍ക്കുന്ന തീവണ്ടിയെപ്പ്പ്പോലെ ഓഫീസുകസേരയിലേക്കു വീഴുമ്പോള് ഒരു തിരയടങ്ങുകയാണു. അങ്ങനെയൊരു നേരത്താണു അദ്ദേഹത്തിന്റെ ഫോണ് വരുന്നത്. ഒച്ച താഴ്ത്തി ഏറ്റവും ഉദ്വേഗഭരിതമായി ചോദിക്കുന്നു 'നീ അവളുടെ മേശവലിപ്പുകള് പരിശോധിക്കാറുണ്ടോ? ഒരു ബുക്കില് നിറയെ ഏതോ ചെക്കന്റെ ഫോട്ടോകളാണു". മുഖവുരുവില്ലാതെ കുറെ വാക്കുകള് പറഞ്ഞ് അദ്ദേഹം ഫോണ് ആഞ്ഞുവെച്ചു.\nനെഞ്ചിനുള്ളില് എന്തൊക്കെയോ പൊട്ടിച്ചിതറി.\n15 വയസായ മകള്, അവളുടെ മേശവലിപ്പ്, ചെക്കന്റെ ഫോട്ട്ടോകള്. എന്തൊക്കെയാണു ഞാന് കേട്ടത്? കാത്ത് കാത്തിരുന്ന്, പ്രാര്‍ത്ഥിച്ചു കൊതിച്ചുണ്ടായ എന്റെ മകള്. ഒന്‍പതാം മാസത്തിലെ സ്കാനിംഗിലാണു അവളെ ആദ്യം കാണുന്നത്. കൂനിക്കുത്തി എനിക്കിവിടെ സുഖമാണു എന്ന മട്ടിലെ കിടപ്പ്. എന്നിട്ട് അമ്മയുടെ ജന്മനക്ഷത്രത്തില് തന്നെ വന്നു വീണവള്. അവള് വന്നുപിറന്ന ദിനത്തിന്റെ പരമാനന്ദത്തെ പറ്റി എങ്ങനെപറയും? അതു വര്‍ണ്ണനാധീതമാണു. ആ രാത്രി മുഴുവന് കരഞ്ഞു, സന്തോഷം കൊണ്ട്. ദൈവത്തോടുള്ള നന്ദികൊണ്ട് മനസു പിടഞ്ഞു. ഈ സ്നേഹമെല്ലാം എവിടെ കുഴിച്ചിട്ടിരുന്നുവെന്ന് ഞാന് എന്നെത്തന്നെ നോക്കി അത്ഭുതപ്പെട്ടു. ഓരോ ദിവസങ്ങള്, ഓരോ പിറന്നാളുകള്. അവള്‍ക്കു താഴെ രണ്ടുപേര് വന്നു ചേര്‍ന്നിട്ടും, കടിഞ്ഞൂല്‍ക്കനിയെന്ന മുന്‍ഗണന ആദ്യമായി അമ്മേ-യെന്നു വിളിച്ചവള്‍ക്കായിരുന്നു. വളര്‍ന്നുവരുന്നതനുസരിച്ച്, പ്രായത്തിനു പാകമാകുന്ന രീതിയില് ഉപദേശങ്ങള് കൊടുത്തിട്ടുണ്ട്. കുടുംബത്തില് അമ്മ കഴിഞ്ഞാലുള്ള സ്ഥാനമാനങ്ങള് അവള്‍ക്കാണന്ന ബഹുമതിയും, ഉത്തരവാദിത്വങ്ങളും നല്‍കിയിട്ടുണ്ട്. എന്തു തെറ്റു ചെയ്താലും നുണ പറയരുതെന്ന് ചെറുതിലേ ശീലിപ്പിച്ചിട്ടുണ്ട്. എന്തെങ്കിലുമൊക്കെ കാട്ടിക്കൂട്ടിയാലും ഓടിവന്ന് നെഞ്ചിലേക്കു വീണു കള്ളച്ചിരി ചിരിച്ചും, കുമ്പസാരക്കൂട്ടിലെന്നപോലെ കരഞ്ഞും, ഇത്തിരിപ്പോന്ന അന്യായങ്ങളെപറ്റി പരിതപിക്കാറുണ്ട്.\nവളന്നുവരുന്നതനുസരിച്ചു കിട്ടുന്ന സ്വാതന്ത്ര്യമൊന്നും പോര എന്നപരാതി നിരന്തരമുണ്ട്. കിടക്കയുടെ ചുറ്റും ചുവരുകളില് " I rock, 'break the rules' , "dont judge me, if you dont know me" എന്നിങ്ങനെയുള്ള മുദ്രാവാക്യങ്ങള് എഴുതിയിട്ട് നയം വ്യക്തമാക്കുന്നുണ്ട്. വീട്ടില് ഇടക്കിടെ പുതിയ ഭരണപരിഷ്ക്കാരങ്ങള് നടപ്പാക്കുന്ന അഛനെ ഹിറ്റ്‌ലര് എന്നു രഹസ്യമായി വിളിച്ചു പരിഹസിക്കാറുണ്ട്.\nസ്കൂള്‍നിയമങ്ങളിലും ലവലേശം തൃപ്തയല്ല. നിയമങ്ങള്‍ക്കെതിരെ എപ്പോഴും മുഖം ചുവപ്പിക്കുന്നു. ക്ലാസില് നേരെ ചൊവ്വെ പഠിപ്പിക്കാതെ ട്യൂഷനിലേക്ക് കുട്ടികളെ വലിച്ചിഴക്കുന്നുവെന്ന ടീച്ചര്‍മാരുടെ അത്യാഗ്രത്തിനെതിരെ പ്രതിഷേധമുണ്ട്. മിക്സഡ് ക്ലാസുകള് അല്ലെങ്കിലും പ്രാക്റ്റികലിക്കല്-നു അവരുടെ ബ്ലോക്കിലെത്തുന്ന ചെക്കന്മാരെ ജനാല വിടവിലൂടെ നോക്കിക്കാണാറുണ്ടന്ന രഹസ്യം പറഞ്ഞു. ടീച്ചര് പറയുന്ന വിഡ്ഡിത്തമാശകള്‍ക്കു മുന്നില് വരാത്ത ചിരി ചിരിച്ച് കവിളുകള് വേദനിക്കുന്നുവെന്നും, ചിരിച്ചില്ലേല് മാര്‍ക്ക് വെട്ടിക്കുറച്ചാലോയെന്നും, ആശങ്കപ്പെട്ടു. 8-ാ‍ം നിലയുടെ ബാല്‍ക്കണിയില് നിന്നു നോക്കിയാല് താഴെനില്‍ക്കുന്ന ചെക്കന്മാരെകാണാന്‍പാകത്തിനു കണ്ണടയുടെപവ്വര് കൂട്ടേണ്ടിവരുമെന്ന് അല്‍പ്പം കാര്യമായിത്തന്നെ പറഞ്ഞു.\nപ്രണയത്തെക്കുറിച്ചുള്ള കാഴ്ചപ്പാടുകളെ പറ്റി തിരക്കിയറിഞ്ഞിട്ടുണ്ട്. ഹൃദയത്തിനു നാലു അറകളുണ്ടെന്നും, നാലുപേരെ വരെ ഒരുമിച്ചു താമസിപ്പിക്കാമെന്നും, പ്രേമിക്കുന്നതൊന്നും ഇപ്പോഴത്തെ ട്രെന്‍ഡ് അല്ല അമ്മേ എന്നും, പരസ്പരവിരുദ്ധമായിപ്പറഞ്ഞ് എന്നെ അന്ധാളിപ്പിച്ചു. ഓഫീസിലേക്കു വിളിച്ച് എനിക്കു ബോറടിക്കുന്നു നമ്മുക്കു സംസാരിക്കാം അമ്മേ എന്നു അവളും, മതി പഠിച്ചത്, നമ്മുക്കു പരദൂഷണം പറയാമെന്നു ഞാനും പരസ്പ്പരം ശല്യപ്പെടുത്താറുണ്ടു.(ആ ശല്യം സുഖകരമായ ഒരേര്‍പ്പാടാണു). ഒഴിവുവേളകളില് ഒന്നുചുറ്റാന് പോവാം എന്നതിനു പകരം 'നമ്മുക്കു വായിനോക്കാന് പോകാമമ്മേയെന്നു' വളരെ സത്യസന്ധമായി ആവശ്യപ്പെടാറുണ്ട്.\nഅമ്മയുടെ പഴഞ്ചന് സ്റ്റെയിലുകള്‍ക്കെതിരെ പ്രതികരിച്ച് അപ്-ഡേറ്റ് ചെയ്യിക്കാന് പാഴ്ശ്രമം നടത്തി തോറ്റുപോയിട്ടുണ്ട്. പേരെന്റ്-ടീച്ചര് മീറ്റിങ്ങുകള്‍ക്കെത്തുമ്പോള് സ്കൂളിന്റെ തൂണുകളും, തുരുമ്പുകളും കാണിച്ചു അമ്മയുടെ കൈപിടിച്ചു ഓടിനടക്കുന്നവളാണു. ബ്രേക്‌ക്‍ഫസ്റ്റ് കഴിക്കുന്നതിവിടെ, ലെഷര് ടൈമിലിരിക്കുന്നതിവിടെ, വിരോധമുള്ള ചെക്കന്മാരുടെ ഇരട്ടപ്പേരുകള് എഴുതിയിടുന്ന തൂണുകളിത്, പറഞ്ഞു തീരാത്ത വിശേഷങ്ങള്. റിസല്‍റ്റ് വാങ്ങാനുള്ള പരിഭ്രാന്തിക്കിടയിലും, ദൂരെ നിന്നൊരു ചെക്കനെ ചൂണ്ടി ' ഇത്ര സുന്ദരനായൊരുത്തന് എന്റെ സ്കൂളിലുണ്ടായിരുന്നതു ഇത്രനാളും ഞാനെങ്ങനെ അറിയാതെപോയമ്മേ എന്നു ഏറ്റം നിഷ്കളങ്കമായിപറഞ്ഞ് അന്തം വിട്ടുപോയവള്. മല്‍സരങ്ങളില് പങ്കെടുത്ത് സമ്മാനങ്ങള് വാരിക്കൂട്ടി അമ്മയെ പരമാവധി സന്തോഷിപ്പിക്കുന്നവള്. ടീച്ചര്‍മ്മാരുടെ വാല്‍സല്യ ശിഷ്യ. ഒരു മിടുക്കിക്കുട്ടിയല്ലന്ന് ആരെക്കൊണ്ടും പറയിച്ചിട്ടില്ല. സ്കൂളില് മറ്റ് കുട്ടികളോട് ചില ഗുണ്ടായിസങ്ങള് നടത്തുന്നുവെന്ന് അവളുടെ അനിയത്തി വീട്ടില് റിപ്പോര്‍ട്ട് ചെയ്തിട്ടുണ്ട്.എന്തൊക്കെപ്പറഞ്ഞാലും പ്രവൃത്തികളിലെ സുതാര്യത കൊണ്ടെന്റെ മനംകവരുന്നവള്.\nഏതായാലും അവള് അമ്മയെപ്പോലെയല്ല. ആരുടെ മുഖത്തുനോക്കിയും കാര്യം പറയാന് സാമര്‍ത്ഥ്യമുണ്ട്. വാക്കുകള്‍ക്കും നോട്ടങ്ങള്‍ക്കും മൂര്‍ച്ചയുണ്ട്. കാപട്യങ്ങളെ തിരിച്ചറിയാന് കഴിയുന്നുണ്ട്. എന്നിരുന്നാലും, എത്ര വിശ്വാസമുണ്ടായിരുന്നിട്ടും, അതിലേറെ വാല്‍സല്യമുണ്ടായിട്ടും അമ്മക്കണ്ണുകള് എന്ന റഡാര് അവളെ ചുറ്റിക്കറങ്ങുന്നത് ഒരു ശീലമാക്കിയിരുന്നു. കാരണം പരമമായ സ്ത്രീഭാവം മാതൃത്വം തന്നെയാണു.\n15 വര്‍ഷങ്ങളിലെ എന്റെ സ്വകാര്യമായ അഹങ്കാരത്തിന്റെ മേലേക്കാണു വാള് വീണത്. മക്കളുടെ ഹൃദയം അമ്മമാരുടെ കയ്യിലാണെന്ന പൊങ്ങച്ചബലൂണ് ആണു പൊട്ടിപ്പോയത്. 15 വയസുള്ള മകള്‍ക്കൊരു പ്രേമലേഖനം കിട്ടിയാലോ, പാഠപുസ്തകത്തില് നിന്ന് ചെക്കന്റെ ഫോട്ടോ കിട്ടിയാലോ ഞെട്ടിത്തെറിച്ച് ബോധം കെട്ടുപോകേണ്ട കാര്യമില്ല. സംഭവിക്കാന് സാദ്ധ്യതയുള്ള കാര്യങ്ങളാണു. പക്ഷെ എന്റെ മകള്; 15 വര്‍ഷങ്ങളിലെവിടെയെങ്കിലും വെച്ചു ഞങ്ങള് തമ്മിലകന്നുവോ? എന്തുകൊണ്ടാണു ഞാനിതൊന്നുമറിയാതെ പോയത്? ആരെങ്കിലുമായവള് തല്ലുകൂടിയാല്, സ്കൂളില് വെച്ചെങ്ങാന് കരഞ്ഞാല്, ഉള്ളിലൊരു കരടു വീണാല് മുഖത്തുനിന്നു വായിച്ചെടുക്കാം. അവളുടെ ഹൃദയമറിയാന് മേശവലിപ്പുകളും, പുസ്തങ്ങളും പരിശോധിക്കേണ്ടിവരുന്ന ഒരു അമ്മയിലേക്ക് ഞാന് തരംതാഴേണ്ടിയിരുന്നുവോ?\nഎന്തോരു ആത്മനിന്ദ. പരിചയ വലയത്തിലുള്ള ചെക്കന്മാരുടെയെല്ലാം മുഖങ്ങള് മനസില് തെളിഞ്ഞുവന്നു. അക്കൂട്ടത്തില് ആരാണു? ആരാണത്? ഉച്ചക്കെ ബ്രേക്കില് വീട്ടില് എത്തി, മകള് എത്തിയിട്ടില്ല. അദ്ദേഹം പിടിച്ചെടുത്ത നോട്ടുബുക്ക് നിവര്‍ത്തിപ്പിടിച്ച് ഒട്ടിച്ചു വെച്ചിരുന്ന നിരവധി ഫോട്ടോകളിലേക്ക് ചൂണ്ടി പഴയ നാട്ടുരാജാക്കന്മാരെ അനുസ്മരിപ്പിക്കുന്ന ക്രൂരമായ മുഖഭാവത്തോടെ ചോദിച്ചു\n'ആരാണിവന്?' പിന്നെയും പിന്നെയും എല്ലാ ഫോട്ടോകളും ഞാന് മാറിമാറി നോക്കി. എല്ലാം ഒരുത്തന്റെ തന്നെ. എനിക്കു പെട്ടന്നു ഭ്രാന്തു വന്നു. ഭര്‍ത്താവല്ലാതെ വേറാരെങ്കിലുമായിരുന്നു ആ സ്ഥാനത്തെങ്കില് എന്തെങ്കിലും ചെയ്തു പോയേനെ. കാരണം, ആ ഫോട്ടോ അവളുടെ പ്രിയപ്പെട്ട ഹിന്ദി സിനിമാ നടന് ജോണ് ഏബ്രഹാമിന്റെയായിരുന്നു.\nനസീറിന്റെയും വിനോദ് ഖന്നയുടെയും കാലത്തു കഴിയുന്ന അദ്ദേഹത്തോടു ഞാന് ക്ഷമിക്കുന്നു. ശ്വാസം നിലച്ചു ജീവിച്ച ആ നാലഞ്ചു മണിക്കൂറുകളെയും ഞാന് മറക്കുന്നു.\nPosted by ദേവസേന 19 comments:\nLabels: ജോണ് എബ്രാഹം\nസദാചാര ഭ്രംശത്തിന്റെ ബാക്കിപത്രങ്ങള്.\nഏതൊക്കെ അനിശ്ചിതത്വതിലേക്കാണു സ്ത്രീജന്മങ്ങള് എടുത്തെറിയപ്പെടേണ്ടി വരുന്നത്? നടപ്പാതകളെന്നു വൃഥാ ആഹ്ലാദിച്ച് എല്ലാം മറന്ന് നടന്നുപോകുന്ന വഴികളില്, കഴുത്തോളം മുക്കിക്കളയുന്ന ചതുപ്പുനിലങ്ങളുടെ വ്യാളീമുഖങ്ങള് അവളെ കാത്തിരിക്കുന്ന ദുര്‍വിധി അവളറിയാതിരിക്കുന്ന നിസഹായവസ്ഥ. പുരുഷനു അവളെ എന്തും ചെയ്യാം. ഒരു ജീവിത സഖിയെ ആവശ്യമെന്നു തോന്നുമ്പോള് ഒരുവളെ വരിച്ച് സ്വന്തമാക്കുകയും മതിയെന്നു വരുമ്പോള് തലയില് വീണ കരിയില തട്ടിക്കളയുന്ന ലാഘവത്തോടെ യാതൊരു കുറ്റബോധവുമില്ലാതെ കുടഞ്ഞുകളയുകയുമാവാം.\nവര്‍ഷങ്ങള്‍ക്ക് മുന്‍പ്, വീടിനോട് ചേര്‍ന്ന് മുത്തഛന്റെ സ്വന്തമായുള്ള കുറെ കടകള് പലവിധമായ വ്യപാരങ്ങള്‍ക്കായി വാടകക്കു കൊടുത്തിരുന്നു. കടനിരകളുടെ ഒടുവിലായുള്ളതില് ഒരുകൂട്ടര് ഹോട്ടല് നടത്തിയിരുന്നു. ഈ കൂട്ടര്‍ക്ക് രണ്ടു മുറികളും, അടുക്കളയും, കിണറും, പിറകില് മുറ്റവുമായി അത്യാവശ്യം സൗകര്യങ്ങളും കൊടുത്തിരുന്നു. ഞങ്ങളുടെ വീടിന്റെ പിറകിലെ മുറ്റം കഴിഞ്ഞുള്ള തൊടി അവരുടെ മുറ്റവുമായി ചേര്‍ന്നു കിടന്നു. അഛനും അമ്മയും എട്ടു മക്കളും അടങ്ങുന്ന കുടുംബം.\nഒരു മകന് ജോലി സംബന്ധമായി ദൂരെ എവിടെയോ ആണു. രണ്ട് പെണ്‍മക്കള് വിവാഹിതരായി പോയിരുന്നു. ബാക്കിയുള്ള അഞ്ചുകുട്ടികളും, മാതാപിതാക്കളും ആ കുടുസുമുറികളില് ജീവിതം കരുപിടിപ്പിക്കുകയാണു. 20, 18, 16, 10,6ഏതാണ്ടീ ക്രമത്തിലായിരുന്നു കുട്ടികളുടെ പ്രായം. തീയും പുകയും ഒടുങ്ങാത്ത കറുത്തമുറികളില് ആ കുട്ടികള് അരിയാട്ടുകയും, പലഹാരങ്ങള് ഉണ്ടാക്കുകയും, കൂടെ പഠിക്കുകയും ചെയ്തിരുന്നു. മനം മടുപ്പിക്കുന്ന കരിനിറഞ്ഞ അന്തരീക്ഷത്തിലും പെണ്‍കുട്ടികളുടെ സൗന്ദര്യം അടിക്കടി ജ്വലിച്ചുവന്നു. അതിസുന്ദരികളായിരുന്നവര്. ആദ്യനാളുകളില് ദൂരെ നിന്നു ചിരിക്കുവാന് മാത്രം അമ്മ എനിക്കു അനുവാദം തന്നിരുന്നുള്ളു.\nഎന്നാല് ക്രമേണ ഞാന് അവരുമായി ചങ്ങാത്തം സ്ഥാപിക്കുകയും ഇളയകുട്ടികളുമായി "സാറ്റ്"കളി പതിവാക്കുകയും ചെയ്തു. അവരുടെ അഛന്റെ പേരു ഭാനു എന്നായിരുന്നതിനാല്, ഞാന് അയാളെ ഭാനുവഛന് എന്ന് സംബോധന ചെയ്തു. അവരുടെ അമ്മ അധികമാരോടും സംസാരിക്കാറില്ല. കാര്യമായ പണികളും ചെയ്തിരുന്നില്ല. ഏതോ അഗാധമായ ദുഖത്തില് ചിന്താകുലയായതുപോലെ എപ്പോഴും കാണപ്പെട്ടു.\nകുറെനാള് കഴിഞ്ഞപ്പോള് കുട്ടികളുടെ പട്ടാളക്കാരനായ ചിറ്റപ്പന് അവിടെയെത്തി.വളരെ വിചിത്രമായ കാര്യങ്ങളാണു പിന്നീടവിടെ നടന്നതു. ചിറ്റപ്പനും ആ അമ്മയും ഭാര്യാഭര്‍ത്താക്കന്മാരെപ്പോലെ നടക്കുന്നു. കുളിമുറി എന്നുപറയാവുന്ന ഒന്നില്(കുളിക്കുന്നയാളിന്റെ തോള് മുതല് മുകളിലേക്കുള്ള ഭാഗം വെളിവാകുമായിരുന്നു) ചിറ്റപ്പന് ഇവര്‍ക്കു വെള്ളം കോരികൊടുക്കുകയും, പുറം തേച്ചുകൊടുക്കുകയും ചെയ്യുന്നതു കണ്ടു എന്റെ അമ്മയും ഞങ്ങളുടെ അടുക്കളപണിക്കാരിയും കുശുകുശുപ്പുകള് ഉയര്‍ത്തി. ചില ദിവസങ്ങള്‍ക്കുശേഷം ചിറ്റപ്പന് മടങ്ങിപ്പോവുകയും ചെയ്തു.\nപിന്നീടെന്നോ ആ സ്ത്രീ എന്റെ അമ്മയോടു മനസു തുറന്നതോടെയാണു രഹസ്യങ്ങളുടെ ചുരുളഴിയുന്നത്. ഭാനുവഛന് ഇവരെ വിവാഹം ചെയ്തു ആറുകുട്ടികളുണ്ടായിക്കഴിഞ്ഞൊരുനാള്, ഈ കുടുംബത്തെ അനാഥമാക്കി എങ്ങോട്ടോ പോയിക്കളഞ്ഞു. കര്‍മ്മദോഷങ്ങളുടെ പരമ്പര താണ്ഡവമാടിയ ഒരുവേള ചിറ്റപ്പന് സ്വന്തം ജീവിതം തന്നെ ജ്യേഷ്ഠകുടുംബത്തിനു തീറെഴുതികൊടുക്കുകയും ജ്യേഷ്ഠത്തിയമ്മയെ ഭാര്യയാക്കുകയും ആ ബന്ധത്തില് രണ്ടു കുട്ടികള് ജനിക്കുകയും ചെയ്തു. കാലങ്ങള്‍ക്കുശേഷമൊരു ത്രിസന്ധ്യയില് ഭാനുവഛന് തിരികെ വരികയും, അയാളെയും തിരസ്കരിക്കനാകാതെ സ്വീകരിക്കുകയും, പിന്നീടു അവര് രണ്ടുപേര്‍ക്കും ഭാര്യയായി തീരുകയും ചെയ്തു.\nഈ സ്ത്രീയെ ഭാനുവഛന് വിവാഹം ചെയ്ത കാലത്ത് ചിറ്റപ്പന് ട്രൗസറിട്ടു സ്കൂളില് പോയിരുന്ന വെറുമൊരു ചെക്കനായിരുന്നുവെന്നും വാല്‍കഷണമായി അവര്‍കൂട്ടിച്ചേര്‍ത്തു. കഥ തീര്‍ത്തു തികഞ്ഞ നിസംഗതയോടെ, നീണ്ടൊരു നിശ്വാസത്തോടെ\nഅവര് പോയി കഴിഞ്ഞു രണ്ടു ദിവസത്തേക്ക് എന്റെ അമ്മ എന്തിനാണു നനഞ്ഞ കണ്ണുകളുമായി നിശബ്ദയായി നടന്നതു? എന്നെ സംബന്ധിച്ചടത്തോളം ഒരു സിനിമകഥയുടെ ഉദ്വേഗജനകമായ ക്ലൈമാക്സ് കേട്ടുകഴിഞ്ഞതുപോലെയായിരുന്നു. ഗൗരവമുള്‍ക്കൊള്ളനെനിക്കു കഴിഞ്ഞില്ല. ഞാനന്നു വെറും ബാലികയാണു.\nഎന്നാല് ചില നാളായി എന്റെ ഏകാന്ത വേളകളില് ഈ സ്ത്രീയെക്കുറിച്ചുള്ള ഓര്‍മ്മ വല്ലാതെ അലട്ടുന്നു. എന്തിനാണു എന്റെ സ്വസ്ഥത അവരിങ്ങനെ സശിപ്പിക്കുന്നതു? ദാമ്പത്യത്തിന്റെ ക്ഷണികതയെക്കുറിച്ചു നിരന്തരം ഓര്‍മ്മപ്പെടുത്തുന്നത്? ഞാനിപ്പോള് ഭാര്യയായതുകൊണ്ടാണോ? അമ്മായായതുകൊണ്ടാണോ? സ്വന്തം മകനെപ്പോലെ കരുതിയിരുന്ന അനുജനെ ഭര്‍ത്താവാക്കേണ്ടിവന്ന അവരുടെ ദുര്യോഗം. നാട്ടുകാരുടെയും വീട്ടുകരുടെയും 'എന്തുകൊണ്ടാണു ആറുകുഞ്ഞുങ്ങളെക്കൊന്നു ആത്മഹത്യ ചെയ്യാത്തതെന്ന മൗനാക്രോശങ്ങളുടെയും, കൂര്‍ത്ത നോട്ടങ്ങളുടെയും മുന്നില് കുഞ്ഞുങ്ങളെ മാറോടു ചേര്‍ത്ത് വിങ്ങിക്കരഞ്ഞ് ജീവിക്കാനാശിച്ചു പോയ പാവം സ്ത്രീ. മറ്റൊരു സതീദേവിയെ നഷ്ടപ്പെട്ടുപോയതില് ആകുലപ്പെടുന്ന സമൂഹത്തിന്റെ മുന്നില് സദാചാരമെന്ന വിഡ്ഡി വേഷമഴിച്ചുവെച്ച ആ സ്ത്രീയിപ്പ്പ്പോള് എവിടെയണവോ?\nഎന്താണീ സദാചാരമെന്നാലോചിച്ച് എനിക്ക് തലപുകയാറുണ്ട്,സ്ത്രീകള്‍ക്കുമാത്രമായി സമൂഹം കല്‍പ്പിച്ച് തന്നിരിക്കുന്നതും, പുരുഷജാതിയെ മനപ്പൂര്‍വം ഒഴിവാക്കിയിരിക്കുന്നതുമായ തത്വസംഹിതക്കെതിരെ ആരു / എങ്ങനെ പ്രതികരിക്കാന്? പുരുഷവേശ്യകള്‍ക്കും, പുരുഷകന്യകമാര്‍ക്കുമുള്ള പുല്ലിംഗങ്ങള് പ്രായോഗികപ്രയോഗങ്ങളില് വിട്ടുപോയിരിക്കുന്നു.പ്രഭാതത്തില് കോളജിലേക്ക് പുറപ്പെടുന്ന കന്യകയായ പെണ്‍കുട്ടി കൂടെകൊണ്ടുപോകുന്ന കന്യാകാത്വം തിരികെകൊണ്ടുവരുമെന്നതിനെന്താണുറപ്പ്?\nജോലിസ്ഥലത്തേക്കൊ, ചന്തയിലേക്കൊ പോകുന്ന ഭര്‍ത്തൃമതിക്കും പാതിവൃത്യം ഭദ്രമായി തിരികെകൊണ്ടുവരാമെന്നതിനും ഗ്യാരന്റിയില്ല. ഏതുസമയവും കൊഴിഞ്ഞുപോകാവുന്ന, പരസഹായമില്ലാതെ നിലനിര്‍ത്താനാവാത്ത മിഥ്യയാണു കന്യാകാത്വവും, പാതിവൃത്യവും സമൂഹം കല്‍പ്പിച്ചിരിക്കുന്ന സദാചാരവും. പട്ടാപ്പകല്‍പോലും അമ്മയെന്നോ,പെങ്ങളെന്നോ, മകളെന്നോ ഓര്‍ക്കാന് മിനക്കെടാത്ത മുഖമൂടിയണിഞ്ഞ പുണ്യാളന്മര്‍ക്കു മുന്നില് എന്തു സദാചാരം? ഈപ്പറഞ്ഞതൊക്കെയാണു സദാചാരമണെങ്കില് ഇതു വെറും സങ്കല്‍പ്പമാണു. നമ്മില് ചിലര്‍ക്കെങ്കിലും.\nPosted by ദേവസേന 11 comments:\nPosted by ദേവസേന 36 comments:\nPosted by ദേവസേന 47 comments:


"ഈ ചിത്രം പങ്കുവെയ്ക്കാതിരിക്കാന് കഴിയില്ല.. വീട്ടിലെ സീനിയറിന്റെ വലിയ ആരാധകനാണ്.. ജൂനിയര് ഡൂഡില് നിന്നും ചിലത് പഠിക്കാനുണ്ട്.." അടുക്കള ചിത്രം പങ്കുവെച്ച് ചാക്കോച്ചന്\n“ഈ ചിത്രം പങ്കുവെയ്ക്കാതിരിക്കാന് കഴിയില്ല.. വീട്ടിലെ സീനിയറിന്റെ വലിയ ആരാധകനാണ്.. ജൂനിയര് ഡൂഡില് നിന്നും ചിലത് പഠിക്കാനുണ്ട്..” അടുക്കള ചിത്രം പങ്കുവെച്ച് ചാക്കോച്ചന്\nFarsana Jaleel 28/07/2020\nദുല്‍ഖര് സല്‍മാന്റെ പിറന്നാള് ആഘോഷമാക്കിയിരിക്കുകയാണ് മലയാള സിനിമാ താരങ്ങളും ആരാധകരും. ഏവരുമായി നല്ല സൗഹൃദമുള്ള ദുല്‍ഖറിന് ഇന്ന് 34ാം പിറന്നാളാണ്. സിനിമാ ലോകത്ത് നിന്നും ദുല്‍ഖറിന് ആദ്യം തന്നെ പിറന്നാള് ആശംസകളുമായി എത്തിയത് പൃഥ്വിയും സുപ്രിയയുമാണ്. പിറന്നാള് ആശംസയ്ക്ക് പുറമെ ദുല്‍ഖറുമായുള്ള താരങ്ങളുടെ സൗഹൃദത്തിന്റെ ആഴമാണ് മനസ്സിലാകുന്നത്.\nഇപ്പോഴിതാ കുഞ്ചാക്കോ ബോബനും താരത്തിന് പിറന്നാള് ആശംസകളുമായി എത്തിയിരിക്കുകയാണ്. മോളിവുഡിലെ സൂപ്പര് കൂള് ഡൂഡിന് പിറന്നാള് ആശംസകള്. ഹാപ്പി ബെര്‍ത്ത് ഡേ ഡിക്യൂ ബോയ്. നിങ്ങളുടെ വീട്ടിലെ സീനിയറിന്റെ ഒരു വലിയ ആരാധകനാണ്. ജൂനിയര് ഡൂഡില് നിന്നും ചിലതൊക്കെ പഠിക്കാനുണ്ട്. പാചകം ചെയ്യുന്ന ദുല്‍ഖറിന്റെ ചിത്രം പങ്കുവെച്ച് കൊണ്ടായിരുന്നു ചാക്കോച്ചന്റെ പിറന്നാള് ആശംസ. ഈ മനോഹരമായ ചിത്രം പങ്കുവെയ്ക്കാതിരിക്കാന് കഴിയില്ല എന്ന് കുറിച്ച് കൊണ്ടായിരുന്നു കുഞ്ചാക്കോ ബോബന് പങ്കുവെച്ചത്.\nടൗണിലെ മികച്ച ബര്‍ഗര് ഷെഫിന് പിറന്നാള് ആശംസകള് എന്ന് കുറിച്ച് കൊണ്ട് ദുല്‍ഖറിനൊപ്പം കേക്ക് പങ്കുവെയ്ക്കുന്ന ചിത്രമാണ് പൃഥ്വിരാജ് ഫെയ്‌സ്ബുക്കില് പങ്കുവെച്ചത്. കഹാപ്പി ബെര്‍ത്ത് ഡേ ഡിക്യു, വരാനിരിക്കുന്ന വര്‍ഷം മികച്ചതാവട്ടെ.. ഒരുപാട് അവസരങ്ങള് ലഭിക്കട്ടെ എന്നാണ് സുപ്രിയ കുറിച്ചത്.\nതന്നെ കളിയാക്കുന്നതിലും ശല്യപ്പെടുത്തുന്നതിലും മിടുക്കനായ സഹോദരന് പിറന്നാള് ആശംസകള് എന്ന് കുറിച്ച് കൊണ്ട് ദുല്‍ഖറിനൊപ്പമുള്ള ചിത്രം പങ്കുവെച്ച് നസ്രിയയും രംഗത്തെത്തിയിരുന്നു. ഹാപ്പി ബര്‍ത്ത് ഡേ. താങ്കളാണ് മിടുക്കന്. എല്ലാത്തിലും. പാചകത്തിലും, രസിപ്പിക്കുന്നതിലും എന്നെ കളിയാക്കുന്നതിലും ശല്യപ്പെടുത്തുന്നതിലും എല്ലാം. കുഞ്ഞി വിളിക്കുമ്പോള് ഫോണ് എടുക്കുന്ന, മുമു വാവയുടെ ബെസ്റ്റ് പപ്പയായ, ഏറ്റവും നല്ല മകനായ, ഏറ്റവും നല്ല സഹോദരനായ, ഏറ്റവും നല്ല ഭര്‍ത്താവായ താങ്കള്‍ക്ക് ആശംസകള്. താങ്കള് മികച്ചത് മാത്രം അര്‍ഹിക്കുന്നു. ഇപ്രകാരമാണ് നസ്രിയ കുറിച്ചത്.\n‘ഇന്ത്യൻ സംസ്കാരത്തിന് ചേർന്നതല്ല’- ആമസോൺ പ്രൈം, നെറ്റ്ഫ്ലിക്സ് തുടങ്ങിയ സൈറ്റുകൾക്ക് നിയന്ത്രണം ഏർപ്പെടുത്താൻ ഒരുങ്ങി ബോംബെ ഹൈക്കോടതി….\nകൊടുക്കുന്ന കൈയിലേക്കേ പണം എത്തൂ അതാണ് മാജിക്ക് !!! ക്യാന്‍സര് ചികിത്സയ്ക്ക് മുബീനയ്ക്ക് സഹായവുമായി സുരേഷ്‌ഗോപി


ഏയര്‍ടെല്ലിന്‍റെ 4ജി ഫോണ്: പുതിയ വിശേഷങ്ങള്\nFirst Published Sep 14, 2017, 2:33 PM IST\nജിയോഫോണ് ഉയര്‍ത്തുന്ന ഭീഷണി നേരിടാന് കച്ചകെട്ടിയിരിക്കുകയാണ് ഏയര്‍ടെല്. ഇതിനായി പുതിയ 4ജി ഫോണിന്‍റെ പണിപ്പുരയിലാണ് ഏയര്‍ടെല്. വിവിധ ഫോണ് നിര്‍മ്മാതാക്കളുമായി ചേര്‍ന്ന് 2500-2700 രൂപ നിലവാരത്തിലുള്ള ഫോണ് ആണ് ഏയര്‍ടെല് നിര്‍മ്മിക്കുന്നത്. ഈയടുത്താണ് 1500 രൂപയ്ക്ക് പുതിയ ഫോണുമായി ജിയോ രംഗത്തെത്തിയത്. മൂന്നു വര്‍ഷം കഴിഞ്ഞ് ഫോണ് തിരിച്ചു കൊടുക്കുമ്പോള് ഈ തുകയും തിരിച്ചു നല്‍കും എന്നാണു ജിയോയുടെ വാഗ്ദാനം.\nഅതുകൊണ്ടുതന്നെ ഇതിനെ 'ഫ്രീ 4ജി ഫോണ്' എന്നാണ് ജിയോ വിശേഷിപ്പിച്ചത്. എന്നാല് കുറച്ചു കൂടി വില കൂടിയാലും കൂടുതല് സൗകര്യങ്ങള് നല്‍കി ഹാന്‍ഡ്‌സെറ്റ് ഇറക്കിയാല് ആളുകള് ഇരുകയ്യും നീട്ടി സ്വീകരിക്കും എന്ന പ്രതീക്ഷയിലാണ് എയര്‍ടെല് മുന്നോട്ടു പോകുന്നത്. ദീപാവലി സീസണില് മിക്കവാറും ഈ ഫോണ് അവതരിപ്പിക്കും എന്നാണ് എയര്‍ടെലുമായി ബന്ധപ്പെട്ട വൃത്തങ്ങളില് നിന്നും ലഭിക്കുന്ന വിവരം.\nകൂടെ മികച്ച വോയ്‌സ്, ഡാറ്റ പ്ലാനുകളും പ്രതീക്ഷിക്കാം. നാലിഞ്ച് ഡിസ്‌പ്ലേ, ഡ്യുവല് ക്യാമറ, വോള്‍ടി, 1ജിബി റാം, മികച്ച ബാറ്ററി ദൈര്‍ഘ്യം എന്നിവയൊക്കെയാണ് ഈ ഫോണിന്റെ സവിശേഷതകളായി പറയുന്നത്.ബുക്കിംഗ് എപ്പോള് ആരംഭിക്കുമെന്ന കാര്യം അറിവായിട്ടില്ല.\nLast Updated Oct 4, 2018, 4:46 PM IST


india south africa third twenty 20 match live updates - Malayalam MyKhel\n» ഇന്ത്യ vs ദക്ഷിണാഫ്രിക്ക മൂന്നാം ടി20: നാണംകെട്ട് ഇന്ത്യ, ദക്ഷിണാഫ്രിക്കയ്ക്കു തകര്‍പ്പന് ജയം\nUpdated: Sunday, September 22, 2019, 22:08 [IST]\nബെംഗളൂരു: ദക്ഷിണാഫ്രിക്കയ്‌ക്കെതിരേ സ്വന്തം നാട്ടില് ആദ്യമായി ടി20 പരമ്പര സ്വന്തമാക്കുകയെന്ന ഇന്ത്യ മോഹം പൊലിഞ്ഞു. മൂന്നാമത്തെയും അവസാനത്തെയും ടി20യില് ക്വിന്റണ് ഡികോക്ക് നയിച്ച ദക്ഷിണാഫ്രിക്കന് യുവനിര ഇന്ത്യയെ വാരിക്കളയുകയായിരുന്നു. ഒമ്പതു വിക്കറ്റിന്റെ ആധികാരിക ജയമാണ് സന്ദര്‍ശകര് സ്വന്തമാക്കിയത്. ഇതോടെ പരമ്പര 1-1ന് അവസാനിക്കുകയും ചെയ്തു. പരമ്പരയിലെ ആദ്യ മല്‍സരം മഴയെ തുടര്‍ന്നു ഉപേക്ഷിക്കപ്പെട്ടിരുന്നു. ടോസിനു ശേഷം ബാറ്റിങ് തിരഞ്ഞെടുക്കാനുള്ള ഇന്ത്യന് നായകന് വിരാട് കോലിയുടെ തീരുമാനം പിഴയ്ക്കുകയായിരുന്നു. ഒമ്പത് വിക്കറ്റിന് 134 റണ്‍സെടുക്കാനേ ഇന്ത്യക്കായുള്ളൂ. മറുപടിയില്\nനായകന് ഡികോക്ക് (79*) തകര്‍പ്പന് ഫിഫ്റ്റിയുമായി മുന്നില് നിന്നു നയിച്ചപ്പോള് 16.5 ഓവറില് ഒരു വിക്കറ്റ് മാത്രം നഷ്ടത്തില് ദക്ഷിണാഫ്രിക്ക ഒപ്പമെത്തി. 52 പന്തില് ആറു ബൗണ്ടറികളും അഞ്ചു സിക്‌സറും താരത്തിന്റെ ഇന്നിങ്‌സിലുണ്ടായിരുന്നു. ടെംബ ബവുമ 27 റണ്‍സോടെ പുറത്താവാതെ നിന്നു. റീസ്സ ഹെന്‍ഡ്രിക്‌സാണ് (28) ഔട്ടായത്.\nനേരത്തേ റണ്‍മഴ പെയ്യുമെന്ന് പ്രവചിക്കപ്പെട്ട പിച്ചില് ഇന്ത്യയുടെ ശക്തമായ ബാറ്റിങ് നിര റണ്ണെടുക്കാന് പാടുപെടുന്നതാണ് കണ്ടത്. ഇന്ത്യന് നിരയില് ഒരാള്‍ക്കു പോലും ഫിഫ്റ്റി തികയ്ക്കാന് കഴിഞ്ഞില്ല. 36 റണ്‍സെടുത്ത ശിഖര് ധവാന് മാത്രമേ ഇന്ത്യന് നിരയില് പിടിച്ചുനിന്നുള്ളൂ. 25 പന്തില് നാലു ബൗണ്ടറികളും രണ്ടു സിക്‌സറും ധവാന്റെ ഇന്നിങ്‌സിലുണ്ടായിരുന്നു. റിഷഭ് പന്ത് (19), രവീന്ദ്ര ജഡേജ (19), ഹാര്‍ദിക് പാണ്ഡ്യ (14) എന്നിവരാണ് രണ്ടക്കം തികച്ച മറ്റു താരങ്ങള്.\nരോഹിത് ശര്‍മ (9), നായകന് വിരാട് കോലി (9), ശ്രേയസ് അയ്യര് (5), ക്രുനാല് പാണ്ഡ്യ (4) എന്നിവരെല്ലാം നിരാശപ്പെടുത്തി. മൂന്നു വിക്കറ്റെടുത്ത കാഗിസോ റബാദയാണ് ദക്ഷിണാഫ്രിക്കന് ബൗളര്‍മാരില് മികച്ചു നിന്നത്. ബ്രോണ് ഫോര്‍ട്യുനും ബ്യുറെന് ഹെന്‍ഡ്രിക്‌സും രണ്ടു വിക്കറ്റ് വീതമെടുത്തു.\nരോഹിത് വീണ്ടും നിരാശപ്പെടുത്തി\nതുടര്‍ച്ചയായി രണ്ടാം ടി20യിലും ഓപ്പണര് രോഹിത് ശര്‍മ നിരാശപ്പെടുത്തി. വെറും ഒമ്പത് റണ്‍സ് നേടാനെ ഹിറ്റ്മാന് കഴിഞ്ഞുള്ളൂ. എട്ട പന്തില് നിന്നും രണ്ടു ബൗണ്ടറികളോടെ ഒമ്പത് റണ്‍സെടുത്ത താരത്തെ മടക്കിയത് ബ്യുറെന് ഹെന്‍ഡ്രിക്‌സാണ്. സ്ലിപ്പില് റീസ്സ ഹെന്‍ഡ്രിക്‌സാണ് ക്യാച്ചെടുത്തത്്. ഇന്ത്യ ഒന്നിന് 22.\nകൂട്ടുകെട്ട് തകര്‍ത്ത് ഷാംസി\nരണ്ടാം വിക്കറ്റില് മിന്നുന്ന ഫോമില് കളിച്ച ധവാന് കൂട്ടായി നായകന് വിരാട് കോലിയെത്തിയതോടെ ഇന്ത്യന് സ്‌കോറിന് വേഗം കൂടി. ധവാനായിരുന്നു കൂടുതല് ആക്രമണകാരി. സ്പിന്നര് ഷാംസിയുടെ ഒരോവറില് തുടരെ രണ്ടു സിക്‌സറുകള് പറത്തി ധവാന് ചിന്നസ്വാമി സ്റ്റേഡിയത്തെ ഇളക്കി മറിച്ചു. മികച്ച രീതിയില് മുന്നേറിയ സഖ്യത്തെ വേര്‍പിരിച്ചത് ഷാംസി തന്നെയായിരുന്നു. വമ്പനടിക്കു ശ്രമിച്ച ധവാനെ ഷംസിയുടെ ബൗളിങില് ബവുമ പിടികൂടുകയായിരുന്നു. ഇന്ത്യ രണ്ടിന് 63.\nപന്ത് ഫ്‌ളോപ്പ് തന്നെ\nറിഷഭ് പന്തിന് ഇത്തവണയും വിമര്‍ശകരുടെ വായടപ്പിക്കാന് കഴിഞ്ഞില്ല. മികച്ച രീതിയില് തുടങ്ങിയെങ്കിലും ഇത് വലിയ സ്‌കോറിലേക്കു മാറ്റുന്നതില് താരം പരാജയപ്പെട്ടു. 20 ബോളില് ഓരോ ബൗണ്ടറിയും സിക്‌സറുമടക്കം 19 റണ്‍സെടുത്ത പന്തിനെ സ്പിന്നര് ഫോര്‍ട്യുനാണ് പുറത്താക്കിയത്. കൂറ്റനടിക്കു ശ്രമിച്ച പന്തിന് ടൈമിങ് പാളിയപ്പോള് ഫെലുക്വായോ അനായാസം കൈക്കുള്ളിലാക്കി.\nഇതേ ഓവറില് തന്നെ ശ്രേയസ് അയ്യരും പുറത്തായതോടെ ഇന്ത്യ ഞെട്ടി. ക്രീസിനു പുറത്തേക്കു ഇറങ്ങി ഷോട്ടിനു ശ്രമിച്ച ശ്രേയസിനെ ക്വിന്റണ് ഡികോക്ക് സ്റ്റംപ് ചെയ്യുകയായിരുന്നു. ഇന്ത്യ അഞ്ചിന് 92.


Emalayalee.com - വാല്മീകി രാമായണം മുപ്പതാം ദിനം (ദുര്‍ഗ മനോജ്)\nഎണ്‍പത്തി ഒന്നാം സര്‍ഗ്ഗം മുതല് നൂറ്റി മൂന്ന് വരെ\nഅഗസ്ത്യമുനിയുടെ ആശ്രമത്തില് നിന്നും ശ്രീരാമന് തിരികെ അയോധ്യയില് എത്തി. പിന്നെ സഹോദരന്മാരോടൊപ്പം രാജ്യകാര്യങ്ങള് ചര്‍ച്ച ചെയ്യവേ രാജസൂയയജ്ഞം ചെയ്യണം എന്ന തീരുമാനം അറിയിച്ചു. എന്നാല് രാമന്റെ വാക്കു കേട്ട് ഭരതന് പറഞ്ഞു, 'അല്ലയോ മഹാബാഹോ, അതിവിക്രമാ, അങ്ങയെ ലോകം പ്രജാപതിയെപ്പോലെയാണ് കണ്ട് വണങ്ങുന്നത്. അങ്ങ് രാജസൂയം ആരംഭിക്കുന്ന പക്ഷം പാരിലെ ശൂരന്മാരായ രാജാക്കന്‍മാരൊക്കെ നശിപ്പിക്കപ്പെടും. അങ്ങിപ്പോള് തന്നെ പാരിന്റെ അധിപനാണ്. അപ്പോള് പിന്നെ ഒരു വിനാശം വരുത്തേണ്ടതുണ്ടോ?'\nഅത് കേട്ട് രാമന്, 'ബാലന്മാര് പറഞ്ഞുവെന്നാലും അത് കാര്യം ഉള്ളതെങ്കില് കൈക്കൊള്ളണം' എന്ന് പറഞ്ഞ് രാജസൂയയജ്ഞം വേണ്ട എന്ന് തീരുമാനിച്ചു. അപ്പോള് ലക്ഷ്മണന്, രാജസൂയം നടത്തുന്നതിന് പകരം അശ്വമേധം നടത്തിയാലും എന്ന് പറഞ്ഞ് അശ്വമേധയാഗത്തിന്റെ മേന്മകള് വര്‍ണിച്ചു. അതിനായി വൃത്രാസുരവധ കഥയും പറഞ്ഞു.\nപണ്ട് നീതിമാനായ വൃത്രന് എന്നൊരു രാക്ഷസന് ഉണ്ടായിരുന്നു. അവന് ഊഴി വാഴുന്ന കാലം ഊഴിയും സ്വര്‍ഗമായിരുന്നു. അങ്ങനെയിരിക്കെ അവന് ആരംഭിച്ച തീവ്ര തപസ്സിന്റെ ശക്തിയില് ദേവേന്ദ്രന് ആകെ പരിഭ്രമിച്ചു. ദേവദേവന് വേഗം നാരായണനെ കണ്ട് തന്റെ ഇന്ദ്രപഥം വൃത്രന് തട്ടിയെടുക്കും എന്ന് പരാതിപ്പെട്ടു. എന്നാല് വിഷ്ണു പറഞ്ഞു, 'ഞാന് വൃത്രനുമായി സഖ്യത്തിലാണ്, അതിനാല് നേരിട്ട് കൊല്ലില്ല.' എന്നിട്ട് അതിന് പരിഹാരമായി ഒരു കാര്യം പറഞ്ഞു, 'വിഷ്ണുവിന്റെ മൂന്നംശങ്ങളില് ഒന്ന് വജ്രായുധത്തില് ഉണ്ടാകും, അതുപയോഗിക്കുക.' അപ്രകാരം തപസ്സിലാണ്ട വൃത്രനെ വജ്രായുധം ഉപയോഗിച്ച് ഇന്ദ്രന് വധിച്ചു. ആ നിമിഷം തന്നെ ബ്രഹ്മഹത്യാപാപം ഇന്ദ്രനെ ബാധിച്ചു. അവന് സകലകാന്തിയും ബോധവും കെട്ട് കാലം കഴിച്ചു. അതോടെ മഴയില്ലാതെ ഭൂമി വരണ്ടു. ഇന്ദ്രനു മേല്‍ഗതി വരാന് അശ്വമേധമാണ് പ്രതിവിധി എന്നുകണ്ട് മറ്റ് ദേവന്മാര് യജ്ഞം ചെയ്തു തുടങ്ങി. യജ്ഞാവസാനം ബ്രഹ്മഹത്യാപാപം ഇന്ദ്രനെ വിട്ടൊഴിഞ്ഞു.\nഈ കഥ കേട്ട രാമന് യജ്ഞത്തിനുള്ള ഒരുക്കങ്ങള്‍ക്ക് ആഹ്വാനം ചെയ്തു. രാമപത്‌നിക്ക് സമമായി കാഞ്ചനസീതയെ നിര്‍മ്മിച്ചു.\nഭരതന് യാഗത്തിനു വേണ്ട എല്ലാ ഒരുക്കങ്ങളും നടത്തി, ലക്ഷ്മണന് യാഗാശ്വത്തെ നയിച്ചു, ശത്രുഘ്‌നന് അതിഥികളെ പൂജിച്ചു. യാഗം ആരംഭിച്ചു.\nഈ സമയം വാല്മീകി മഹര്‍ഷി കുശലവന്മാരുമായി യജ്ഞവേദിക്ക് സമീപം ഒരു പര്‍ണ്ണശാല തീര്‍ത്തു. എന്നിട്ട് അവരോട് രാമായണകാവ്യം ആദ്യം മുതല് ആലപിക്കുവാന് ആവശ്യപ്പെട്ടു. ആരുടെ പുത്രന്മാരാണ് എന്ന് ചോദിച്ചാല് വാല്മീകി ശിഷ്യരാണ് എന്ന് മാത്രം പറയുക എന്നും പറഞ്ഞു. കുശലവന്മാര് രാമായണം ആലപിക്കുന്നത് കേട്ട് അവരെ യജ്ഞവേദിയിലേക്ക് വരുത്തി. അവിടെ ഏവരുടേയും മുന്നില് വച്ച് അവര് ആദ്യത്തെ ഇരുപത് സര്‍ഗങ്ങള് ആലപിച്ചത് കേട്ട് എല്ലാവരും വിസ്മയിച്ചു. ഒപ്പം ആ ബാലന്‍മാര് രാമന്റെ തനിപ്പകര്‍പ്പും ആയിരുന്നു. ആരാണീ ബാലകന്മാര് എന്ന ചോദ്യത്തിനുത്തരമായി വാല്മീകിമഹര്‍ഷി തന്നെ നേരിട്ടെത്തി. എന്നിട്ട് അവര് രാമന്റെ പുത്രന്മാരാണെന്നും സീതയുടെ പാതിവ്രത്യത്തില് ഒരു തരിമ്പും ദോഷം സംഭവിച്ചിട്ടില്ലെന്നും അറിയിച്ചു. അതുകേട്ട് രാമന് സീത ആത്മശുദ്ധി തെളിയിക്കട്ടെ എന്ന് അറിയിച്ചു.\nഅതിന്‍പ്രകാരം പിറ്റേന്ന് മഹര്‍ഷിയുടെ പിന്നാലെ സീത താപസ വേഷം ധരിച്ച് യജ്ഞവേദിയില് എത്തി. പിന്നെ ഏവരും കണ്ടു നില്‍ക്കേ ഭൂമിദേവിയോട് ഇപ്രകാരം പ്രാര്‍ത്ഥിച്ചു,\n'ഞാന് രാമനെ മാത്രമേ മനസാ നിനച്ചിട്ടുള്ളുവെങ്കില് മാധവീദേവി എനിക്ക് ഇടം തരുമാറാകട്ടെ. മനസാ വാചാ കര്‍മ്മണാ ഞാന് രാമനെ അര്‍ച്ചിച്ചിരുന്നുവെങ്കില് മാധവീദേവി എനിക്കഭയം തരട്ടെ. രാമനെ അല്ലാതെ മറ്റാരേയും അറിയുന്നില്ല എന്ന് ഞാന് പറഞ്ഞത് സത്യമെങ്കില് മാധവീദേവി എനിക്ക് ഇടം തരുമാറാകട്ടെ.'\nസീത ഈ ശപഥം ചെയ്ത് കഴിഞ്ഞപ്പോള് ഒരത്ഭുതം സംഭവിച്ചു. ദിവ്യമായ ഒരു സിംഹാസനം ഭൂമിയില് നിന്ന് ഉയര്‍ന്നു വന്നു. ധരണീദേവി കൈകള് കൊണ്ട് പിടിച്ച് സ്വാഗതം ചെയ്ത് സീതയെ അതിലിരുത്തി രസാതലത്തിലേക്ക് അന്തര്‍ധാനം ചെയ്തു.\nഈ സമയം ആകാശത്തു നിന്നും പൂമഴ പൊഴിഞ്ഞു. എന്നാല് രാമന് തീര്‍ത്തും ദു:ഖിതനും കോപത്താല് വിവശനുമായി. പൊടുന്നനെ രാമന് അമ്പ് കയ്യിലെടുത്ത് ഭൂമിയെ പിളര്‍ന്ന് സീതയെ വീണ്ടെടുക്കാനൊരുങ്ങി. പക്ഷേ അത് തടഞ്ഞുകൊണ്ട് ബ്രഹ്മാവ് പ്രത്യക്ഷനായി പറഞ്ഞു, 'രാമാ, അങ്ങ് ഇങ്ങനെ കോപം കൊള്ളരുതേ, അങ്ങ് പൂര്‍വ്വഭാവം സ്മരിക്കുക. അങ്ങയെ മാത്രം ധ്യാനിച്ച സീത, ആ തപസ്സുകൊണ്ട് നാകലോകത്ത് എത്തിയിരിക്കുന്നു. അങ്ങ് വാല്മീകി എഴുതിയ രാമായണ കാവ്യം പൂര്‍ണ്ണമായും കേള്‍ക്കുക. ഇതിന്റെ ഉത്തരഭാഗം പക്ഷേ അങ്ങ് മാത്രമേ കേള്‍ക്കുവാന് പാടുള്ളൂ.'\nഅങ്ങനെ ലോകരെ പിരിച്ചുവിട്ട് കുശലവന്‍മാരെക്കൂട്ടി രാമന് വാല്മീകിയുടെ പര്‍ണ്ണശാലയിലേക്ക് പോയി. നേരം വെളുത്തപ്പോള് ബ്രഹ്മാവിന്റെ അനുവാദത്തോടെ ബ്രഹ്മര്‍ഷിമാരും രാമനും രാമായണത്തിന്റെ ഉത്തരകാണ്ഡം കേട്ടു. യജ്ഞം അവസാനിപ്പിച്ചു ഏവരും പിരിഞ്ഞു. കുശലവന്മാര്‍ക്കൊപ്പം രാമന് അയോധ്യയിലേക്ക് മടങ്ങി.\nദീര്‍ഘകാലത്തിന് ശേഷം രാജമാതാവായ കൗസല്യയും സുമിത്രയും കൈകേയിയും കാലധര്‍മ്മം പ്രാപിച്ചു.\nപിന്നീട് കേകയ രാജാവ് യുധാജിത്ത് തന്റെ ഗുരു ഗാര്‍ഗ്യനെ രാമനെ കാണാന് അയച്ചു. ഗാര്‍ഗ്യന് സിന്ധുതീരത്ത് ഒരു ഗന്ധര്‍വ്വദേശമുണ്ടെന്നും, അത് കാത്തുപോരുന്ന മൂന്നുകോടി ഗന്ധര്‍വ്വന്മാരെ കീഴടക്കിയാല് അവിടെ രണ്ട് പുരി പണിയാമെന്നും അറിയിച്ചു. അതനുസരിച്ച് രാമന് ഭരതനേയും ഭരതപുത്രന്മാരേയും അവിടേക്ക് അയച്ചു. ഗന്ധര്‍വ്വദേശം കീഴടക്കി രണ്ട് പുരി പണിയുവാന്നും അതില് ഭരത പുത്രനായ തക്ഷന് തക്ഷശില എന്ന പുരിയും, പുഷ്‌കലന് പുഷ്‌കലാവതമെന്ന പുരിയും ഭരിക്കട്ടെ എന്നും ആശീര്‍വദിച്ചു. അപ്രകാരം ഭരതന് രൂക്ഷമായ യുദ്ധത്തില് ഗന്ധര്‍വ്വന്മാരെ കീഴടക്കി പുരികളില് തക്ഷനേയും പുഷ്‌കലനേയും വാഴിച്ചു. ഇതേ സമയം രാമന് ലക്ഷ്മണനോട് പുത്രന്മാരായ അംഗദനേയും ചന്ദ്രകേതുവിനേയും രണ്ട് പുരികളില് അഭിഷേകം ചെയ്യിക്കുവാന് ആവശ്യപ്പെട്ടു.\nഅങ്ങനെ കാലം കഴിയവെ കാലന് താപസ രൂപമെടുത്ത് രാജകൊട്ടാരദ്വാരത്തിലെത്തി. അത് കേട്ട് ലക്ഷ്മണന് ബ്രാഹ്മണന് വന്നെത്തിയ വിവരം രാമനെ ധരിപ്പിച്ചു. താപസന് കടന്നുവന്ന് ഇങ്ങനെ പറഞ്ഞു, 'എനിക്ക് പറയുവാനുള്ളത് മറ്റാരും കേള്‍ക്കാന് പാടില്ല.'\nഇത് കേട്ട് രാമന് പറഞ്ഞു, 'ലക്ഷ്മണന് മുറിക്ക് പുറത്ത് കാവല് നില്‍ക്കുക, ആരേയും അകത്ത് കയറ്റി വിടാതിരിക്കുക. ഞങ്ങള് സംസാരിക്കുന്നത് ആരെങ്കിലും കാണുകയോ കേള്‍ക്കുകയോ ചെയ്താല് അവര് വധ്യരായിരിക്കും.' അങ്ങനെ അവര് തമ്മില് സംഭാഷണം ആരംഭിച്ചു.\nരാമായണത്തിലെ മറ്റൊരു അവിസ്മരണീയമായ ഏടാണ് സീതാദേവിയുടെ രസാതല പ്രവേശം. രാമന് പ്രജാഹിതം മുന്‍നിര്‍ത്തി വീണ്ടും ശപഥം എന്ന നിശ്ചയം മുന്നില് വെക്കുമ്പോള് ആത്മവേദനയോടെ സീത ഭൂമിയുടെ മടിത്തട്ട് വരമായി ചോദിക്കുകയാണ്. സീത രാമനില് നിന്ന് എന്നതിലേറെ, ഇനിയും തന്നെ പതിതയായി കാണുന്ന പ്രജകളില് നിന്നു കൂടിയാണ് അപ്രത്യക്ഷമാകുന്നത്. രാമന് ഉത്തമ ഭരണാധികാരിയാണ്. ഒരു ഭരണാധികാരിക്ക് സ്വകാര്യ ജീവിതം എന്നൊന്നില്ല എന്നാണ് രാമന് തന്റെ ജീവിതത്തിലൂടെ പറഞ്ഞു വക്കുന്നത്. രാമന് എന്നാല് സീത കൂടിച്ചേര്‍ന്നതാണ്. ആ സീതയെ ഒഴിവാക്കി നിര്‍ത്തിയാല് അവശേഷിക്കുന്നത് രാമനല്ല മറിച്ച് അയോധ്യയുടെ ഭരണാധികാരി മാത്രമാണ്.\nരാമന് പറഞ്ഞു വച്ചത് ഒരു ഭരണാധികാരി വികാരങ്ങള്‍ക്ക് വശംവദനായല്ല മറിച്ച് ന്യായധര്‍മ്മങ്ങള് മാത്രം മുന്‍നിര്‍ത്തിയാണ് ഭരണം നടത്തേണ്ടത് എന്നാണ്.


ലോകത്തെ തിരിച്ചറിയാന് എല്ലാവര്‍ക്കും കാന്‍സര് വരേണ്ട കാര്യമില്ല; ജീവിതത്തിലെ വലിയ പാഠങ്ങള് പകര്‍ന്നു നല്‍കിയ അസുഖ കാലത്തെ കുറിച്ചു മനീഷ കൊയിരാള -\nദില്‍സേയും, മുതല്‍വനും എല്ലാം കണ്ടവര് ഒരിക്കലും മനീഷ കൊയിരാള എന്ന നടിയെ മറക്കില്ല. ഒരുകാലത്ത് ഹിന്ദി തമിഴ് സിനിമകളില് തിളങ്ങിനിന്ന താരം ആയിരുന്നു മനീഷ. സിനിമയില് മിന്നും താരമായിരുന്ന മനീഷ ഇടക്ക് സിനിമയില് നിന്നെല്ലാം അകന്നു. സിനിമയുടെ വെള്ളിവെളിച്ചത്തില് നിന്നകന്ന അവരെ പിന്നെ അധികം ആരും അന്വേഷിച്ചതുമില്ല.\nഅതേസമയം എല്ലാത്തില് നിന്നും അകന്നു അങ്ങകലെ അവര് കാന്‍സര് രോഗത്തോടു പൊരുതുകയായിരുന്നു. ഇപ്പോള് ഒരിടവേളയ്ക്ക് ശേഷം മനീഷ സിനിമയിലേക്ക് തിരികെവരികയാണ്. ജീവിതത്തിലെ വലിയ പാഠങ്ങള് പകര്‍ന്നു നല്‍കിയ അസുഖ കാലത്തെ കുറിച്ചും അതിജീവനത്തെക്കുറിച്ചുമൊക്കെ അടുത്തിടെ അവര് ഒരു അഭിമുഖത്തില് പറഞ്ഞിരുന്നു. അതിങ്ങനെ:\n‘യഥാര്‍ത്ഥത്തില് അത് വളരെ വേദനാജനകമാണ്, വീഴ്ചയുടെ ഒരു കാലത്തിലൂടെ കടന്നുപോവുക എന്ന പ്രക്രിയ,’ എന്ന് കാന്‍സര് കാലത്തെ കുറിച്ച് അവര് പറയുന്നു.ഇത്തരം ഘട്ടങ്ങളില് ഒറ്റപ്പെടുക സ്വാഭാവികമാണെന്ന് രോഗകാലത്തെ സുഹൃത്തുക്കളുടെ അസാന്നിധ്യത്തെ കുറിച്ചുള്ള ചോദ്യത്തിന് ഉത്തരമായി അവര് പറഞ്ഞു. ഇത് ബോളിവുഡിലെ മാത്രം കാര്യമല്ല. ലോകത്തില് എല്ലായിടത്തുമുള്ള യാഥാര്‍ത്ഥ്യമാണ്. ഉയരങ്ങളിലേക്ക് പോകുമ്പോഴും നാം താഴ്ചയിലേക്ക് തന്നെ വരേണ്ടതുണ്ട് എന്ന ലോകസത്യം തിരിച്ചറിഞ്ഞതിനാല് ഇപ്പോള് ഒന്നും വ്യക്തിപരമായി എടുക്കാറില്ലെന്ന് മനീഷ പറയുന്നു. എന്ത് സംഭവിച്ചാലും പക്വതയോടെ നേരിടണം എന്നതാണ് ഇക്കാലത്ത് പഠിച്ച വലിയ പാഠം. പക്ഷെ രോഗബാധയുടെ സമയത്ത് താന് ഇത്രയും പക്വത കൈവരിച്ചിരുന്നില്ലെന്നും അതിനാല് തന്നെ ദുഃഖിതയായിരുന്നുവെന്നും അവര് പറഞ്ഞു.\nഎല്ലാവരും ഒരു ദിവസം മരിക്കേണ്ടവരാണ്. പ്രശസ്തി കുറച്ച് കാലം കഴിയുമ്പോള് നഷ്ടപ്പെടും. ആളുകള്‍ക്ക് നിങ്ങളിലുള്ള താല്‍പര്യം കുറയും. ആ പ്രശസ്തി എന്നും നിലനില്‍ക്കും എന്ന് വിശ്വസിക്കുന്നത് വിഡ്ഢിത്തമാണ്. ജോലിയോട് ആത്മാര്‍പ്പണവും പുലര്‍ത്തുക മാത്രമാണ് ഒരാള്‍ക്ക് ചെയ്യാന് സാധിക്കുന്നത്. ജീവന് നഷ്ടപ്പെടും എന്ന അവസ്ഥയുമായി താരതമ്യം ചെയ്യാവുന്ന മറ്റൊരു അനുഭവവുമില്ലെന്നും മരണം നിങ്ങളുടെ മുന്നിലുണ്ടെന്ന തിരിച്ചറിവ് വല്ലാത്ത ഒരു വികാരമാണെന്നും അവര് പറയുന്നു. മോശം സമയങ്ങള് ചിലപ്പോള് നമ്മെ തകര്‍ത്തുകളയും. എന്നാല് മോശം കാലങ്ങള് നമ്മെ ഒരുപാട് കാര്യങ്ങള് പഠിപ്പിക്കും. ചില കാര്യങ്ങള് നേടുന്നതിന് ചിലവ നഷ്ടപ്പെടുത്തേണ്ടി വരും. ആരൊക്കെയാണ് എന്റെ യഥാര്‍ത്ഥ സുഹൃത്തുക്കളെന്ന് ഈ കാലഘട്ടത്തിലാണ് തനിക്ക് വ്യക്തമായത്. ചില പാഠങ്ങള് കൈപ്പേറിയതാണ്. പക്ഷെ അവ പിന്നീടൊരിക്കലും മറക്കില്ല. അതുകൊണ്ട് അത്തരം പാഠങ്ങളെ നിധികള് എന്ന് വിളിക്കാനാണ് താന് ആഗ്രഹിക്കുന്നതെന്നും മനീഷ പറഞ്ഞു.\nരോഗം ഭേദമായ ശേഷം തന്റെ അനുഭവങ്ങള് മറ്റുള്ളവരുമായി പങ്കുവെക്കാന് അവര് എപ്പോഴും ശ്രമിക്കാറുണ്ട്. എന്റെ വേദനകള് കൊണ്ട് മറ്റുള്ളവരെ ബോധവല്‍ക്കരിക്കാന് സാധിക്കുമെങ്കില് അത് നല്ല കാര്യമല്ലേയെന്ന് അവര് ചോദിക്കുന്നു. ലോകത്തെ തിരിച്ചറിയാന് എല്ലാവര്‍ക്കും കാന്‍സര് വരേണ്ട കാര്യമില്ലെന്നും അവര് കൂട്ടിച്ചേര്‍ത്തു. ആളുകളെ പ്രചോദിപ്പിക്കേണ്ടത് തന്റെ കടമായയാണ് കരുതുന്നത് എന്നും മനീഷ പറഞ്ഞു.സഞ്ജയ് ദത്തിന്റെ ആത്മകഥാപരമായ ചിത്രത്തില് നര്‍ഗ്ഗീസ് ദത്തിന്റെ വേഷം ചെയ്തുകൊണ്ടിരിക്കുകയാണ് അഭിനയത്തിലേക്ക് മടങ്ങിയെത്തിയ മനീഷ കൊയിരാള.\nTags: maneesha koyrala\nപ്രവാസികള്‍ക്ക് തിരിച്ചടി; സ്വദേശിവത്കരണം സര്‍ക്കാര് സര്‍വ്വീസിലും നടപ്പിലാക്കാനൊരുങ്ങി സൗദി അറേബ്യ\nവന്ന വേഗത്തില് ജസ്റ്റിന് ബീബര് ഇന്ത്യ വിട്ടു; കാരണമറിയാതെ നിരാശരായി ആരാധകര്


Amize in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Amize upayogangal, dossge, parswafalangal, prayojanangal, prathipravarthanangal, munnariyippu\nAmize നേട്ടങ്ങളും ഉപയോഗങ്ങളും- Amize Benefits & Uses in Malayalam- Amize nettangalum upayogangalum\nAmize ഡോസേജും കഴിക്കേണ്ട വിധവും- Amize Dosage & How to Take in Malayalam - Amize dosagum kazhikkenda vidavum\nAmize പാർശ്വഫലങ്ങൾ- Amize Side Effects in Malayalam- Amize paarswafalangal\nAmize ബന്ധപ്പെട്ട മുന്നറിയിപ്പുകൾ- Amize Related Warnings in Malayalam- Amize bandhappeṭṭa munnaṟiyippukaḷ\nAmize-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Amize with Other Drugs in Malayalam- Amize-nu marunnukaḷumāyulla theevra pravarthanam\nAmize വൈരുദ്ധ്യങ്ങൾ- Amize Contraindications in Malayalam- Amize vairudyangal\nAmize സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Amize in Malayalam- Amize sambandhichu pothuveyulla chodyangal\nAmize ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Amize Interactions with Food and Alcohol in Malayalam- Amize bhakshnavum madyavumaayulla prathipravarthanangal\nAmize നേട്ടങ്ങളും ഉപയോഗങ്ങളും - Amize Benefits & Uses in Malayalam - Amize nettangalum upayogangalum\nAmize പിൻവരുന്നവ ചികിത്സിക്കാൻ ഉപയോഗിക്കുന്നു\nAmize ഡോസേജും കഴിക്കേണ്ട വിധവും - Amize Dosage & How to Take in Malayalam - Amize dosagum kazhikkenda vidavum\nAmize-ന്റെ ചേരുവകൾ - Amize Active Ingredients in Malayalam - Amize-nte cheruvakal\nAmize പാർശ്വഫലങ്ങൾ - Amize Side Effects in Malayalam - Amize paarswafalangal\nAmize ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nAmize ബന്ധപ്പെട്ട മുന്നറിയിപ്പുകൾ - Amize Related Warnings in Malayalam - Amize bandhappeṭṭa munnaṟiyippukaḷ\nAmize-ന്റെ ഉപയോഗം ഗർഭിണികൾക്കു സുരക്ഷിതമാണോ?\nAmize-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Amize-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nAmize-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീയാണെങ്കിൽ Amize കഴിക്കുന്നതു മൂലം ഗുരുതരമായ പാർശ്വഫലങ്ങൾ ഉണ്ടായേക്കാം. ആവശ്യമെന്ന് ഡോക്ടർ പറയാത്തപക്ഷം Amize കഴിക്കാൻ പാടുള്ളതല്ല.\nAmize വൃക്കകളെ എങ്ങനെയാണ് ബാധിക്കുന്നത്?\nAmize-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nAmize കരളിനെ എങ്ങനെ ബാധിക്കുന്നു?\nAmize-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nAmize ഹൃദയത്തെ എങ്ങനെ ബാധിക്കുന്നു?\nAmize ഹൃദയം-ന് അപൂർവമായേ ഹാനികരമായിരിക്കുന്നുള്ളൂ.\nAmize-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Amize with Other Drugs in Malayalam - Amize-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Amize പിൻവരുന്ന മരുന്നുകളോടൊപ്പം ഉപയോഗിക്കരുത് -\nAmize വൈരുദ്ധ്യങ്ങൾ - Amize Contraindications in Malayalam - Amize vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Amize കഴിക്കരുത് -നിങ്ങളോട്\nAmize സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Amize in Malayalam - Amize sambandhichu pothuveyulla chodyangal\nAmize ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nനിങ്ങളിൽ Amize-നോട് ആസക്തി വളർന്നുവരാം. അതിനാൽ അത് കഴിക്കുന്നതിനു മുമ്പ്, ഡോക്ടറുടെ ഉപദേശം തേടുക.\nഇല്ല, Amize കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, Amize സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഅതെ, ഈ Amize മാനസികരോഗങ്ങൾക്ക് നല്ലതാണ്.\nAmize ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Amize Interactions with Food and Alcohol in Malayalam - Amize bhakshnavum madyavumaayulla prathipravarthanangal\nആഹാരവും Amize-ഉം തമ്മിലുള്ള പ്രതിപ്രവർത്തനം\nAmize-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Amize-ഉം തമ്മിലുള്ള പ്രതിപ്രവർത്തനം\nAmize-നോടൊപ്പം മദ്യം കഴിക്കുന്നതുകൊണ്ട് സാരമായ പാർശ്വഫലങ്ങൾ ഉണ്ടാകുമെന്നതിനാൽ, അങ്ങനെ ചെയ്യുന്നതിനു മുമ്പ് നിങ്ങളുടെ ഡോക്ടറെ കാണുക.\nAmize ന് പകരമുള്ള മറ്റു മരുന്നുകൾ എല്ലാം കാണുക - Substitutes for Amize in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Amize കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Amize കഴിച്ചുവോ ?\nനിങ്ങൾ എത്രമാത്രം Amize ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Amize കഴിച്ചത്?\nനിങ്ങൾ എപ്പോഴാണ് Amize ഉപയോഗിക്കുന്നത് ?


മാഷ് പദ്ധതി; കുമ്പള പഞ്ചായത്തില് ശ്രദ്ധേയമായ പ്രവര്‍ത്തനങ്ങള് – Utharadesam\nമാഷ് പദ്ധതി; കുമ്പള പഞ്ചായത്തില് ശ്രദ്ധേയമായ പ്രവര്‍ത്തനങ്ങള്\nകുമ്പള: കോവിഡ് പ്രതിരോധത്തിനായി സര്‍ക്കാര് വിദ്യാലയങ്ങളിലെ അധ്യാപകരെ അംഗങ്ങളാക്കി രൂപീകരിച്ച ‘മാഷ് പദ്ധതി’ യുടെ ഭാഗമായി കുമ്പള പഞ്ചായത്തില് ശ്രദ്ധേയമായ പരിപാടികള്. കുമ്പള, ആരിക്കാടി, ബംബ്രാണ, കളത്തൂര് എന്നിവിടങ്ങളില് കൊറോണ വൈറസിന്റെ രൂപത്തില് പ്രത്യക്ഷപ്പെട്ടയാള് മാസ്‌ക്ക് ധരിക്കാതെ നടക്കുന്നവരുടെ അടുത്തേക്ക് ചെല്ലുകയും ശക്തമായി താക്കീത് നല്‍കുകയും മാസ്‌ക്കുകള് സൗജന്യമായി നല്‍കുകയും ചെയ്തു. അധ്യാപകര്, പൊലീസ്, പഞ്ചായത്ത് പ്രതിനിധികള് എന്നിവര് ജനങ്ങളെ ഉപദേശിച്ചു. ‘മാഷ് പദ്ധതി’യിലെ അധ്യാപകര് തന്നെ രചിച്ച പ്രതിരോധഗാനങ്ങള് ആലപിച്ചും മാസ്‌ക്കുകള് വിതരണം ചെയ്തും ജനങ്ങള്‍ക്ക് ജാഗ്രതാസന്ദേശങ്ങള് നല്‍കി.\nഗ്രാമങ്ങളിലേക്ക് ഉച്ചഭാഷിണിയുമായി കടന്നുപോകുന്ന അധ്യാപകര് കോവിഡ് പ്രതിരോധത്തിനും ജാഗ്രതയ്ക്കുമായി ജനങ്ങളെ ബോധവല്‍ക്കരിക്കുന്നു. കടകളില് കോവിഡ് മാനദണ്ഡങ്ങള് പാലിക്കുന്നുണ്ടോ എന്ന് പരിശോധിക്കുകയും നിരന്തരം ലംഘനം നടത്തുന്നവര്‍ക്ക് പിഴ രേഖപ്പെടുത്തുകയും ചെയ്യുന്നു. സെക്ടറല് മജിസ്‌ട്രേറ്റിന്റെ നേതൃത്വത്തില് മിന്നല് പരിശോധനയും നടന്നുവരുന്നു. ‘മാഷ് പദ്ധതി’ യിലെ അംഗങ്ങള്, പൊലീസ് എന്നിവര് സെക്ടറല് മജിസ്‌ട്രേറ്റിനെ അനുഗമിക്കുന്നു.\nഇന്നലെ സര്‍ക്കിള് ഇന്‍സ്‌പെക്ടര് രാജീവന് കെ.പി.വി ഉദ്ഘാടനം ചെയ്തു. പഞ്ചായത്ത് അസിസ്റ്റന്റ് സെക്രട്ടറി ദീപേഷ് പി.ടി, ആരോഗ്യ സ്റ്റാന്റിങ് കമ്മിറ്റി ചെയര്‍മാന് എ.കെ. ആരിഫ് സംബന്ധിച്ചു.\nടാറ്റ കോവിഡ് ആസ്പത്രി ഉടന് തുറന്നു പ്രവര്‍ത്തിക്കണം- കാസര്‍കോടിനൊരിടം\nസംസ്ഥാനത്ത് 8511 പേര്‍ക്ക് കൂടി കോവിഡ്; 6118 പേര്‍ക്ക് രോഗമുക്തി


Health – Page4– Daily Indian Herald\nലൈംഗിക ബന്ധത്തിന് പറ്റിയ സമയം രാത്രി മാത്രമല്ലെന്ന് നമുക്കെല്ലാം അറിയാം. ഇത്തരത്തില് ബന്ധപ്പെടലിന്റെ സമയക്രമത്തില് ചില മാറ്റങ്ങള് വരുത്തുന്നത് ഹൃദയാരോഗ്യം വര്‍ധിപ്പിക്കുന്നുവെന്നാണ് പുതിയ പഠനങ്ങള് പറയുന്നത്. പുലര്‍കാലത്ത് പുരുഷ ഹോര്‍മോണായ ടെസ്റ്റോസ്റ്റീറോണിന്റെ അളവ് വളരെ ഉയരുന്നു....\nകൊച്ചി:അപ്രതീക്ഷിതമായി യാത്രയിലോ മറ്റോ ഉണ്ടാകുന്ന ആര്‍ത്തവങ്ങള് നമ്മളെ ഞെട്ടലിലാക്കും. ആ സമയങ്ങളില് എന്താണ് ചെയ്യേണ്ടത് എന്ന് പോലും പലപ്പോഴും തോന്നാറില്ല. ഈ പ്രതിസന്ധിയൊന്ന് മറികടന്ന് കിട്ടിയാല് മതിയെന്നാകും മിക്കവരുടേയും അപ്പോഴത്തെ ചിന്ത. അങ്ങനെയൊരു അനുഭവത്തെക്കുറിച്ച് തുറന്നെഴുതുകയാണ്...\nകുട്ടികളെ കുളിപ്പിക്കുന്നത് ജോണ്‍സണ് ആന്‍ഡ് ജോണ്‍സണ് ഷാമ്പൂ ഉപയോഗിച്ചാണോ ?എങ്കില് ഇപ്പോള് തന്നെ നിര്‍ത്തിക്കോളൂ\nഅമേരിക്കന് കമ്പനിയായ ജോണ്‍സണ് ആന്‍ഡ് ജോണ്‍സണിന്റെ ബേബി ഷാമ്പുവില് കാന്‍സറിനു കാരണമാകുന്ന ഘടകം കണ്ടെത്തിയെന്നു വിവരം. രാജസ്ഥാനില് നടത്തിയ പരിശോധനയിലാണ് കാന്‍സറിനു കാരണമാകുന്ന രാസവസ്തു ഫോര്‍മാല്‍ഡിഹൈഡിന്റെ ഘടകങ്ങള് കണ്ടെത്തിയതെന്ന് രാജസ്ഥാനിലെ ഡ്രഗ് കണ്‍ട്രോളര് രാജാ റാം...


സംസ്ഥാനത്ത് ഇന്ന് 19 കൊവിഡ് ബാധിതര്; ആകെ കേസ് 126 – vatakara News\nHome/News/സംസ്ഥാനത്ത് ഇന്ന് 19 കൊവിഡ് ബാധിതര്; ആകെ കേസ് 126\nസംസ്ഥാനത്ത് ഇന്ന് 19 കൊവിഡ് ബാധിതര്; ആകെ കേസ് 126\nതിരുവനന്തപുരം: സംസ്ഥാനത്ത് ഇന്ന് 19 കൊവിഡ് ബാധിതര് ; ആകെ പോസ്റ്റീവ് കേസുകളുടെ എണ്ണം 126 ആയി. 136 പേര് ഇന്ന് ആശുപത്രിയിലായി. കേന്ദ്ര പാക്കേജ് ഗുണം ചെയ്യുമെന്ന് മുഖ്യമന്ത്രി പിണറായി വിജയന് പറഞ്ഞു\nതദ്ദേശ സ്ഥാപന അടിസ്ഥാനത്തില് കമ്യൂണിറ്റി കിച്ചണ് 43 ഇടത്ത് തുടങ്ങി. 941 പഞ്ചായത്തുകളില് 861 പഞ്ചായത്തില് കമ്യൂണിറ്റി കിച്ചണിന് സ്ഥലം സജ്ജമാക്കി. ആറ് കോര്‍പ്പറേഷനുകളില് ഒന്‍പതിടത്തായി കിച്ചണ് ആരംഭിക്കാനാണ് സ്ഥലം കണ്ടെത്തിയത്. ഇവിടങ്ങളില് വരും ദിവസങ്ങളില് ഭക്ഷണ വിതരണം ആരംഭിക്കും.\nപ്രാദേശിക സന്നദ്ധ സേവകരെ തദ്ദേശ സ്ഥാപനങ്ങള് കണ്ടെത്തി. ഇക്കാര്യങ്ങള് പെട്ടെന്ന് പൂര്‍ത്തീകരിക്കാനാണ് ശ്രമിക്കുന്നത്. കണ്ണൂര് ഒമ്പത് , കാസര്‍കോട് മൂന്ന്. മലപ്പുറം മൂന്ന് , തൃശൂര് രണ്ട് എന്നിങ്ങനെയാണ് കൊവിഡ് ബാധിതരുടെ എണ്ണം. 815 പഞ്ചായത്തുകളില് ഹെല്‍പ് ഡയസ്‌ക് സജ്ജീകരിച്ചിട്ടുണ്ടെന്നും മുഖ്യമന്ത്രി പറഞ്ഞു. നഗരങ്ങളില് 16785 സന്നദ്ധ സേവകര് രംഗത്തുണ്ട്.\nറേഷന് കാര്‍ഡ് ഇല്ലാതെ വാടക കൊടുത്ത് കഴിയുന്നവര്‍ക്ക് ഭക്ഷ്യ ധാന്യം എത്തിക്കാന് സംവിധാനം. റേഷന് കാര്‍ഡ് ഇല്ലാത്തവര്‍ക്കെല്ലാം കാര്‍ഡ് നല്‍കുന്ന സംവിധാനം നേരത്തെ തുടങ്ങിയിരുന്നു. എങ്കിലും ചിലര്‍ക്ക് റേഷന് കാര്‍ഡില്ല. ഇവര്‍ക്ക് കൂടി റേഷന് കടകളില് നിന്ന് ഭക്ഷ്യധാന്യം നല്‍കും. ഇവരുടെ ആധാര് നമ്പര് നോക്കിയ ശേഷം മറ്റ് റേഷന് കാര്‍ഡുകളില് ഉള്‍പ്പെട്ടില്ലെന്ന് ഉറപ്പാക്കിയ ശേഷം സാധനങ്ങള് സൗജന്യമായി നല്‍കും.\nനമ്മുടെ സംസ്ഥാനത്ത് ദുരന്തങ്ങളില് ഇടപെട്ട് സഹായിക്കാന് സംസ്ഥാനത്താകെ വളണ്ടിയര്‍മാര് വേണം. അതിന് പ്രത്യേക ഡയറക്ടറേറ്റ് വേണം. ഇത് നേരത്തെ തീരുമാനിച്ചതാണ്. ഈ പ്രവര്‍ത്തനം പൂര്‍ണ്ണമായി സജ്ജമാക്കാനും ആരംഭിക്കാനും 22 മുതല് 40 വയസ് വരെയുള്ള ആളുകളെ സന്നദ്ധ സേനയായി കണക്കാക്കും. 2.36 ലക്ഷം പേര് ഉള്‍പ്പെട്ട സന്നദ്ധ സേന ഈ ഘട്ടത്തില് രംഗത്തിറങ്ങണം.\nഭക്ഷണവും ഭക്ഷ്യവസ്തുക്കളും വീടുകളില് എത്തിക്കണം. ധാരാളം പേര് വീടിന് പുറത്ത് പോയി ഭക്ഷണം വാങ്ങാനും ഭക്ഷ്യ വസ്തുക്കള് വാങ്ങാനും കഴിയാത്തവരാണ്. വീടിനകത്ത് സ്വന്തമായി ഭക്ഷണം പാകം ചെയ്യാനാവാത്ത ആളുകളുമുണ്ട്.ഇത്തരത്തില് വ്യത്യസ്തമായ പ്രവര്‍ത്തനങ്ങളാണ് സന്നദ്ധ പ്രവര്‍ത്തകരുടെ ഉത്തരവാദിത്തമെന്നും പിണറായി വിജയന് പറഞ്ഞു\nചാരായവും വാഷും പിടികൂടി; കോഴിക്കോട് പരിശോധന കര്‍ശനമാക്കി\nമാര്‍പാപ്പയ്ക്ക് ഒപ്പം താമസിക്കുന്ന വൈദികനു കോവിഡ്